STELCO ge dhuru visnun: Demand ah 70 megawatt ithurukoh, 2030ge fahah 150 megawatt ge plant eh - One Online\nގްރޭޓާ މާލެ ސަރަހައްދުގައި ދުވަހެއް ދުވަހަކަށް ކަރަންޓުގެ ޑިމާންޑު އަންނަނީ އިތުރުވަމުންނެވެ. ހާއްސަކޮށް ހުޅުމާލެ ފޭސް2ހިއްކައި ނިމި, އުސް އިމާރާތްތަކެއް ހަދައި, އިތުރަށް އެދަނީ ނަގަމުންނެވެ. އަނެއްކޮޅުން ރާއްޖޭގައި ހިންގާ އެންމެ ބޮޑު އުމްރާނީ ތަރައްގީގެ މަޝްރޫއު, ތިލަމާލެ ބުރިޖުގެ މަސައްކަތް ފަށަން އަންނަނީ ތައްޔާރުވަމުންނެވެ. އެ ބުރިޖުން މާލެއާއި ވިލިމާލެ އަދި ގުޅިފަޅާއި ތިލަފުށި ގުޅާލައި ނިމޭއިރު ތަރައްގީގެ ގިނަ މަޝްރޫއުތަކެއް ކޮންމެ ރަށަކަށްވެސް އަންނާނެއެވެ.\n"ވަން" އަށް ދެއްވި އިންޓަވިއުއެއްގައި، މިކަންކަމަށް ސްޓެލްކޯ ތައްޔާރުތޯ ސުވާލުކުރުމުން އެ ކުންފުނީގެ މެނޭޖިން ޑިރެކްޓަރު ހިއްސާކުރެއްވީ 2030ގެ ފަހަށްވެސް އެ ކުންފުނީގައި އޮތް ޕްލޭނެވެ.\nސްޓެލްކޯއިން މިހާތަނަށް ފަސް ފިޔަވައްސަކަށް ބަހާލައިގެން ކުންފުނީގެ ކެޕޭސިޓީ ވަނީ އިތުރުކޮށްފައެވެ. މިވަގުތުވެސް 50 މެގަވޮޓްގެ އިންޖީނުގެއެއް ހުޅުމާލޭގައި ހަދައި ނިންމައި ކޮމިޝަން ކުރުމަށް އޮތީ ތައްޔާރަށެވެ. އަދި އިތުރު 70 މެގަވޮޓްގެ އިންޖީނުގެއެއް ހެދުމުގެ ޕްލޭންތައް މިހާރުވެސް އަންނަނީ ހަދަމުންނެވެ.\n"ސްޓެލްކޯއިން އަބަދުވެސް ހުންނާނީ 10 އަހަރަށް 20 އަހަރަށް ޕްލޭންކޮށްފައި. ނަމަވެސް އަންދާޒާ ކުރިވަރަށްވުރެ މާ އަވަހަށް ތަރައްގީ އެބަ އާދޭ. ފޭސް2އުފެދުމާއެކު ބޮޑެތި އިމާރާތްތައް އަންނަމުން މިދަނީ. އަންދާޒާ ކުރެވޭ ދެ އަހަރެއްތެރޭ މެކްސިމަމް ކެޕޭސިޓީއަށް ދާނެ ކަމަށް," މިހާރުގެ ހާލަތު ހިއްސާކުރައްވަމުން ޝަރީފު ވިދާޅުވިއެވެ.\nއޭނާ ވިދާޅުވި ގޮތުގައި, ގްރޭޓާ މާލެ ސަރަހައްދަށް ކަރަންޓު ދިނުމަށް މިވަގުތު 100 މެގަވޮޓްގެ ކެޕޭސިޓީއެއް އެބަ އޮތެވެ. އޭގެން ބޭނުންކުރަނީ 85 މެގަވޮޓް ކަމަށާއި 15 ވަރަކަށް މެގަވޮޓް ބެކަޕެއްގެ ގޮތުގައި ބަހައްޓާފައިވާ ކަމަށެވެ.\nނަމަވެސް ކުރިއަށް އޮތް އަހަރެއްގެ ތެރޭގައި އެ ބެކަޕް 30 މެގަވޮޓަށް ނުގެނެސްފި ނަމަ, އުނދަގޫތަކެއް ދިމާވާނެ ކަމަށް ޝަރީފު ވިދާޅުވިއެވެ. އެހެންކަމުން ސްޓެލްކޯއިން މިހާރު ދަނީ ހުޅުމާލޭގައި ހުންނަ ބާ އިންޖީނުގޭގައި އިތުރު އިންޖީނުތަކެއް ބަހައްޓައި, ބެކަޕް ކެޕޭސިޓީ 25 މެގަވޮޓަށް ބަދަލުކުރުމުގެ މަސައްކަތް ކުރަމުންނެވެ.\n"2024 ތެރޭގައި މިހާރު ޕަވާ ޖެނެރޭޝަން މެކްސިމަމް ކެޕޭސިޓީއަށް އަތުވެދާނެ. 2024 އަށްފަހުގައި އިތުރު ޕްލާންޓެއް ބޭނުންވާނެ. އެހެންވީމަ 70 މެގަވޮޓްގެ ޕްލާންޓެއް ހުޅުމާލޭގައި އެޅުމުގެ މަސައްކަތް މިހާރު ވަރަށް ފައިނަލް ސްޓޭޖެއްގައި ނިމިފައި އޮތީ. މިހާރު ކަމާބެހޭ ފަރާތްތަކަށް ލިޔެގެން, ފައިނޭންސް މިނިސްޓްރީން ފައިނޭންސް މޮޑަލެއް ހޯދުމުގެ މަސައްކަތް ކުރަމުން މިދަނީ," ކުރިއަށް އޮތް ޕްލޭން ހިއްސާކުރައްވަމުން ޝަރީފު ވިދާޅުވިއެވެ.\nއޭނާ ވިދާޅުވި ގޮތުގައި, އެ 70 މެގަވޮޓްގެ އިންޖީނުގެ ނިމުމުން 2030ގެ ކުރިން އިތުރު ޕަވާ ޕްލާންޓެއް ބޭނުމެއް ނުވާނެއެވެ. ނަމަވެސް ތިލަމާލެ ބުރިޖާއެކު ކަރަންޓަށް އޮތް ޑިމާންޑު އިތުރުވާނެތީ, އެއަށްފަހުވެސް ޕްލޭންވެސް އޮތީ ރާވައިފައެވެ.\n"150 މެގަވޮޓްގެ ތިލަފުށީގައި އެޅުމަށް ރާވާފައި އޮންނާނީ," ޝަރީފު ވިދާޅުވިއެވެ.\nގުޅޭ ޓެގު ސްޓެލްކޯގެ މެނޭޖިން ޑިރެކްޓަރު އަހުމަދު ޝަރީފް ސްޓެލްކޯ ތިލަމާލެ ބުރިޖު އިންޓަވިއު


Shaheem ah kuri thuhumathuge hageegathakee koba? | Mihaaru\nއަފްރާޝީމާއި ޝަހީމް: ހިޔާލުތަފާތުވުންތައް ނައްތާލައި ސުލްހަވެރިކަން ހޯދަން އުޅުއްވީ އަފްރާޝީމް އެދިވަޑައިގަތުމުން ކަމަށް ޝަހީމް ވިދާޅުވި.\n19 ނޮވެމްބަރ 2019 - 08:51 93 comments\nޑރ. އަފްރާޝީމް އަލީ އަވަހާރަކޮށްލުމުގައި ކުރީގެ އިސްލާމިކް މިނިސްޓަރު ޑރ. މުހައްމަދު ޝަހީމް އަލީ ސައީދު އަދި އަދާލަތު ޕާޓީގެ ވެސް އެއްވެސް ބައިވެރިވުމެއް ނޯންނާނެ ކަމަށް، ގެއްލުވާލާފައިވާ މީހުންނާއި ގޮތް ނޭނގޭ މަރުތަކުގެ މައްސަލަތައް ބަލަން އުފެއްދި ރިޔާސީ ކޮމިޝަންގެ ތަހުގީގަށް ފަހު ނެރުނު ރިޕޯޓުގައި ހެކިވެރިޔަކު ބުނެފައި އެބަ އޮތެވެ. އަދި ޝަހީމްގެ ބައިވެރިވުން ނެތްކަން ރިޕޯޓުން ސާފުވެ އެވެ.\nއެކަމަކު ރިޕޯޓު އާއްމުވުމާ އެކު، މަރާ ގުޅިގެން އަލަށް އެންމެ ބޮޑު ތުހުމަތެއް އެޅުނީ ޝަހީމްގެ އިސްތަށިފުޅުގަ އެވެ. ސަބަބަކީ އަފްރާޝީމް، އަވަހާރަކޮށްލި ރޭ ޓީވީ ޕްރޮގްރާމަށް އަރާވަޑައިގަތުމާ ގުޅޭ ގޮތުން ޝަހީމް ދެއްވި ބަޔާނާއި ހެކީގެ ގޮތުގައި ހޯދި މެސެޖްތަކުގައި ބޮޑެތި ފުށުއެރުންތަކެއް ހުރުމުންނެވެ.\nޝަހީމް "މިހާރު" އަށް ތަކުރާރުކޮށް ވިދާޅުވީ ކޮމިޝަނަށް އޭނާ ދެއްވީ ތެދު މައުލޫމާތު ކަމަށެވެ. އަފްރާޝީމަށް، އިލްމުވެރިންނާ އެއް މޭޒަކުން ބައްދަލުވެވޭ ގޮތާއި ޓީވީ ޕްރޮގްރާމުން ފުރުސަތު ހޯއްދެއްވީ އޭނާ އެދިވަޑައިގަތުމުން ކަމަށް ޝަހީމް ވިދާޅުވި އެވެ.\nއަފްރާޝީމްގެ ފުރާނަ އަށް އެފަދަ ނުރައްކަލެއް ކުރިމަތިވާން އެރޭ އުޅޭ ކަން އެނގޭ ނަމަ ދިފާއުގައި އަޅުގަނޑު ހުރީމުސް. ވަރަށް އަސަރުކޮށްފި އަޅުގަނޑަށް ރައްދުވާ ގޮތަށް ވާހަކަ ފެތުރުމުން، --ޝަހީމް\nއަފްރާޝީމް ބޭނުންވީ ހިޔާލުތަފާތުވުން ނައްތާލަން\nދީނީ ގޮތުން ކަންކަން އޮންނަ ގޮތް ސާފުކޮށްދެއްވަން އަފްރާޝީމް ދައްކަވާ ބައެއް ވާހަކަތަކާ މެދު އިލްމުވެރިންގެ ހިޔާލު ތަފާތެވެ. އޭނާ ދައްކަވާ ބައެއް ވާހަކަތަކާ މެދު ވަކިވަކި އިލްމުވެރިން ފާޑުވިދާޅުވެ، ބައެއް މައްސަލަތަކުގައި އަދާލަތު ޕާޓީ އާއި ސަލަފް ޖަމިއްޔާ އިން ވެސް ބަޔާން ނެރެފައިވެ އެވެ.\nޑރ. އަފްރާޝީމް އަލީ: އޭނާ އަވަހާރަކޮށްލީ ދީނުގެ ނަމުގައި ހަރުކަށި ފިކުރުގެ ޖަމާއަތަކުން. --ފޮޓޯ/މަޖިލީސް\nޝަހީމް ވިދާޅުވި ގޮތުގައި ކުރީގެ ރައީސް މުހައްމަދު ވަހީދުގެ ސަރުކާރުގައި، އޭނާ އިސްލާމިކް މިނިސްޓަރަކަށް ވެވަޑައިގަތުމުގެ މާ ކުރިން ވެސް އަފްރާޝީމް ދައްކަވާ ވާހަކަތަކާ މެދު އިލްމުވެރިންގެ ހިޔާލު ތަފާތުވުން އޮތީ ބޮޑުވެފަ އެވެ. މި ވާހަކަ ކޮމިޝަންގެ ރިޕޯޓުގައި ވެސް ފާހަގަކޮށްފައިވެ އެވެ.\nއަފްރާޝީމް ދައްކަވާ ބައެއް ވާހަކަތަކާ ގުޅިގެން ފުރާނަ އަށް ނުރައްކާވާ ފަދަ އަމަލުތައް، އަވަހާރަކޮށްލުމުގެ ކުރިން ހިންގާފައިވެ އެވެ. މިސްކިތުން ދިމާވުމުން ފުރައްސާރަ ކުރުމެވެ. މަގުމަތިން ހަމަލާ ދިނުމެވެ. ރަހީނުކުރަން ރޭވުމެވެ. އޭރު، ކޮން ބައެއްކަން ނޭނގޭ މީސްމީހުންގެ ފަރާތުން މި އަނިޔާތަކާއި ބިރުވެރިކަން ކުރިމަތިވެ ވަޑައިގަތް އިރު ވެސް އެއީ މާބޮޑު ކަމަކަށް އަފްރާޝީމް ނުހައްދަވަ އެވެ. ފުލުހުންގެ ސެކިއުރިޓީ ހޯއްދެވި ނަމަވެސް މާ ގިނަ ދުވަހަކު އެ ރައްކާތެރިކަން ބޭނުން ނުކުރައްވާ ކަން ރިޕޯޓުން އެނގެން އޮވެ އެވެ.\nއަފްރާޝީމަށް ހިތްދަތިކަން ލިބިވަޑައިގަތީ، އެކުގައި އުޅުއްވި އިލްމުވެރިންނާ ދެމެދު ހިޔާލުތަފާތުވުން ބޮޑުވެ، އެކަނިވެ، ބާކީވަމުންދާ ކަމުގެ އިހްސާސުންނެވެ. މިނިސްޓަރަކަށް ޝަހީމް ވެވަޑައިގަތުމުގެ ކުރިން މި ކަންބޮޑުވުން ހިއްސާކުރެއްވި އެވެ.\nއިލްމުވެރިންގެ ހިތްހަމަނުޖެހުންތަކެއް ހުރުމުން ޓީވީ ޕްރޮގްރާމަކުން އަފްރާޝީމަށް ފުރުސަތު ނުދޭތާ ވެސް އޭރު ތިން އަހަރެވެ. އިމާމު ކަމާއި ގައުމީ ފެންވަރުގެ ދީނީ އެއްވެސް ކަމެއްގައި ބައިވެރި ނުކުރާ ކަމުގެ ކަންބޮޑުވުން އަފްރާޝީމް ބައްދަލުކުރައްވައި ހުށަހެޅުއްވީ ކަމަށް ޝަހީމް ވިދާޅުވި އެވެ.\n"އަޅުގަނޑު ގާތުގައި ވިދާޅުވި ޝަހީމް މިނިސްޓަރު ކަމާ ހަވާލުވެވަޑައިގަތީމާ އެކަމަށް ހައްލެއް އަންނާނެ ކަން ޔަގީނޭ. ހުރިހާ އެންމެންނާ ގުޅިގެން އުޅެވޭ ކަހަލަ މީހެއް ނެތޭ، ޝަހީމް ނޫނިއްޔާ. ތިމަންނަ ވަރަށް ބޮޑަށް އެދެމޭ ތިމަންނައާ މުޖުތަމައުގެ ތެރޭގައި ދިމާވެފައި މިއޮތް މައްސަލަ ހައްލު ކޮށްދެއްވަން މެދުވެރިއެއްގެ ދައުރު އަދާކުރެއްވުމަށް،" ޝަހީމް ވިދާޅުވި އެވެ.\nއެހާ ބޮޑު އިތުބާރެއް ކުރައްވައި އެގޮތަށް އެދިވަޑައިގަތުމުން، އެ ނުތަނަވަސްކަމަށް ހައްލު ހޯއްދަވައި ދެއްވުމަކީ، ޝަހީމް ވިދާޅުވި ގޮތުގައި، އޭނާގެ ވާޖިބެކެވެ. ސަބަބަކީ އިލްމީ ގޮތުން ބަލާއިރު އަފްރާޝީމަކީ މޮޅު، ފުރުސަތު ލިބެންޖެހޭ ބޭފުޅެއް ކަމަށް ގަބޫލުކުރައްވާތީ ކަމަށް ޝަހީމް ވިދާޅުވި އެވެ.\nޝަހީމް މިސްކިތެއްގައި ދަރުސް ދެއްވަނީ--. ފައިލް ފޮޓޯ\nމެލޭޝިއާގައި ދެ ބޭފުޅުން އެއް ޔުނިވާސިޓީއެއްގައި ކިޔަވައި ވިދާޅުވި އިރު، ފޮތްތަކާއި އެނގިވަޑައިގަންނަވާ އިލްމެއް ހިއްސާކުރައްވައި އަފްރާޝީމް ނުހަނު ބޮޑު އެހީތެރިކަމެއް ވެދެއްވައި ދެ ބޭފުޅުންގެ މެދުގައި ވަރަށް ގާތް ރަހުމަތްތެރިކަން އުފެދުނުކަން ޝަހީމް ފާހަގަކުރެއްވި އެވެ.\nޑރ. އަފްރާޝީމަކީ ފިގުހް އަދި އުސޫލުލް ފިގްހްގެ އިލްމުން ރާއްޖޭގައި އެންމެ ފުރަތަމަ ޕީއެޗްޑީ ހެއްދެވި ދެ ބޭފުޅުންގެ ތެރެއިން އެއް ބޭފުޅާ އަށް ވާތީ، މުޖުތަމައުގައި އަފްރާޝީމަށް ހައްގު ފުރުސަތު އޮންނަން ވާނެ ކަމަށް ގަބޫލުކުރައްވައި މަސައްކަތްތަކެއް ފެއްޓެވި އެވެ.\n"ފިގުހް އެކަޑަމީގެ މެމްބަރަކަށް ޑރ. އަފްރާޝީމްގެ ނަން އަޅުގަނޑު ފޮނުވިން. ޚުތުބާ ކިއުމާއި އެހެން ފުރުސަތުތައް ވެސް ހުޅުވާލިން. އަދި އެ ބޭފުޅާ ވިދާޅުވި ގޮތަށް އިލްމުވެރިންނާ އެއް މޭޒެއްގެ ދަށުގައި އެ ބޭފުޅާއާ އެއްކޮށް އަޅުގަނޑު އިލްމުވެރިންނަށް ދައުވަތު އެރުވިން،" ޝަހީމް ވިދާޅުވި އެވެ.\nސްކޮލާސް ޑައިލޮގްގެ ނަމުގައި ބޭއްވި ބައްދަލުވުން، ޝަހީމް ސިފަކުރެއްވި ގޮތުގައި، ކާމިޔާބެވެ. އެ ބައްދަލުވުމަށް ފަހު ވެސް މާތް ﷲ އަށް ޝިރުކުކުރަން ގޮވާލުން ފަދަ ކަންކަމަކީ ތިމަންނާގެ މަގްސަދެއް ނޫން ކަމަށާއި އެކަން ވަރަށް ގިނަ މީހުންނަށް އޮޅުން އަރާ ކަމަށް ވިދާޅުވެ އެ ނުތަނަވަސްކަން އޮތް ކަމަށް އަފްރާޝީމް ވިދާޅުވަމުން ގެންދެވި ކަމަށް ޝަހީމް ވިދާޅުވި އެވެ.\nއޭނާ ވިދާޅުވި ގޮތުގައި މި ކަންކަން އިލްމުވެރިންނާއި ރައްޔިތުންނަށް އޮޅުންފިލުވައިދޭން އަފްރާޝީމް ބޭނުންވެ އެ ފުރުސަތު ލިބިވަޑައިގަންނަވާނެތޯ ތަކުރާރުކޮށް އެއްސެވި އެވެ.\n"އެ ފުރުސަތު ލިބޭނެ ކަމަށް ދެންނެވިން، މަނިކުފާނަށް ފަސޭހަފުޅު ދުވަހެއްގައި އެ ފުރުސަތު އޮންނާނެ ކަމަށް ވެސް ދެންނެވިން،" ޝަހީމް ވިދާޅުވި އެވެ.\nމި ވާހަކަ ދެކެވުނު ފަހުން ވެސް މަޖިލީހުގައި އިންނަވާފައި މެންދުރު ނަމާދަށް އިސްލާމީ މަރުކަޒަށް ވަޑައިގަންނަވާ ދުވަހެއް ނަމަ، އަފްރާޝީމް އޭނާއާ ބައްދަލުކުރައްވަ އެވެ. އެންމެ ކުޑަމިނުން ސަލާންކޮށްލަން ނަމަވެސް ވަޑައިގަންނަވާ ކަމަށް ޝަހީމް ވިދާޅުވި އެވެ.\nއޭނާ ވިދާޅުވި ގޮތުގައި މަޖިލީހުގައި ބިޒީކޮށް އުޅުއްވާ ވާހަކަ ވިދާޅުވެ، ފުރުސަތު ހަމަޖެހުމުން އަންގާލަ ދެއްވަން ވެސް އަފްރާޝީމް އެދިވަޑައިގަތެވެ.\nމަރު ކޮމިޝަންގެ ރިޕޯޓުގައިވާ ގޮތުން ސެޕްޓެމްބަރު 25 ގައި ފޮނުއްވި މެސެޖަކުން، ޝަހީމް ވިދާޅުވި ގޮތަށް އޮކްޓޯބަރު 1 ވަނަ ދުވަހުގެ ރޭ ޓީވީއެމްގެ "އިސްލާމީ ދިރިއުޅުން" ޕްރޮގްރާމުން ފުރުސަތު ލިބޭނެތޯ އަފްރާޝީމް އައްސަވަ އެވެ. އޭގެ އެއް ދުވަސް ފަހުން އޮކްޓޯބަރު 27 ގައި މިނިސްޓްރީ އަށް ވަޑައިގެން ޝަހީމްއާ ބައްދަލުކުރައްވަ އެވެ.\nސެޕްޓެމްބަރު 30 ވަނަ ދުވަހު ހެނދުނު ޝަހީމަށް މެސެޖެއް ކުރައްވައި ޕްރޮގްރާމްގެ މައުލޫމާތު އޮޅުން ފިލުއްވަ އެވެ.\nއެކަން ހަމަޖެހޭތޯ މަސައްކަތް ކުރައްވާނެ ކަމަށް ޝަހީމް ވިދާޅުވުމުން ޖަވާބުގައި "މަނިކުފާނު ދެއްވާ ހުރިހާ އެހީފުޅެއްގެ އަގު އަޅުގަނޑު ވަޒަންކުރާނަން، ހުރިހާ ކަމަކަށް ވަރަށް ބޮޑަށް ޝުކުރިއްޔާ" ކަމަށް ވިދާޅުވެ އަފްރާޝީމް މެސެޖް ކުރައްވަ އެވެ.\nއޭގެ ފަހުން، އޮކްޓޯބަރު 1 ވަނަ ދުވަހު ހެނދުނު، ޕްރޮގްރާމުން ފުރުސަތު ލިބޭނެތޯ އަފްރާޝީމް އައްސަވަ އެވެ. ޝަހީމަށް ކުރެއްވި މެސެޖުގައި ވިދާޅުވެފައި އޮތީ "މިރެ އަށް ހަމަނުޖެހުނަސް ޑރ. ވިދާޅުވި ފަދައިން ކުރިއަށް ގެންދެވުމަކީ އަޅުގަނޑު ވަރަށް އެދޭ ކަމެއް" ކަމަށް ވިދާޅުވެ އެވެ.\nއަފްރާޝީމް އެ އިޝާރާތް ކުރެއްވީ ޕްރޮގްރާމުން ފުރުސަތު ނުލިބިއްޖެ ނަމަ، އިސްލާމިކް މިނިސްޓްރީގައި ބައްދަލުވުމެއް ބާއްވަން ވެވަޑައިގަތް ވައުދަށެވެ.\nއަފްރާޝީމްގެ މެސެޖަށް ދެއްވި ޖަވާބުގައި އެ ރޭ ޕްރޮގްރާމުން ފުރުސަތު ލިބިވަޑައިގަންނަވާނެ ކަމަށް ވިދާޅުވެ އެވެ.\n"އަޅުގަނޑާ ބައްދަލުކުރަން 1 އޮކްޓޯބަރުގައި އެ ވަޑައިގެންނެވި ދުވަހުގައި، ޕްރޮގްރާމް އެހެން ގޮތަކަށް ހަމަޖެހިފައި އޮތީ ވެސް. ނަމަވެސް އެ ބޭފުޅާ ވިދާޅުވީ ތިމަންނަ ބޭނުމޭ ޕްރޮގްރާމަށް އަރާލަން. އަޅުގަނޑު އަބަދުވެސް ވައުދުވެ ވައުދުވެ ހުންނަ ކަމަކަށް ވާތީ، ޕްރޮގްރާމް ހިންގާ ޑިވިޝަނަށް ގުޅާފައި ދެންނެވިން އެ ފުރުސަތު އޮތިއްޔާ، ޑރ. އަފްރާޝީމަށް އެ ފުރުސަތު އަރުވަން އަޅުގަނޑަށް ފެނެއޭ. އެ ބޭފުޅާ ވަރަށް ބޮޑަށް އެބަ އެދިވަޑައިގަންނަވައޭ،" ޝަހީމް ވިދާޅުވި އެވެ.\nއިސްލާމިކް ޔުނިވާސިޓީގެ ޗާންސެލަރު ކަން ކުރެއްވި ޑރ.މުހައްމަދު ޝަހީމް އަލީ ސައީދު: އޭނާ ވިދާޅުވީ އަފްރާޝީމަށް ހައްގު ފުރުސަތު ހޯއްދަވައި ދެއްވަން މަސައްކަތް ކުރެއްވި ކަމަށް.---މިހާރު ފޮޓޯ: ހުސެއިން ވަހީދު\nއޭރު، ޚުދު އޭނާ އަށް އަދި މިނިސްޓްރީގެ އެއްވެސް ބޭފުޅަކަށް ވެސް ޑރ. އަފްރާޝީމާ މެދު ނުރައްކާތެރި އެއްވެސް ރޭވުމެއް ރޭވެމުންދާ ކަން އެނގިވަޑައި ނުގަންނަވާ ކަމަށް ޝަހީމް ވިދާޅުވި އެވެ. އެކަމުގެ ހީއެއް ނުވަތަ އެކަން ކުރިން އެނގިވަޑައިގަންނަވާ ނަމަ ޑރ. އަފްރާޝީމްގެ ދިފާއުގައި ގުރުބާންވާން ނުކުންނެވީސް ކަމަށް ވިދާޅުވި އެވެ.\n"އަޅުގަނޑަށް ވަރަށް ބޮޑު ހިތްދަތިކަމެއް ލިބުނު ކަމެއް، އިސްލާމިކް މިނިސްޓްރީގެ ޕްރޮގްރާމް ނިންމާފައި ވަޑައިގަންނަވަނިކޮށް އެ ކުރިމަތި ކުރެއްވި ކަމަކީ،" ޝަހީމް ވިދާޅުވި އެވެ.\nކޮމިޝަނަށް އަޅުގަނޑު ހާމަކުރީ ހަގީގަތް!\nއަފްރާޝީމް އަވަހާރަކޮށްލުމާ ގުޅޭ ގޮތުން ޝަހީމަށް ކުރަނީ ކޮމިޝަންގެ ތަހުގީގަށް އިތުރުފުޅު ހެއްދެވި ކަމުގެ ތުހުމަތެވެ.\n"މިހާރު"އާ ހިއްސާކުރެއްވި ގޮތަށް ކޮމިޝަނަށް ދެއްވި ބަޔާނުގައި ވެސް ޝަހީމް ވިދާޅުވެފައި ވަނީ އޮކްޓޯބަރު 1 ގައި އަފްރާޝީމް އިސްލާމިކް މިނިސްޓްރީ އަށް ވަޑައިގެން ޕްރޮގްރާމަށް އަރާވަޑައިގަތުމަށް އެދިވަޑައިގަތީ އަމިއްލަ އަށް ކަމަށެވެ.\nއެކަމަކު، ކޮމިޝަނުން ހެކީގެ ގޮތުގައި ހޯދި ދެ ބޭފުޅުންގެ ޓެކްސްޓް މެސެޖުން ކޮށްފައިވާ މުއާމަލާތްތަކުގައިވާ ގޮތުން އަފްރާޝީމް މިނިސްޓްރީ އަށް އެ ދުވަހު ވަޑައިގަތީ ޝަހީމް އެދިވަޑައިގަތުމުންނެވެ. އެ މެސެޖްތަކަށް ބެލުމުން، ޝަހީމް ކޮމިޝަނަށް ދެއްވި މައުލޫމާތުތަކުގައި ފުށުއެރުންތަކެއް ހުރި ކަމަށް ރިޕޯޓުގައިވެ އެވެ.\nޓެކްސްޓް މެސެޖްތަކުން އެ ދުވަހު މިނިސްޓްރީ އަށް އަފްރާޝީމް ވަޑައިގަތުމަށް ޝަހީމް ދައުވަތު ދެއްވި ކަން ފެންނަން އޮތް އިރު ވަޑައިގަތީ އަފްރާޝީމް އަމިއްލަ އަށް އެދިވަޑައިގެން ކަމަށް ކޮމިޝަނަށް މައުލޫމާތު ދެއްވީ ކީއްވެތޯ "މިހާރު" ން ސުވާލު ދެންނެވުމުން ޝަހީމް ވިދާޅުވީ ދެއްވީ ސައްހަ ތެދު މައުލޫމާތު ކަމަށާއި ދެންނެވި ހުރިހާ ވާހަކައެއް ރިޕޯޓުގައި ހިމަނާފައި ނެތް ކަމަށެވެ.\nކޮމިޝަނުން ސުވާލުކުރީ، އޭނާގެ ފޯނަށް އައި މެސެޖަކާ ގުޅޭ ގޮތުން ކަމަށް ވިދާޅުވި އެވެ. އެއީ، މީޑިއާ މެދުވެރިކޮށް ތައުބާވެ ރުޖޫއަވެއްޖެ ނަމަ ﷲ އަށް ޓަކައި އަފްރާޝީމް ދެކެ ލޯބިވާނަމޭ ބުނެ މީހަކު ފޮނުވި މެސެޖެވެ.\n"އެއީ ކާކު ފޮނުވި މެސެޖެއްތޯ ސުވާލުކުރީ. ހަގީގަތުގައި އެ މެސެޖްގެ ސަމާލުކަން އައީވެސް ރިޔާސީ ކޮމިޝަނުން އެ ވާހަކަ ބުނީމަ. އަޅުގަނޑު ދެންނެވިން ހަނދާނުގައި ނެތޭ ތިފަދަ މެސެޖެއް. އަދި އެއީ ކާކު ފޮނުވި މެސެޖެއް ކަމެއް ވެސް،" ޝަހީމް ވިދާޅުވި އެވެ.\nއޭނާ ވިދާޅުވީ އެއީ ހަތް އަހަރު ކުރީގެ ކަމަކަށް ވާތީ، ދިރާގު މެދުވެރިކޮށް އެ މެސެޖް ފޮނުވީ ކާކުކަން ބެލުމަށް ކޮމިޝަންގެ ރައީސް ހުސްނުއްސުއޫދުގެ އަރިހުން އެދިވަޑައިގަތް ކަމަށެވެ. ފޯނުގައި ހުރި، ހުރިހާ މެސެޖްތައް ބައްލަވައިގެން ނަމަވެސް ކޮން ފަރާތަކުން ފޮނުވި މެސެޖެއްތޯ ބަލަން ހުށަހެޅުއްވި ކަމަށް ޝަހީމް ވިދާޅުވި އެވެ.\n"އަޅުގަނޑަކަށް ނޭނގޭ ދިރާގު މެދުވެރިކޮށް ސުއޫދު އެކަން ކުރެއްވި ކަމެއް. އެކަމަކު އަޅުގަނޑު އޮންނާނީ އެދިފައި ރިޔާސީ ކޮމިޝަންގެ ރައީސްގެ އަރިހުގައި އެކަމުގެ ހަގީގަތް ބައްލަވައި ދެއްވުމަށް،" އޭނާ ވިދާޅުވި އެވެ.\nތައުބާ އިއުލާންކުރާކަށް ނޭދެން\nޓީވީގެ ޕްރޮގްރާމުން އަފްރާޝީމަށް ފުރުސަތު ދެއްވީ ދައްކަވާފައި ހުރި ބައެއް ވާހަކަތަކަށް ތައުބާވުން އިއުލާންކުރައްވަން ވިދާޅުވެފައި ކަމަށް ޝަހީމަށް ތުހުމަތު ކުރެ އެވެ. އެކަމަކު އޭނާ ވިދާޅުވަނީ އެފަދަ އެއްވެސް ކަމަށް އެދިވަޑައިނުގަންނަވާ ކަމަށެވެ.\n"އެ ބޭފުޅާ ވެސް އަޅުގަނޑުގެ ގާތު ދަންނަވާފައި ނުވޭ މާފަށް އެދިވަޑައިގަންނަވާނަމެކޭ. އަޅުގަނޑަކަށް ވީ ސަޕްރައިޒަކަށް. އަޅުގަނޑުގެ ގާތު ވިދާޅުވެފައި އޮތީ ތިމަންނާ ނަދުރު ބުނުން ފަދަ ކަންކަމާ ބެހޭ ގޮތުން ދައްކަވާފައި ހުރި ވާހަކަތަކުގައި އަރާފައި ހުރި އޮޅުންތައް ތިމަންނާ ބޭނުމޭ ރައްޔިތުންނަށް ސާފުކޮށްދެއްވަން،" ޝަހީމް ވިދާޅުވި އެވެ.\nޑރ. އަފްރާޝީމަކީ އޭނާ އިހްތިރާމްކުރައްވާ އަދި އިލްމުގެ ގޮތުން ވެސް ދޮށީ ބޭފުޅަކަށް ވާ އިރު ތައުބާ އިއުލާންކުރައްވަން ވިދާޅުވާން ކެރިވަޑައިގަންނަވާނީ ކިހިނެއްތޯ ޝަހީމް ސުވާލު ކުރެއްވި އެވެ.\nޓީވީން ފުރުސަތު ލިބިވަޑައިނުގެންފި ނަމަ، ޕްރެސް ކޮންފަރެންސެއް ބާއްވައި ދޭން ޝަހީމް ވައުދުވެވަޑައިގަތް ކަމަށް ރިޕޯޓުގައިވެ އެވެ. އެއީވެސް ކޮމިޝަނަށް އެރި އޮޅުމެއް ކަމަށް ޝަހީމް ވިދާޅުވި އެވެ.\nޓީވީއެމަކީ ޝަހީމްގެ ބެއްލެވުމުގެ ދަށުން ހިނގާ ތަނަކަށް ނުވާތީވެ، އެތަނުން ފުރުސަތު ލިބިވަޑައިނުގެންފި ނަމަ އިސްލާމިކް މިނިސްޓްރީގައި ބައްދަލުވުމެއް ހަމަޖައްސަވައި ދެއްވައި މީޑިއާ އަށް ވެސް ދައުވަތު ދެއްވާނެ ކަމަށް ވިދާޅުވި ކަމަށެވެ. އެއީ، އެ ބޭފުޅާ ތައުބާ އިއުލާން ކުރައްވަން ބާއްވާ ޕްރެސްކޮންފަރެންސެއްގެ ވާހަކަ ނޫން ކަމަށް ޝަހީމް ވިދާޅުވެ އެވެ.\nއޭނާ ހެއްދެވީ ދޮގެއްތޯ ސާފުކުރަން، އަފްރާޝީމާ އެކު ޑައިލޮގުގައި ބައިވެރިވި އިލްމުވެރިންގެ ގާތުން އަހައި އޮޅުންފިލުވާފައި ނުވާ ކަމަށް ޝަހީމް ވިދާޅުވި އެވެ.\nޝަހީމް: އިލްމުވެރިންގެ މެދުގައި އޮންނަ ހިޔާލުތަފާތުވުންތައް ނައްތާލަން މިނިސްޓަރަކަށް ހުންނެވި އިރު ގިނަ މަސައްކަތްތަކެއް ކުރެއްވި ކަމަށް ވިދާޅުވި.\nދެއްކެވި ބައެއް ވާހަކަތަކުން ބައެއް އިލްމުވެރިންނާ، އަފްރާޝީމާ ދެމެދު ހިޔާލުތަފާތުވުންތަކެއް އުފެދިފައިވީ ނަމަވެސް ގިނަ އިލްމުވެރިންގެ ބަހަށް ބަލާއިރު، އެ ވާހަކަތަކުގެ ސަބަބުން އަފްރާޝީމް އަވަހާރަކޮށްލުމަކީ ފުރިހަމަ އަށް ދީނީ އިލްމު އުގެނިގެން ތިބި އިލްމުވެރިން ފަހަތުގައި ތިބެ ކުރާނެ ކަމެއް ނޫނެވެ. އެކަން ކުރީ ދީނުމުގެ ނަމުގައި މީހުން މެރުމުގެ ވިސްނުން ގެންގުޅޭ ބައެއް ކަން ތަހުގީގަށް ވަނީ ހޯދައިފަ އެވެ.\nމަރު ކޮމިޝަނުން ބުނެފައިވާ ގޮތުގައި އަފްރާޝީމް އަވަހާރަކޮށްލި ހަމަލާ ރޭވީ މާލޭގައި ކުށުގެ އަމަލުތައް ހިންގަމުން ދިޔަ އަޒްލިފް ރައޫފެވެ. ހަމަލާދިނީ ހުސެއިން ހުމާމާއި އަލީ ޝާންގެ އިތުރުން 18 ނުފުރޭ ކުޑަކުއްޖެކެވެ. އޭނާއާ އެކަން ހަވާލުކުރީ ދީނީ ގޮތުން އަފްރާޝީމާ ޚިޔާލު ތަފާތުވާ ބަޔަކު ކަން ތަހުގީގުން ވަނީ ހޯދިފަ އެވެ. އެ ނެޓްވޯކް ރާއްޖޭގައި ހަރަކާތްތެރިވާ ގޮތާއި މީހުންނަށް ކުރިމަތިކޮށްފައިވާ އަނިޔާތަކާއި ޖަރީމާތައް ވެސް ރިޕޯޓުގައި ހިމަނާފައިވެ އެވެ.\nއިތުރު ލިޔުންތައް ކުށްކުރުން މީހުން މެރުން ޑރ. މުހައްމަދު ޝަހީމް އަލީ ސައީދު ރިޔާސީ ކޮމިޝަން ޑރ. އަފްރާޝީމް އަވަހާރަކޮށްލުން\nޝަހީމްގެ މައްސަލަ އިތުރަށް ތަހުގީގުކުރަން ފުލުހަށް


Championkan libumun ufaleh ves nuvi: Alves\nޗެމްޕިއަންކަން ލިބުމުން އުފަލެއްވެސް ނުވި: އަލްވޭސް\nއަލްވޭސްގެ ކަނާތު ފައިގެ ކަކުލު ހުޅަށް ވަނީ އަނިޔާވެފައި\nއޭނާ ސާޖަރީއެއް ފުރިހަމަ ކުރަންޖެހޭ\nބްރެޒިލްގެ ފުޓްބޯޅަ ފެޑެރޭޝަނުން ވަނީ މިއަހަރުގެ ވޯލްޑް ކަޕްގައި އަލްވޭސް ނުފެންނާނެކަން ކަށަވަރުކޮށްދީފައި\nކ. މާލެ 13 މެއި 2018 | އާދީއްތަ 23:04 2,436\nބްރެޒިލްގެ ގައުމީ ޓީމުގެ ޖާޒީގައި އަލްވޭސް - ގެޓީ އިމޭޖާސް\nފްރެންޗް ކަޕްގެ ޗެމްޕިއަންކަން ލިބުނު ނަމަވެސް އެވަގުތު އެއްވެސް ވަރަކަށް އުފާނުވި ކަމަށް ޕީއެސްޖީއަށް ކުޅެމުން އަންނަ ބްރެޒިލްގެ ޑިފެންޑަރު ޑެނީ އަލްވޭސް ބުނެފިއެވެ.\nއަލްވޭސް މިހެން ބުނެފައިވާއިރު އޭނާއަށް ފްރެންޗް ކަޕްގެ ފައިނަލުގައި ތިންވަނަ ޑިވިޝަނުގެ ޓީމެއް ކަމަށްވާ ލެސް ހެބިއާސްއާ ދެކޮޅަށް ކުޅުނު މެޗުގައި އަނިޔާވެ, ވޯލްޑް ކަޕް ވެސް ވަނީ ގެއްލިފައެވެ. އެ މެޗުގައި އޭނާ މޮޅު ކުޅުމެއް ދެއްކި ނަމަވެސް ކަނާތު ކަކުލުގެ ހުޅަށް ލިބުނު އަނިޔާއެއްގެ ސަބަބުން އޭނާ އެ މެޗުގެ 86 ވަނަ މިނެޓުގައި ދަނޑުން ބޭލިއެވެ.\nޕީއެސްޖީއިން އުއްމީދުކުރި ގޮތުގައި އޭނާއަށް ވޯލްޑް ކަޕް ނުގެއްލޭނެއެވެ. އެގޮތުން ފުރަތަމަ ހެދި ޓެސްޓްތަކުން ދައްކާ ގޮތުގައި އަލްވޭސް ކުޅުމާއި ދުރުގައި ހުންނަން ޖެހޭނީ ތިން ހަފްތާގެ މުއްދަތަކަށެވެ. އެހެން ނަމަވެސް ފަހުން ހެދި ޓެސްޓްތަކަށް ފަހު އޭނާ ސާޖަރީއެއް ފުރިހަމަ ކުރަންޖެހޭކަން ކަށަވަރުވުމާއެކު އޭނާ ހަ މަސްދުވަހު ކުޅުމާއި ދުރުގައި ހުންނަން ޖެހޭނެކަން ކަށަވަރު ވެގެންދިޔައެވެ.\nނޫސްވެރިންނާއި ވާހަކަ ދައްކަމުން އަލްވޭސް ބުނީ ކަކުލަށް ތަދުވި ވަގުތުވެސް އޭނާއަށް ވޯލްޑް ކަޕް ގެއްލޭނެކަން އެނގިގެންދިޔަ ކަމަށާއި އެވަގުތު ކުރެވުނު އިހުސާސްތައް ކިޔައިދޭންވެސް ނޭނގޭ ކަމަށެވެ. އޭނާ ބުނީ ޗޭންޖިންގ ރޫމްގައި ޑޮކްޓަރުން އޭނާ ގާތުގައި ކުޅުމާއި ދުރުގައި ހުންނަންޖެހޭނެ ވަގުތު އެނގޭނީ ހަދާ ޓެސްޓްތަކަށްފަހު ކަމަށް ބުނިކަމަށާއި އެހެން ނަމަވެސް އޭރުވެސް ސީޒަން ނިމުނު ކަން އެނގުނު ކަމަށެވެ.\nތަށި ކާމިޔާބުކުރުމަށްފަހު ހުރިހާ ކުޅުންތެރިންވެސް އުފާ ފާޅުކުރުމަށް ޗޭންޖިންގ ރޫމަށް ދިޔަ ވަގުތު އޭނާ އެއްވެސް ވަރަކަށް އުފާ ފާޅުނުކުރާ ކަމަށާއި އެކަމާއި ކުޅުންތެރިން ސުވާލު ކުރިކަމަށްވެސް އަލްވޭސް ބުނެފައިވެއެވެ. ކުޅުންތެރިންނާއެކު އެވަގުތު މަޖާ ކުރުމަށް މަސައްކަތްކުރި ކަމަށާއި އެހެން ނަމަވެސް އެކަން ކުރުން ވެގެންދިޔައީ ވަރަށް އުނދަގޫ ކަމަކަށް ކަމަށް އަލްވޭސް ބުނެފައިވެއެވެ. އަލްވޭސް ބުނީ ވޯލްޑް ކަޕަށް ނުދެވުނު ނަމަވެސް އޭނާގެ އެއްވެސް ހިތްހަމަނުޖެހުމެއް ނެތް ކަމަށާއި ކެރިއަރުގައި ވަރަށް ގިނަ ކަންކަން ފުރިހަމަ ކުރެވިފައިވާ ކަމަށެވެ.\nވޯލްޑް ކަޕަށްދާ ބްރެޒިލްގެ ޓީމާއި ގުޅޭގޮތުން ވާހަކަ ދައްކަމުން އަލްވޭސް ބުނީ މިވަގުތު އޮތް ޓީމަށް ވޯލްޑް ކަޕް ކާމިޔާބުކުރެވޭނެ ކަމަށް ގަބޫލުކުރެވޭ ކަމަށާއި މިވަގުތު ހުރި ކޯޗަކީ ތަށްޓާއި ހަމަޔަށް ޓީމް ގެންގޮސްދޭނެ ކޯޗެއް ކަމަށެވެ.\nބްރެޒިލްގެ ފުޓްބޯޅަ ފެޑެރޭޝަނުން ވަނީ މިއަހަރުގެ ވޯލްޑް ކަޕްގައި އަލްވޭސް ނުފެންނާނެކަން ކަށަވަރުކޮށްދީފައެވެ. އެ ފެޑެރޭޝަނުން ނެރުނު ބަޔާނެއްގައި ބުނެފައިވަނީ އެގައުމުގެ ގައުމީ ޓީމުގެ ޓެކްނިކަލް ޓީމުން އެދެނީ ވީހާވެސް އަވަހަށް އޭނާ އަނިޔާއިން ރަނގަޅުވެ ޓީމާއި އަލުން އެނބުރި ގުޅުން ކަމަށާއި އޭނާގެ ލީޑާޝިޕާއި މަސައްކަތް ޓީމަށް ބޭނުންވާ ކަމަށެވެ.\nއަލްވޭސް ވަނީ އޭނާގެ ކެރިއަރުގައި ބްރެޒިލްގެ ގައުމީ ޓީމަށް 2006 ވަނަ އަހަރުން ފެށިގެން 106 މެޗު ކުޅެދީ ހަތް ލަނޑު ޖަހައިދީފައެވެ. 2010 ވަނަ އަހަރު ދެކުނު އެފްރިކާގައި ބޭއްވި ވޯލްޑް ކަޕާއި 2014 ވަނަ އަހަރު އަމިއްލަ ގައުމުގައި ބްރެޒިލް ކުޅުނު ވޯލްޑް ކަޕްގައި އަލްވޭސް ރަނގަޅު ކުޅުމެއް ދެއްކިއިރު އޭނާގެ ބަދަލުގައި މިފަހަރު ސްކޮޑަށް ނަގާނެ ކަމަށް ބެލެވެނީ މެންޗެސްޓާ ސިޓީގެ ޑެނީލޯ ނުވަތަ މޮނާކޯއަށް ކުޅެމުން އަންނަ ފަބީނިއޯއެވެ.\nފަސް ފަހަރެއްގެ މަތިން ވޯލްޑް ކަޕް ކާމިޔާބުކޮށްފައިވާ ބްރެޒިލް މިފަހަރު ހިމެނިފައިވަނީ ސްވިޓްޒަލޭންޑާއި ކޮސްޓަރިކާ އަދި ސާބިއާ އާއެކު ގްރޫޕް އީ ގައެވެ.


ކަދުރުގެ ފައިދާ – ޙެޔޮބަސް\nވޮށިމަސް މިޔަރު އަދި ގުރޭޓްވައިޓް ޝާރކްއާއި ގުޅޭގޮތުން ދިވެހިންގެ ތެރޭގައި އާރާފައިވާ އޮޅުންތައް\nރާގޮނޑި ކޮއްޔަކީ ކޮބާ؟\nދިވެހިން ނުރާއްކާތެރި ދިރުންތަކުގެ ގޮތުގައި ފާހަނގަކުރާ މޫދުގެ ދިރުންތަކުގެ ޙަގީގަތް 1\nފެމުނު މިޔަރާ ބެހޭގޮތުން ދިވެހިންގެ ތެރޭގައި ދެކެވޭ ވާހަކަތާ މެދު..!\nﷲ ތަޢާލާ ޙަލްޤު ތަކުންނަށް ސިއްރު ކުރައްވަވާފައިވާ ދުވަހެއް…\nއިސްލާމީ ޝަރީޢަތުގެ ޙައްދުތަކަށް އިންކާރުކުރާމީހުންނާއި އެބައިމީހުނަށްދޭނެ ރައްދު(1 ވަނަ ބައި)\nލޯކައިރި ކަޅުވުމުން ސަލާމަތް ކުރެވިދާނެ ބައެއްގޮތްތައް\nމެއިން ދިލަ ނެގުން\nތުއްތު ދަރިފުޅުގެ ވިސްނުން ތަރައްޤީ ކުރާނީ ކިހިނެއް؟\nސިއްހަތު ރަނގަޅު މަޔަކަށްވުން\nރަށްފުށުގެ ދިރިއުޅުން ތަރައްޤީ ކުރުމަށް އެންމެ ފުރިހަމަ ނިޒާމް\nމައެއްގެ ދުލުން، ޙަޔާތުން ޞަފްޙާއެއް…\nތިބާ އަށް ނޭގި ތިބާގެ ފޭސްބްކް އެކައުންޓުން ސެއާރކޮށް، ޕޯސްޓްކޮށްފައި ހުރޭތަ؟\nއިންޓަރނެޓް ބޭނުންކުރާއިރު ބޭނުންނުވާ އިސްތިހާރުތައް އަމިއްލައަށް ހުޅުވޭތާ؟\nނޯޑިސްކް ވައިރަސް އެންޓިވައިރަސް ބޭނުން ނުކޮށް ދުއްވާލާނީ ކިހިނެތް؟\nމަލްވެއާރ އިން ރަށްކާތެރި ވުމަށް މައިކުރޯސޮފްޓް ސެކިއުރިޓީ ސެންޓާރ\nމިނިވަން 50 ގެ ބާނީ އާ މެދު އޭގެ ފަހުން އުފެދުން ސަރުކާރުން އަމަލުކުރި އިހާނެތިގޮތް\nނ. އަތޮޅު ކުރެދިވަރު ފަޅުވުން…..!\nރާއްޖޭގައި ހުރި އާޘާރީ ތަންތަނުގެ ތެރެއިން ހއ. ބާރަށުން ފާހަގަ ކުރެވޭ ތަންތަން\nރާއްޖޭގައި ހުރި އާޘާރީ ތަންތަނުގެ ތެރެއިން ނ. ކުރެދިވަރު ކުކުރު މިސްކިތް\nމާރުކޭޓުން ގަންނަ މަހުގެ ކޮލެޓީ އާ މެދު ވިސްނާލެވޭތޯ؟\nފުރަތަމަ ފަހަރަށް އަލިފާން ފަރުބަދަ މަތީ ކުރެވުނު ތަޖްރިބާ\nއިތަޔަކީ ހުރިހާ ގޮތަކުންވެސް ފައިދާހުރި އެއްޗެއް\nކަރަންފޫ – ކުޑަ އެހެން ނަމަވެސް ބޭނުންތެރި އެއްޗެއް\n- Jul 6, 2016\n- އާންމު ލިޔުން, ޞިއްހަތު\nކަދުރު(އިނގިރޭސި ބަހުން: Date)އަކީ އެތެރޭގައި ހަރުއޮށެއް އޮނަކާއި އެކު އުފެދިފައިވާ ފޮނިމޭވާއެކެވެ. ކަދުރު ގިނައިން ހެދެނީ ހިކިހޫނު ބިންބިމުގައެވެ. ކަދުރު އެންމެ ގިނައިން ހެދޭކަމަށް ފާހަގަ ކުރެވިފައިވަނީ މެދުއިރުމަތީގެ ގައުމުތަކުގައެވެ. ކަދުރު ރުއް އާންމު ގޮތެއްގައި 25-15 މީޓަރާއި ދެމެދުގެ އުސްމިނަކަށް ހެދެއެވެ.\nކަދުރަކީ ކީރިތި ޤުރުޢާނާއި މާތް ރަސޫލާ ސުންނަތުން އެނގޭގޮތުގައި އިންސާނުންނަށް ނުހަނު ފައިދާހުރި މެވާއެކެވެ. އަދި ހަމަ އެހެންމެ ކަދުރަކީ ރަސޫލާ އާންމުކޮށް ފަރިއްކުޅުވާ އުޅުއްވި ކާނާއެވެ. .ހަނގުރާމައިގެ މައިދާނުގައި އަދި އެ ނޫން މައިދާންތަކުގައިވެސް މުސްލިމުންގެ މެދުގައި މަޤުބޫލް މި މޭވާއަކީ އިންސާނާގެ ހަށިގަނޑަށް ބޭނުންވާ ފައިދާހުރި އެތަކެއް މާއްދާތަކެއް ހިމެނޭ މޭވާއެކެވެ. ރަސޫލާ ދުނިޔެއަށް ފޮނުއްވުމުގެ ކުރިންވެސް ކަދުރަކީ އަރަބި ކަރައިގައި ކެއުމަށް ބޭނުންކުރެވުނު މެވާއެކެވެ. ތާރީޙްގެ ބައެއް ފަތްފުއްތަކުން އެނގޭގޮތުގައި ކަދުރު ފުރަތަމަ ފެނިފައިވަނީ މެސޮޕޮޓޯމިއަން ސިވިލައިޒޭޝަންގެ ދުވަސްވަރު އެސަރަހައްދުންނެވެ. އެއީ މިހާރު ސައުދީއާއި އިރާގް ގުޅޭ ހިސާބެވެ.\nދުނިޔޭގައި ސިލްކް އުފެއްދުމާއި ވިޔަފާރީގައި މީގެ އެތައް އަހަރުތަކެއްކުރިން ފާހަގަކުރެވޭ ޗައިނާމީހުން ވިޔަފާރިކޮށް ދަތުރު ނިންމާލާފައި އަންނީ ކަދުރު ހިފައިގެންނެވެ. ޒަމާނަކީ ބާޓާ ސިސްޓަމަށް ވިޔަފާރި ހިންގަމުން އައި ޒަމާންކަމުން ސިލްކަށް ކަދުރު ބަދަލުކޮށް ޗައިނާއަށް ގެނެސް އުޅުނެވެ. އަދި މެދުއިރުމައްޗައް ދުނިޔޭގެ އެކިކަންކޮޅުތަކުންދާ ގިނަ ބަޔަކު އެންމެ ކުރިން ފަށައިގެންވެސް ރަމްޒީ އެއްޗެއްގެ ގޮތުގައި ކަދުރުގެންނަކަން ވަނީ ފާހަގަކުރެވިފައެވެ. ދަތުރުގެ ހަދިޔާއެއްގެ ގޮތުގައި ގައުމުގައި ތިބޭ އާއިލާއަށް ގިނަ ބަޔަކު ކަދުރުގެނެއެވެ.\nކަދުރު އާންމުކޮށް ހައްދަނީ އަރަބިދުނިޔޭގައެވެ . ދުނިޔޭގައި ކަދުރު ހައްދާ ގައުމުތަކަކީ ސައުދީ އަރަބިއްޔާ، އީރާން، އިރާގް، މިސްރެވެ. މީގެ އިތުރަށް ޔޫރަޕްގައި އިސްލާމީ ދައުލަތްފެތުރިފައި ކުރިން އޮތް ދެ ގައުމުކަމަށްވާ އިޓަލީ، ސްޕެއިން އާއި އެމެރިކާގެ ކޮންޓިނެންޓްގައި އެމެރިކާގެ އިތުރަށް މެކްސިކޯފަދަ ގައުމުތަކުގައިވެސް ކަދުރު ހައްދާއުޅެއެވެ. މެކްސިކޯއަށް ކަދުރު ތައާރަފްކޮށްފައިވަނީ ޕޯރޗުގީޒުންނެވެ. ދުނިޔޭގެ ގިނަ ގައުމުތަކަށް ކަދުރުގެ މުޑުވަތް ގެންގޮސްފައިވަނީ ސައުދީ އަރަބިއްޔާއިންނެވެ. ސްޕެއިންގެ އަންދަލްސް އަށް ކަދުރު ތައާރްފްކޮށްފައިވަނީ ހަލީފާ އަބްދުއްރަޙްމާންއެވެ. ޕާކިސްތާނަށް ކަދުރު ގެނެސްފައިވަނީ އެލެކްސެންޑާރ ދަ ގްރޭޓްގެ ދުވަސްވަރުއެވެ.\nއެހެންނަމަވެސް ދުނިޔޭގެ ގިނަ ގައުމުތަކެއްގައި ކަދުރު ހެދޭކަން ވަނީ ފާހަގަކުރެވިފައެވެ. ރާއްޖޭގައިވެސް ކަދުރު ކަދުރު އަޅާ ދޮންވެއެވެ. މިގޮތުން ދާދިފަހުން ނ.މާފަރުގައި ކަދުރު އަޅާ ދޮންވެފައިވެއެވެ. އަދި ސ.ކޮމަންޑޫ، ބ.ކުޑަރިކިލި އަދި ކުރިން މާލޭގައިވެސް ކަދުރު ރުއް ބޮޑުވެ ކަދުރު އަޅާފައިވެއެވެ.\nސަލާމްލެއްވި އިސާގެ ފާނުގެ މައިކަނބަލުން އީސާގެ ފާނާއިގެން ރަށްކައުވެ ވަޑައިގަތުމަށް ބަނޑުގައި ރިހުމުގެ ވޭންވަރު އަޅަންފެށި ހިނދު މާތް ﷲ އެކަމަނާއަށް ބަސްފުޅު ވަހީކުރެއްވިއެވެ. މަރިޔަމް ސޫރަތުގެ 25 ވަނަ އާޔަތުގެ މާނައީ ” ވީއިރު، ތިޔަކަދުރު ރުކުގައި ހިފާފައި، ކަމަނާއާއި ދިމާއަށް ހަލުވައިލާ ހުށިކަމެވެ! އެއިރުން، ދޮންވެ ފައްކާވެފައި އެހުރި ކަދުރުތަށް ކަމަނާގެ ކައިރިއަށް އެޅޭނެއެވެ”. ދެން ހަމަ އެޔާޖެހިގެން 26 ވަނަ އާޔަތުގެ މާނަގައި ވަނީ ” ދެން އެކަދުރުކައި، ތިޔައޮތް ފެންއާރުން ފެންބޮއި ހިތްހަމަޖައްސާހުށިކަމެވެ.! ދެން، ކަމަނާއަށް މީހަކު ފެނިއްޖިނަމަ ބުނާށެވެ: ” ހަމަކަށަވަރުން، އަހަރުރެން މިއިނީ، ރަޙްމާންވަންތަ މާތްރަސްކަލާންގެ ކިބައަށް ރޯދަހިފުމަށް ނަދުރުގަނެގެންނެވެ.! ވީމައި އަދު، އަހުރެން، އެއްވެސް މީހަކާއި ވާހަކަދަށްކައި އުޅޭކަށް ނެތީމެވެ”. މި ޒަމާނުގެ ސައިންސްވެސް ސާބިތުކޮށްދޭގޮތުގައި ކަދުރަކީ މާބަނޑު މީހުންނަށް ފައިދާހުރި ރަނގަޅު މޭވާއެކެވެ. ކަދުރަކީ މާބަނޑު މީހުން ކެއުމަށް ނުހަނު ރަނގަޅު ފައިދާހުރި މެވާއަކަށް ވަނީ ކީއްވެތޯއެވެ؟ ކަދުރަކީ ވިހެއުމުގައި ދިމާވާ ދަތިތަކުން ސަލާމަތްކޮށްދީ ލޭ ހިނގުމާއި އަދި ބަނޑުގައި އޮންނަ ކުޑަ ދަރިފުޅުގެ ހެދި ބޮޑުވުމަށް ބޭނުންވާ ގިނަ މާއްދާތަކެއް އެކުލެވޭ މޭވާއެކެވެ. ކަދުރަކީ ރަހިމުގެ މަސްތަކުގެ ބާރުގަދަކޮށްދޭ މޭވާއެކެވެ.\nކަދުރަކީ އިންސާނާގެ ހަށިގަނޑަށް ހާއްސަކޮށް ކުޑަކުދިންނަށް ފައިދާހުރި ކާނާއެކެވެ. ކުޑަކުދިންގެ ބަނޑު އަދި ގޮހޮރުގެ މައްސަލަތައް ރަނގަޅުކޮށްދީ ފަސޭހަކަމާއި އެކު ކާތަކެތި ހަޖަމްކުރުމަށް އެހީއަކަށްވެދެއެވެ. ކުޑަކުދިންނަށް ދިމާވާ ބޭރަށް ހިންގުމާއި ބަނޑު ހަރުވުންފަދަ ބަލިތަކަށް ހާއްސަ ފަރުވާއެއްގެ ގޮތުގައިވެސް ކަދުރު ބޭނުންކުރެވެއެވެ. މިގޮތުން ކަދުރު ޖޫސް ކިރާ އެއްކޮށްގެން ނުވަތަ މާމުޔާއި އެއްކޮށްގެން ބޭނުންކުރެވިދާނެއެވެ. މިގޮތަށް ދުވާލަކު3ފަހަރު ދިނުމުން ﷲގެ އިޒުނަފުޅާއެކު އިންޝާﷲ ސިފާދެއްވާނެއެވެ.\nކަދުރަކީ ފަލަބަލި ނުވަތަ އޮބޭސިޓީއަށްވެސް ފަރުވާއެއްގެ ގޮތުގައި ބޭނުންކުރެވޭނެ ފައިދާހުރި މެވާއެކެވެ. އާންމުކޮށް އޮބޭސިޓީ ބަލި މީހުން އިތުރަށް ބަލި ބޮޑުވެގެން ދަނީ މި ބަލީގެ ސަބަބުން އާދަޔާ ހިލާފަށް ކާހިތްވުމާއި ބަނޑުހައިކަން އިހްސާސްވުމުމުގެ ސަބަބުން ކެއުމުގައި ކޮންޓްރޯލުން ނެޓި އަދި މީހާ ކަންނެތްވެ ހަރަކާތްތެރިވުން ކުޑަވުމުންނެވެ. އެހެނީ ކަދުރުގެ ސަބަބުން ހަށިގަނޑުގައި ހަކުރުގެ ބައި ކޮންޓްރޯލްވެ އަދި ބަނޑުހައިކަން ކުޑަކޮށްދެއެވެ. އަދި ހަށިގަނޑުގައި ބާރުޖެހި ލޭ ހިނގުން އަވަސްވެދެއެވެ. މި ބަލި ހުންނަ ފަރާތްތަކުން ހާއްސަ ސަމާލުކަމެއްދީގެން ކަދުރު ކެއުމުން ހަށިގަނޑުގައި ސަރުބީ ވިރުވައިދީ ހީވާގިކަންގެނެސްދީ މި ބައްޔަށް ލުއިކަންލިބެއެވެ.\nކަދުރަކީ ހަށިގަނޑު ވިހަ މާއްދާތަކުން ސަލާމަތްކޮށް ރަށްކާތެރިކޮށްދޭ މޭވާއެކެވެ. ހަމަ އެހެންމެ ކަދުރު ޖޫހަކީ އެކި ވައްތަރުގެ ހުމުގެ ބަލިތަކާއި ރޯގާތަކަށްވެސް ރަނގަޅު ފަރުވާއެކެވެ. ކަދުރަކީ ޖިންސީ ދުޅަހެޔޮކަންވެސް އިތުރުކޮށްދޭ މޭވާއެކެވެ. އަދި ކަދުރު ކެއެއުމުން ނުވަތަ މާމުޔާ ކިރު ކަދުރު ޖޫހާއި އެއްކޮށްގެން ބުއިމުން ހަށިގަނޑު ބާރުގަދަކޮށްދެއެވެ.\nސަހީހުލް ބުހާރީގައި އަދި މުސްލިމްގައި ބަޔާންވެފައިވާ ރަސޫލާގެ ހަދީޡް ބަސްފުޅެއްގައިވާ ގޮތުން ހެނދުނު އަޖުވާ ކަދުރުގެ7ކަދުރު ކައިފި މީހަކަށް އެދުވަހު ވިހައިގެ އަސަރެއް އަދި ސިހުރުގެ އަސަރެއް ނުކުރާނެއެވެ. މި ހަދީޡްގެ ނަމްބަރަކީ ބުހާރީގެ ހަދީޡް ނަމްބަރ 5327 އަދި މުސްލިމްގެ ހަދީޡް ނަމްބަރ 3814 އެވެ. އަދި މީގެ އިތުރަށް އަޖުވާ ކަދުރާ ބެހޭގޮތުން މުސްނަދު އަޙްމަދުގެ ހަދީޡް ނަމްބަރ 23592 އަދި މުސައްނަފް އިބުނު އަބީ ޝައިބާ ހަދީޡް ނަމްބަރ 2394 ގައިވެއެވެ. ހަދީޡް ނަމްބަރު ނަގާފައިވަނީ (http://www.letmeturnthetables.com/2011/07/hadith-ajwa-dates-and-science.html)އިންނެވެ. މީ 1400 އަހަރުކުރިން ރަސޫލާ ވިދާޅުވެފައިވާ ބަސްފުޅަކަށްވާއިރު މިއަދުގެ ސައިންސްވަނީ މިކަން އިތުރަށް ސާބޮތުކޮށްދީފައެވެ.7ކަދުރަކީ ގާތްގަނޑަކަށް 70 ގުރާމެވެ. އޭގެން 70 މިލިގްރާމަކީ އިންސާނާގެ ހަށިގަނޑުގެ ނާރުތަކާއި ހުޅުތަކާއި ކަށިގަނޑަށް ބޭނުންވާ ކެލްސިއަމްއެވެ. އަދި 35 މިލިގްރާމް އަކީ ސިކުނޑިއަށް ބޭނުންވާ ކާނާގެ ތެރޭގައިހިމެނޭ ޕޮސްޕަރަސްއެވެ. އަދި7 މިލިގްރާމް ހިމެނެނީ ހަށިގަނޑުގައި ބާރު ޖައްސާ ހަށިގަނޑު ވަރުގަދަކޮށްދޭ، ހިތުގެ ހިނގުން ރަނގަޅުކޮށްދިނުމަށް ބޭނުންވާ ބާވަތެއްކަމަށްވާ ދަނގަނޑުގެ ބައެވެ. އަދި މީގެ އިތުރަށް ހަށިގަނޑަށް ބޭނުންވާ ވިޓަމިންސް، ލޮނު، މިނަރަލްސްގެ ބައި ލިބެއެވެ. ކަދުރުގައި ހަށިގަނޑަށް ބޭނުންވާ ހުރިހާ ބައެއް ހިމެނޭއިރު އޭގެތެރޭގައި އެންމެ މަތީ މިންވަރަކަށް ހިމެނެނީ ކާބޯހައިޑްރޭޓްސް އެވެ. އެއީ ހަށިގަނޑު ވަރުގަދަވެ ބާރު ޖެހުމަށް ބޭނުންވާ ބާވަތެވެ. ކަދުރުން ލިބޭ ކާބޯހައިޑްރޭޓްސްގެ މިންވަރަކީ 88ޕަސެންޓެވެ. އަދި %5.6-2.3 ޕުރޮޓީންސް ހިމެނެއެވެ. ޕްރޮޓީންސް އަކީ ހަށިގަނޑު ހެދިބޮޑުވުމަށް ބޭނުންވާބައެވެ. ހަށިގަނޑަށް ބޭނުންވާ ޑައިޓްރީ ފައިބަރޔާއި ވިޓަމިންސް %11.5-6.4 ހިމެނެއެވެ. އަދި %5-5.2 ގެ ފެޓް ހިމެނެއެވެ. އަދި މީގެ އިތުރަށް %5-0.2 ތެޔޮހިމެނެއެވެ.\nކަދުރަކީ ވިޓަމިން އޭ، ބީ ވަން އާއި ފުލުއޮރިން ހިމެނޭ މޭވާއެކެވެ. އަދި މީގެ އިތުރަށް ހަށިގަނޑަށް ބޭނުންވާ މިނަރަލްސްގެ ބާވަތްތައް ހިމެނެއެވެ. އޭގެ ތެރޭގައި ކެލްސިއަމް، ދަގަނޑު، މެގްނީޒިއަމް، ޕޮޓޭސިއަމް، ޕޯސްފަރަސް، ސޯޑިއަމް، ޒިންކްއެވެ. އަދި އެލްމީނިއަމް، ކްލޯރައިޑް، ލެޑް އާއި ސަލްފަރ، ސެލީނިއަމްވެސް ހިމެނެއެވެ. މި މާއްދަތައް ދިފާއީ ނިޒާމް ވަރުގަދަކޮށްދީ ކެންސަރުން ސަލާމަތްވުމަށް މަގުފަހިކޮށްދެއެވެ.\nPrevious article ވޮށިމަސް މިޔަރު އަދި ގުރޭޓްވައިޓް ޝާރކްއާއި ގުޅޭގޮތުން ދިވެހިންގެ ތެރޭގައި އާރާފައިވާ އޮޅުންތައް\nNext article ޢޭސީ ޑީ ސީ އަލްޓިމޭޓް ލައިޓްރޫމްގެ ބަދަލުގައި ބޭނުން ކުރަން ރަނގަޅު ސޮފްޓްވެއާރ އެއް!\nއެރިނާ އެނިމޭޝަން އިންޓަރނޭޝަނަލް ޕުރޮގުރާމްގެ ދަށުން އެޑްވާންސް ޑިޕްލޮމާ އިން މަލްޓިމީޑިއާ އެނިމޭޝަން ނިންނުމަށްފަހު މަލްޓިމީޑިއާ ބެޗްލާސް ޑިގްރީއަށް ކިޔަވަމުން އަންނަ ދަރިވަރެކެވެ. ސްކޫލް ދައުރުން ފަށައިގެންވެސް ލިޔުންތެރިކަމަށް ޝައުގުވެރިކަން ހުރުމާއި އެކު މަނަދޫ ލައިވް އަދި ލަންދޫ އިންފޯ.ކޮމް, ވަގުތު.އެމްވީ، ގައި ހަބަރާއި އެކި ދާއިރާތަކުގެ ލިޔުންތައް ލިޔެފައިވާނެއެވެ. 2011 ވަނަ އަހަރު އަމިއްލަ ސައިޓެއް ހެދުމަށްޓަކައި ކުރަމުންއައި މަސައްކަތުގެ ނަތީޖާއަކީ ހެޔޮބަސް ވެބްސައިޓް އުފެދުމެވެ.\nއަބްދުއްރަހީމް މުޙައްމަދު، ޅޮހި(އަންދު) Apr 23, 2014\nފާތުމަތު ޖުމާނާ އަބްދުލް ޙާދީ Apr 21, 2014\nހެޔޮބަސް ޓީމް Mar 23, 2014\nހުސައިން ނިޔާޒު / ޅޮހި Mar 22, 2014\nހުސައިން ނިޔާޒް Feb 28, 2014\nCopyright © 2014 heyobas. Powered by heyobas team.


Addu ge covid haalathu biruveri, random sample positive vanee! – adduLIVE\nއައްޑޫގެ ކޮވިޑު ހާލަތު ބިރުވެރި، ރެންޑަމް ސާމްޕަލްތައް ޕޮޒިޓިވްވަނީ!\n1 May 20, 2021, 09:39\nހިތަދޫ ބޮޑު މަގުގައި ރެންޑަމް ސާމްޕަލް ނަގަނީ، ފޮޓޯ: އައްޑޫލައިވް\nމިދިޔަ އެޕްރީލް މަހުގެ 28 ވަނަ ދުވަހުން ފެށިގެން އައްޑޫގައި ކޮވިޑު ފެތުރެމުން އަންނަ އިރު ކޮވިޑުގެ ހާލަތު މިވަނީ ބިރުވެރި ދަރަޖައަކަށް ބަދަލުވެފައެވެ.\nފާއިތުވި ދުވަސްތަކުގައި އައްޑޫގެ ކޮވިޑު ކޭސްތައް ޕޮޒިޓިވްވަމުން އައީ ބަލި ޖެހިފައިވާ މީހުންގެ ކޮންޓެކްޓުންގެ ތެރެއިންނެވެ. ނަމަވެސް މިހާރު ބަލކި ޖެހިފައިވާ މީހުން މިވަނީ މުޖްތަމައު ތެރެއިން ފެންނަން ފަށާފައެވެ. ރެންޑަމް ސާމްޕަލް ތަކުން ގިނަ ބަޔަކު ކޮވިޑަށް ޕޮޒިޓިވްވެ ކްލަސްޓަރ ތައް މިވަނީ ގިނަވެފައެވެ.\nއައްޑޫގެ ކޮވިޑު ހާލަތާއި ގުޅޭ ގޮތުން ކަމާއި ބެހޭ އެއްވެސް ފަރާތަކުން މާބޮޑު މައުލޫމާތެއް މިހާރަކު ހާމައެއް ނުކުރެއެވެ. ހާމަ ކުރާ މައުލޫމާތަކީ އައްޑޫ އިކުއިޓޯރިއަލް ހޮސްޕިޓަލްގެ ފޭސްބުކް ޕޭޖުން ރޭގަނޑު9އެއްގެ ފަހުން އާއްމުކުރާ ޕޮޒިޓިވްވީ މީހުންގެ އަދަދު ހިމެނޭ ޕޯސްޓު އެކަންޏެވެ.\nރެންޑަމް ސާމްޕަލް އާއި ކްލަސްޓަރ ތައް މީގެ ކުރިން އައްޑޫ އިމަޖެންސީ އޮޕަރޭޝަން ސެންޓަރުން (އޭއީއޯސީ) އިން ގަވާއިދުން ބާއްވަމުން ދިޔަ ނޫސް ކޮންފަރެންސްތަކުގައި ދިޔައީ ރައްޔިތުންނަށް ހާމަކުރަމުންނެވެ. ނަމަވެސް މިހާރު އެކަމެއް ނުކުރެއެވެ. އޭއީއޯސީގެ ހަރަކާތްތަކެއް ކުރާތަނެއް ނުފެނެއެވެ. ރައްޔިތުންނަށް މައުލޫމާތު ދިނުމަށް މިދިޔަ އެޕްރީލް މަހުގެ 28 ވަނަ ދުވަހުން ފެށިގެން މިހާތަނަށް ބޭއްވީ އެންމެ ނޫސް ކޮންފަރެންސެކެވެ.\nކޮވިޑުގެ ހާލަތާއި ގުޅޭ ގޮތުން އޭއޯއީސީއިން މައުލޫމާތު ހާމަ ނުކުރާތީ ކަމުގެ އެއްވެސް ސީރިއަސް ކަމެއް އޮތް ކަމަށް ބައެއް މީހުން ގަބޫލެއް ނުކުރެއެވެ. މީގެ ކުރިން ރައްޔިތުން ދިޔައީ މިފަދަ މައުލޫމާތުތައް އަޑުއަހައި، ކަމާއި ބެހޭ ފަރާތްތަކުން ދެމުން ދިޔަ އިރުޝަދުތަކަށް ބޯލަބަމުންވެ.\nއައްޑޫގައި މިވަގުތު އެކްޓިވް ކޮވިޑު 152 ކޭސް ހުރި އިރު4މީހަކަށް އަންނަނީ ހޮސްޕިޓަލްގައި އެޑްމިޓު ކުރެވި ފަރުވާ ދެމުންނެވެ. އޭގެ ތެރެއިން އެކަކީ އުމުރުން ދުވަސްވީ މީހެކެވެ. އެމީހާގެ ހާލު ސީރިއަސް ކަމަށް މައުލޫމާތު ލިބެއެވެ.\nއައްޑޫން ކޮންމެ ދުވަހަކު އެތައް ބަޔަކު ޕޮޒިޓިވްވެ، ކޮމިއުނިޓީ ސްޕްރެޑެއް އޮތްއިރު ކަމުގެ އެއްވެސް ސީރިއަސްކަމެއް ކަމާއ ބެހޭ ފަރާތްތަކުގައި ހުރިކަމަށް ނުފެނެއެވެ. އާ ކައުންސިލް ހުވާ ކުރުމަށްފަހު ފާއިތުވީ3ދުވަހު ކޮވިޑުގެ ކަންކަމާއި ބެހޭ މައުލޫމާތު އެއްކޮށް ބައްދަލުވުންތައް ބޭއްވި ނަމަވެސް އާ ކައުންސިލަރުންގެ ފަރާތުން ބަލި ކޮންޓްރޯލް ކުރުމާއި ރައްޔިތުން ހޭލުންތެރިކުރުމަށް ކުރާން ނިންމާފައިވާ އެއްވެސް ކަމެއް އަދި ސާފެއް ނުވެއެވެ.\nކޮވިޑު ކަންކަން އައްޑޫގައި ހަރުދަނާ ކުރުމުގެ ވަގުތު މިދަނީ ކުޑަވަމުންނެވެ. ބަލި ޖެހޭ މީހުންނާއި ގިނަބަޔަކު ކޮންޓެކްޓުވަމުން އަންނަ އިރު ބައެއް މީހުން ތެދު މައުލޫމާތު ނުދެއެވެ. މީގެ ސަބަބުން ކޮމިއުނިޓީގައި ބަލި އިތުރަށް ފެތުރުމުގެ ފުރުސަތު ބޮޑުވެއެވެ.\nނިމިގެން ދިޔަ ފެބްރުއަރީ މަހު އައްޑޫން އެންމެ ފުރަތަމަ ކޮވިޑު ކޭސްތަކެއް ފެނުމާއި އެކު އޭރު އައްޑޫ އިމަޖެންސީ އޮޕަރޭޝަން ސެންޓަރާއި، ކަމާއި ބެހޭ އިދާރާތަކުން އެޅުއްވި ފިޔަވަޅުގެ ސަބަބުން އައްޑޫން ބަލި ކޮންޓްރޯލް ކުރެވި މަސް ދުވަހުގެ ތެރޭގައި އައްޑޫގައި އަޅާފައިވާ ފިޔަވަޅުތައް އުވާލައި އާއްމު ހާލަތަށް ގެނެވުނެވެ.\nއައްޑޫގެ މިހާރު ހާލަތު އޮތް ގޮތުން މިކަން ސީރިއަސްކޮށް ނުނެގިއްޖެނަމަ މާލެ އޮތް ހާލަތަށް ދިއުން ކައިރިއެވެ. މާލޭގައި މިވަގުތު މިވަކނީ ކޮވިޑު ކޮންޓްރޯލުން ނެއްޓިފައެވެ. މާލެއަކުން އަތޮޅުތަކަށް އެއްވެސް އެހީއެއް ވެވޭކަށް ނެތެވެ. ރަށްތައް މިވަނީ އެކަނިއެކަނި ކަންކަން ހައްލު ކުރަންޖެހޭ ހިސާބުގައެވެ. ވީއިރު މިއީ އައްޑޫގެ ހުރިހާ ރައްޔިތުން އެކުގައި ވިސްނައި، ކަމާއި ބެހޭ ފަރާތްތަކުގެ އިރުޝާދުތަކަށް ބޯލަނބަން ޖެހޭ ވަގުތެވެ. މިކަމުން އަރައިގަނެވޭނީ ހުރިހާ ރައްޔިތުން އެކުގައެވެ.


"ޢިލްމްވެރިއަކު ހޮސްޕިޓަލުގައި އޮތް ބަލިމީހަކަށް ޒިޔާރަތް ކުރެއްވިއެވެ. އަދި އޭނާގެ މޭމަތީގައި އަތްޕުޅު ބޭއްވެވުމަށްފަހު ކީރިތި ޤްރްއާނުގެ ޢާޔަތެއް ވިދާޅުވިއެވެ. އެވަގުތު މުޅި އިމާރާތަށް ދިއައީ ލޮޅުން އަރައިގެންނެވެ."\nމިފަދަ މުޢްޖިޒާތްތައް އަބަދު ނުފެނިދާނެއެވެ. ނަމަވެސް އަހަރެމެން މިކިޔަވަނީ ހަމަ އެ ކީރިތި ޤްރުއާނެވެ. ޤްރުއާނބް ބާވައިލެއްވުނީ ފަރުބަދައަކަށް ކަމަށްވީނަމަ އެފަރުބަދަ ބިރުން ފުނޑުފުނޑުވެ ވެއްޔަށް ވެގެން ދިއައީސްކަން އެނގެން އޮތް ކީރިތި ޤްރުއާނެވެ. އެހެންކަމުން ކީރިތި ޤްރްއާން ކިޔަވާނަމަ އެއަށް ބިރުވެތިވާން ޖެހޭނެ މިންވަރު މިއޮތީ އެނގެން ނޫން ހެއްޔެވެ؟ ކީރިތި ޤްރްއާން ކިޔަވާއިރު ހިތަށް އެފަދަ ބިރުވެރިކަމެއް ނުގެނެވޭނަމަ މި ކިޔެވެނީ ކީރިތި ޤްރްއާން ހެއްޔެވެ؟\nރަމަޟާން މަހަކީ ކީރިތި ޤްރުއާނުގެ މައްސަރު ކަމަށް ކަނޑައެޅީ އަހަރެމެންނެއް ނޫނެވެ. އެ ޤްރުއާން ބާވައި ލެއްވެވި ހރުހާ ކަމަކަށް ކުޅަދުންވަންތަ، ހުރިހާ ކަންކަން އެންމެ މޮޅަށް ދެކެ ދެނެވޮޑިގެންވާ ﷲ ތަޢާލާއެވެ.ރަމަޟާން މަހަކީ ކީރިތި ޤްރުއާނުގެ މައްސަރު ކަމަށް ވެގެން ދިއައީ ކީރިތި ޤްރްއާން ބާވައިލައްވަން ފެށްޓެވުނީ ރަމަޟާން މަހެއްގައިކަމަށްވުމުންނެވެ. މިއީ ﷲ ތަޢާލާގެ ނިންމެވުންތަކެވެ.\nކީރިތި ޤްރްއާނުގައިވާ ކޮންމެ އަކުރަކީ ވެސް ﷲ ތަޢާލާގެ ވަޙީއެވެ. އެކަން ހުރިހާ މުސްލިމުންވެސް ޤަބޫލުކުރަމުއެވެ. ރަމަޟާން މަހުގައި އަހަރެމެން ކީރިތި ޤްރްއާން ކިޔަވައި އުޅެމުއެވެ. ކިޔެވުން ގިނަ ކުރަމުއެވެ. ނަމަވެސް ސުވާލަކީ މިކިޔަވަނީ ކޮން އެއްޗެއްކަން އެނގި، އަދާކުރަން ޖެހޭ އަދަބު އިޙްތިރާމް އަދާކޮށްގެން ކިޔަވަނީ ކިތައް މީހުން ހެއްޔެވެ؟ ހަމަ ވަރަށް އާދައިގެ ސުވާލެއް ކޮށްލާނަމެވެ. ޤައުމެއްގެ ވެރިއަކު ލިޔުމެއް ލިޔެފައި އެ ލިޔުން ކިޔަން ޙަވާލުކޮށްފިނަމަ އެ ލިޔުމުގެ އެންމެ އަކުރެއް ފިއްޔަކަށް ބަދަލު ނުގެނެސް ކިޔަން މަސައްކަތްކުރަމު ނޫން ހެއްޔެވެ؟ ސުވާލަކީ ރައްބުލްޢާލަމީން7އުޑުގެ މަތިން ބާވައި ލެއްވެވި ކީރިތި ޤްރްއާން ކިޔަވާއިރު ސަމާލުކަން ދެވެނީ ކިހައިވަރަކަށް ހެއްޔެވެ؟\nމީސްތަކުންނޭވެ! ކީރިތި ޤްރްއާން ކިޔަވަންވާނީ މިކިޔެވެނީ ކިހައި ވަރެއްގެ އެއްޗެއްކަން ހިތް މައްޗަށް ގެނައުމާއިއެކުގައެވެ. ކޮންމެ އަކުރަކަށް ވެސް ދޭންޖެހޭ ސަމާލުކަން ދީގެންނެވެ. ތަޖްވީދު މަގުން ކިޔެވުމަށް ސަމާލުކަން ދީގެންނެވެ. އަކުރު އަކުރަށް ކިޔަމުންނެވެ. ކީރިތި ޤްރްއާން ބާވައިލައްވަވާފައިވަނީ ޢަރަބިބަހުން ކަމަށްވުމުން ޢަރަބިން ކިޔަވާ ގޮތަށް ނުވަތަ ޢަރަބި ބަސް ދަންނަ މީހަކު ކިޔަވާ ގޮތަށް އެންމެންނަށް ނުކިޔެވިދާނެއެވެ. ނަމަވެސް އެމީހަކަށް ކިޔެވުނު އެންމެ ފުރިހަމައަކަށް ކިޔަވަން ޚާއްޞަ ސަމާލުކަމެއް ދޭންޖެހޭނެއެވެ.\nމީސްތަކުންނޭވެ! އަހަރެމެން ރޯދައަށް ތިބެގެންނާއި ރޯދަ ވީއްލުމަށްފަހުގައިވެސް ކީރިތި ޤްރްއާން އެބަ ކިޔަވަމުއެވެ. އެކަމަށް ދުވާލަކު އެތައް ބައިވަރު ވަގުތުތަކެއް އެބަ ހޭދަ ކުރަމުއެވެ. ނަމަވެސް އެކަމަށް ދޭން ޖެހޭ ސަމާލުކަން ނުދީ ކިޔަވާނަމަ އެކަމުން ކުރާނީ ކޮން ފައިދާއެއް ހެއްޔެވެ؟ ވީމާ ކީރިތި ޤްރްއާން ކިޔަވްނަ ޖެހޭނީ އެކަމުގެ ފައިދާ އެމީހަކަށް ކުރާނެ ގޮތަށެވެ. ﷲ ތަޢާލާ އެކަން ޤަބޫލުކުރައްވަވާނެ ގޮތަށެވެ. ވީމާ ކީރިތި ޤްރްއާން ކިޔަވާއިރު މިބުނި ކަންކަމަށް ވަރަށް ބޮޑަށް ސަމާލުކަން ދޭން މަސައްކަތްކުރާށެވެ!


ކާބުގެ ވިޔަފާރީގައި ވޭމަންޑޫ އެންމެ އުހުގައި | Jazeera\tކާބުގެ ވިޔަފާރީގައި ވޭމަންޑޫ އެންމެ އުހުގައި - Jazeera\nކާބުގެ ވިޔަފާރީގައި ވޭމަންޑޫ އެންމެ އުހުގައި\nޙުސެއިން ޝާހް December 12, 2018 159 views0\nވޭމަންޑޫއަކީ ބިޔަ އަތޮޅެއްކަމަށްވާ ކޮޅުމަޑުލުގެ ވެރިކަން ކުރާރަށެވެ. އާބާދީގައި 1330 ވަރަކަށް މީހުން ދިރިއުޅޭ މިރަށަކީ ދިރިއުޅުމަަށްޓަކައި ތަފާތު ގިނަ މަސައްކަތްތަކެއްކުރާ ރައްޔިތަކު ދިރިއުޅޭ ރަށެކެވެ. ވަޒީފާގެ މައިދާނުން ފެށިގެން މަސްވެރިކަމާއި ގެދޮރު އިމާރާތް ކުރުމަކީ މިރަށުގެ ޒުވާނުންގެ ކޮންމެ ދުވަހެއްގެ ފެށުމާއި ނިމުމެވެ.\nއަތް އުރާލައިގެން މަގުމަތިވެފައި ހުންނަ ޒުވާނަކު ނުހުންނާނެއޭ ބުނުމަކީ އެހެން ރަށްރަށުގެ ޒުވާނުންނަށް ބުނާ ބަދުބަހެއްނޫނެވެ. ސަރުކާރުގެ ވަޒީފާއަކާއި ނުގުޅޭ އާއިލާއެއް ނެތް މިރަށުގައި މިވަނީ ފަހަކަށް އައިސް ޒުވާނުންގެ މެދުގައި ތަފާތު މަސައްކަތްތަކެއް ފެށި ގޭގައި ތިބެގެން އާމްދަނީ ހޯދޭނެ މަގުތަކެއް ކޮށާފައެވެ.\nއެގޮތުން ކާބު އާލާކޮށް ވިއްކާ ވިޔަފާރި ކުރުމުގައި މިރަށުގެ ޒުވާނުން މިވަނީ މުޅިރާއްޖޭގައި މަގުބޫލުކަން ހޯދާފައެވެ. ރަށުގެ 80 ޕަސެންޓް ގެވަޅުތަކުގައި ތަފާތު ހިޔާލުތަކުގެ މަށްޗަށް ރީތިކޮށް ފަރުމާކުރެވިފައިވާ މަސްފެންގަނޑުތައް ހެދިފައިވާއިރު، ކާބު ދިރުވާ އާލާކުރުމަށް ވަކި މޫސުމެއް ނެތެވެ. މިގޮތުން އާލާކޮށް ވިއްކާ ކާބުފެންގަނޑުތަކުގެ އަގުވަނީ އަތްނުފޯރާފަށައް ގޮސްފައެވެ. ބުރެއްގައި ކާބު އާލާކުރާ ފެންގަނޑަކުން 15000 - 20000 ދެމެދުގެ އަދަދަކަށް ރުފިޔާ ލިބުމަކީ، މިހެން ބުނުމުން ބައެއް ފަރާތްތަކަށް ގަބޫލު ކުރަންދަތި ކަމަކަށް ވެދާނެއެވެ. ނަމަވެސް މިއީ ހަގީގަތެވެ. ކާބަކީ އާލާވުމުގައި ހައްދެއްނެތް އެއްޗެއްކަން އެނގޭނަމަ މިކަމާއި ދެކޮޅުވާންޖެހޭނެ އެއްވެސް ސަބަބެއްނެތެވެ.\nރާއްޖޭގެ އެކި އެކި އަތޮޅުތަކުން ވޭމަންޑޫއަށް ދޯނިފަހަރުގައި ޒިޔާރަތްކޮށް ކާބު ފެންގަނޑުތަކަށް އަގުކިޔާ ގަނެލުމަކީ ދިވެހިންގެ މެދުގައި މިކަމަށްއޮތް މަގުބޫލުކަން ދައްކުވައިދޭ ކަމެކެވެ. އަދި މީގެ އިތުރުން ބައެއް ފަރާތްތަކުން ދަނީ ރަށްރަށައް ކާބު ގެންގޮސް ވިޔަފަރީގެ ގޮތުގައި ރަނގަޅު އާމްދަނީއެއް ހޯދަމުންނެވެ. ކާބަށް ކާންދިނުމަށް ބޭނުންވަ ކާނާޔާ ފެންގަނޑު ސާފު ކުރުމަށް ބޭނުން ކުރާ ޕަންޕުގެ އިތުރުން އޮއެވަރު ޕަންޕަކީވެސް އަތްފޯރާފަށުން ވޭމަންޑޫއިން ހެޔޮ އަގުތަކުގައި ލިބެންހުރި ތަކެއްޗެވެ.\nހިތްހަމަ ޖައްސާލުމާއި އާމްދަނީ ހޯދަން މިއަށްވުރެ އަރާމު މަސައްކަތެއް ނެތްކަމަށް ބުނާ ޒުވާނުން މިމަސައްކަތުން ލިބޭ އާމްދަނީ އާއިމެދު ތިބީ ހިތްހަމަ ޖެހިލައިގެންނެވެ. ގޭގައި ތިބޭ އަންހެނުންގެ ހިއްސާ މިކަމުގައި ފާހަގަކޮށްލުމަކީ އެންމެ އެދެވޭ ކަމެއްކަމުގައި ދެކެންވީ ސަބަބެއް ނެތިއެއް ނޫނެވެ. ގަވައިދުން މަސްތަަކަށް ކާންދީ ބެލެހެއްޓުން މުހިންމުކަމެއް ކަމުގައި ދެކެ މިމަސައްކަތުގައި އަންހެނުންގެ ހިއްސާ ހަމަހަމަ ގޮތުގައި ލިބޭކަން ފާހަގަކޮށްލަން ޖެހެއެވެ.\nމިތަފާތު މަސައްކަތުގައި ގިނަދުވަސްތަކެއް ވޭމަންޑޫގެ ޒުވާނުން ކަޑައްތުކޮށްފައި ވީނަމަވެސް، މިމަސައްކަތް ދަނީ އިތުރަށް ފުޅާ ކުރަމުންކަން ފާހަގަކޮށްލެވެނީ ކާބު އާލާކުރުމުގައި ބަންޑާރަ ގޯތިތަށް މިމަސައްކަތަށް މިއަދު ކުޑަވެފައި ވާކަމަށް މިރަށު ޒުވާނުން ބުނާތީއެވެ.\nހަގީގަތުގައިވެސް މިމަސައްކަތަކީ އާމްދަނީ ހޯދަން ކޮށްލަންް ހިތްހަމަޖެހޭ ރީތި މަސައްކަތެކެވެ. " ވޭމަންޑޫ ކާޅު އޮޅު ނުވާނޭ " ބުނިނަމަވެސް ވޭމަންޑޫއިން ލިބޭ ކާބު ރީތިވާނޭ ބުނުމަކީ ދޮގެއްކަމުގައި ނުވާނެއެވެ.


Aridhafus roagaa jehey meehun varah bodah ithuruvehje\nއަރިދަފުސް ރޯގާ ޖެހިގެން ޑޮކްޓަރަށް ދައްކާ މީހުން ވަރަށް ބޮޑަށް އިތުރުވެއްޖެ\nސަރުކާރުން ހުޅުވާފައިވާ ފްލޫ ކްލިނިކަކުން ބަޔަކު ހިދުމަތް ހޯދަނީ -- ފޮޓޯ: އަވަސް\nއަރިދަފުސް ރޯގާ ޖެހިގެން މިދިޔަ މަހު 11،000 އަށް ވުރެ ގިނަ މީހުން ޑޮކްޓަރަށް ދައްކައިފި އެވެ.\nއެޗްޕީއޭ އިން އާންމުކޮށްފައިވާ ތަފާސްހިސާބުތަކުގައިވާ ގޮތުން 11،348 މީހަކު ވަނީ އަރިދަފުސް ރޯގާ ޖެހިގެން މިދިޔަ މަހު ޑޮކްޓަރަށް ދައްކާފަ އެވެ.\nއަރިދަފުސް ޖެހިގެން ޖުލައި މަހު ޑޮކްޓަރަށް ދައްކާފައިވަނީ 3،838 މީހުންނެވެ. އެހެންކަމުން މިދިޔަ މަހު އަރިދަފުސް ރޯގާ ޖެހިގެން ޑޮކްޓަރަށް ދެއްކި މީހުންގެ އަދަދު މިވަނީ ތިން ގުނަ އަށް ވުރެ ވެސް އިތުރުވެފަ އެވެ.\nއެޗްޕީއޭގެ ތަފާސްހިސާބުތަކުން އެނގޭ ގޮތުގައި މިދިޔަ ތިން އަހަރާ އަޅާބަލާއިރު ވެސް މިއަހަރުގެ މިހާތަނަށް އަރިދަފުސް ރޯގާ ޖެހިގެން ޑޮކްޓަރަށް ދެއްކި މީހުންގެ އަދަދުތައް ވަނީ ވަރަށް ބޮޑަށް އިތުރުވެފަ އެވެ.\nއެޗްޕީއޭ އިން އާންމުކޮށްފައިވާ ޑެންގީއާއި ބޭރަށް ހިންގުމުގެ ތަފާސްހިސާބުތަކަށް ބަލާއިރު ޖުލައި މަހު 20 މީހަކު އަދި މިދިޔަ މަހު ނުވަ މީހަކު އެ ބަލީގައި ވެސް ޑޮކްޓަރަށް ދައްކާފައިވެ އެވެ.\nއަރިދަފުސް ރޯގާ އާއި ޑެންގީއާއި ބޭރަށް ހިންގުން ޖެހިގެން ޑޮކްޓަރަށް ދައްކާ މީހުންގެ އަދަދު އިތުރުވެފައިވާތީ އާންމު ސާފުތާހިރު ކަމަށް ސަމާލުވުމަށާއި ރޯގާގެ އަލާމާތްތައް ހުންނަ މީހުން އާންމުން އެއްވާ ތަންތަނަށް ނުދިއުމަށްވެސް އެޗްޕީއޭ އިން ވަނީ އިލްތިމާސް ކޮށްފަ އެވެ.\nހުމާއި ރޯގާ ފެތުރުން އިތުރުވެފައިވާތީ އިންދިރާ ގާންދީ މެމޯރިއަލް ހޮސްޕިޓަލް (އައިޖީއެމްއެޗް) އިން މިހާރު ވަނީ ފްލޫ ކްލިނިކެއް ވެސް ހުޅުވާފަ އެވެ.\nފުޓްބޯލް އެސޯސިއޭޝަން މޯލްޑިވްސް (އެފްއޭއެމް) ކުރިން ހިންގި އިމާރާތުގައި ހުޅުވާފައިވާފައިވާ ކްލިނިކުން ހިދުމަތް ދިނުމަށް ނިންމާފައިވަނީ ކޮންމެ ދުވަހަކު ހެނދުނު 08:30 އިން ރޭގަނޑު 10:00 އަށެވެ.\nރޯގާގެ އަލާމާތްތައް ފެނިއްޖެނަމަ ހޮސްޕިޓަލަށް ދިއުމުގެ ބަދަލުގައި ފްލޫ ކުލިނިކަށް ދިއުމަށްވެސް އައިޖީއެމްއެޗުން އިލްތިމާސް ކުރެ އެވެ.\nއައިޖީއެމްއެޗް އެޗްޕީއޭ މިނިސްޓްރީ އޮފް ހެލްތު\nދެ ހޮސްޕިޓަލްގެ ފްރަންޓްލައިނަަށް 29 މިލިއަން ދީފި


SunOnline: Gamu kudheenge school bus dhathuru hiley koh dheefi\nގަމު ކުދީންގެ ސްކޫލު ބަސް ދަތުރު ހިލޭ ކޮށް ދީފި\nއައިޝަތު ފަރީޙާ 16 Apr 2019, 12:43\nލ. ލިންކު ރޯޑުގައި ބަހުގެ ޚިދުމަތް ތައާރަފްކުރުން --- ސަން ފޮޓޯ: އަހްމަދު މުޖުތަބާ\nހައްދުންމަތީ ގަމުގައި ހުންނަ ހަމަދު ބުން ހަލީފާ އައްޘާނީ ގެ ދަރިވަރުންގެ އަތުން ސްކޫލު ބަހަށް ނަގަމުން އައި ފީ ކަނޑާލައިފިއެވެ.\nއެޑިއުކޭޝަން މިނިސްޓްރީ އިން އެ ސްކޫލަށް ފޮނުވި ސާކިޔުލާގައި ބުނީ ލ. އަތޮޅުގެ ދަރިވަރުންގެ ތެރެއިން ބަހުގެ ހިދުމަތް ހޯދާ ދަރިވަރުންނަށް އެ ހިދުމަތް ހިލޭ ދިނުމަށް ސަރުކާރުން ނިންމާފައިވާ ކަމަށާއި ބަހުގެ ހިދުމަތް ހޯދާ ދަރިވަރުންގެ އަތުން އެއްވެސް ފީ އެއް ނުނަގައި އެ ހިދުމަތް ދެވޭނެ އިންތިޒާމު ހަމަޖެއްސުމަށް އެދޭ ކަމަށެވެ.\nލ. ގަމުން ސްކޫލު ބަހުގެ ހިދުމަތް 160 ދަރިވަރުން ހޯދައެވެ. އެ ދަރިވަރުންގެ ބަހުގެ ފީ އަށް ވާ ފައިސާ އެޑިއުކޭޝަން މިނިސްޓްރީގެ ފަރާތުން ސްކޫލުގެ އެކައުންޓަށް ޖަމާ ކޮށްދޭނެ ކަމަށާއި އެ ފައިސާ ބަހުގެ ހިދުމަތް ދޭ ކުންފުންޏަށް ހަވާލުކޮށްދިނުމަށް އެޑިއުކޭޝަނުގެ ސަކިޔުލާގައި ވެއެވެ.\nލ. އަތޮޅުައި ބަހުގެ ހިދުމަތް ދެނީ އެމްޕީއެލް އިންނެވެ. އެމްޕީއެލް އިން ވަނީ އައްޑޫގައި ސްކޫލު ކުދިންނަށް ދޭ ބަހުގެ ހިދުމަތްވެސް ހިލޭ ކޮށްދީފައެވެ.\nއެޑިއުކޭޝަން މިނިސްޓްރީގެ މީޑިއާ އޮފިޝަލު ވިދާޅުވީ ލ. އަތޮޅުގެ ސްކޫލު ދަރިވަރުން ބަހުގެ ހިދުމަތް ހޯދުމަށް އިއްޔެ އިން ފެށިގެން އެއްވެސް ފީ އެއް ދައްކަން ނުޖެހޭނެ ކަމަށާއި އެ ހިދުމަތް ދަރިވަރުންނަށް ލިބޭނީ ހިލޭ ކަމަށެވެ.\n"މުސާރަ ބޮޑު ކުރުމުން ޕްރައިމަރީއަށް ޓީޗަރުން ލިބޭނެ"\n163 ދަރިވަރަކަށް ލޯންދީފި\nސްކޫލު ހިންގަން ދަތިކުރާކަމަށް ބުނެ ބޯޑު އުވާލައިފި


ރިޔާޝާ (27ވަނަ ބައި) | Esfiya - Dhivehi Vaahaka Site\n“މީނދަ ފިރިހެނާ މިގެއިން ނުދަނީސް މަގޭ ރުޅި މަޑެއް ނުވާނެ. ހިތަށްއަރާ މިފިރިހެނާއާ ދިމާނުވިނަމައޭ. ލަދުވެސް ގަނޭ ކޮއްކޮއޭ ބުނަން.” ފަޔާޒް އަޔާޒާއި ދިމާއަށް އިނގިލި ދިއްކޮށް ބުނެލިއެވެ. ރިޔާޝާ ފަޔާޒްގެ އަތުގައި ހިފާ ފިތާލީ ހަމަޖެހޭށޭ ބުނާފަދަ ގޮތަކަށެވެ. “ރިޔާޝާ މަޑުން އިނދެބަލަ. އޭނަ އިތުރަށް މިގޭގައި ބަހައްޓަން މަސައްކަތް ކޮށްފިއްޔާ ދެން ނޭނގެ ހަދާނެ ގޮތެއްވެސް. އޭނަ ނުދަންޏާ އަހަރެން މިގެއިން ދާނަން.” ފަޔާޒް މިފަހަރު ހުރީ ގޮތް ދޫކުރާ ގޮތަކަށް ނޫނެވެ. އޭނާ މިފަހަރު އެކަން ކޮންމެވެސް އެއްކޮޅެއްގައި ޖައްސާނެއެވެ. ރަތީބާ ގޮތް ހުސްވާގޮތްވިއެވެ. ކޮންމެ ގޮތެއްވިޔަސް އެއީ އޭނާގެ ދެދަރިންނެވެ. ދެދަރިންވެސް އޭނާއަށް މުހިންމެވެ. ނަމަވެސް ކަންތައް ދިމާވެފައިވާ ގޮތުން އޭނާއަށް މިޖެހުނީ ކޮންމެވެސް އެއް ދަރިއަކު ޚިޔާރުކުރާށެވެ. ފަޔާޒާއި އަޔާޒް ބަހުގެ ހަމަލާތައް ފޮނުވަމުން ދިޔައިރު ރަތީބާ އިނީ ހަދާނެ ގޮތަކާމެދު ވިސްނާށެވެ. ވަރަށް ވިސްނުމަށްފަހު އޭނާ ގޮތެއް ނިންމިއެވެ.\n“ދެން ތި އަރާރުން ހުއްޓާލަބަލަ. ހެޔޮނުވާނެ.” ރިޔާޝާއަށް ނީނދެވިގެން ބުންޏެވެ. “އަޑުއަހާ! މަންމަ ވަރަށް ވިސްނުމަށްފަހު ގޮތެއް ނިންމައިފިން. މަންމަ ހީކުރަން އެއްވެސް ކުއްޖަކު މި ނިންމުމާމެދު މަންމައާ ދޭތެރޭ ހިތްބުރަ ނުކުރާނެކަމަށް. މަންމަ ތި ދެކުދިން ދެކެވެސް ވަރަށް ލޯބިވޭ. މަންމައަށް ތިދެކުދިންވެސް ވަރަށް މުހިންމު. އެކަމަކު މިއަދު މަންމައަށް މިޖެހުނީ ތިއިން ކޮންމެވެސް އެއްކުއްޖަކު އިޚްތިޔާރުކުރަން.” ރަތީބާ ވިސްނުންތެރިކަމާއެކު ވާހަކަދެއްކިއެވެ. ފަޔާޒް އިނީ ރަތީބާގެ ނިންމުން އަޑުއަހާ ހިތުން ކެތްތެރިކަން ކުޑަވެފައެވެ. އޭނާގެ ހިތް އާދަޔާ ޚިލާފު ބާރުމިނެއްގައި ތެޅެމުން ދިޔައީ ރަތީބާ ނިންމީ ކޮން ގޮތެއްކަން ނޭނގޭތީއެވެ.\n“ފަޔާޒްގެ މިމަންމަ ނޫން އިތުރު އެކަކުވެސް މިހާރު މިދުނިޔެއަކު ނެތް. އެކަމަކު އަޔާޒްގެ ދެވަނަ މައިންބަފައިން ގަދަވެ ސަލާމަތުން ދުނިޔޭގައި އެބަތިބި. އެހެންވީމަ މަންމަ އެދެނީ އަޔާޒް އެނބުރި އެމީހުން ގާތަށް ދިޔުމަށް. މީ ތިއިން އެއްވެސް ކުއްޖަކަށް ދެރައެއް ލިބެން މިމަންމަ ނޭދޭތީ މަސްލަހަތަށް ވިސްނާފައި މަންމަ ނިންމި ނިންމުމެއް.” ރަތީބާގެ ނިންމުން އިއްވާލުމުން ފަޔާޒަށް ހިތްހަމަޖެހުން ލިބުނެވެ. އަޔާޒް ބަހެއްވެސް ބުނުމެއްނެތި ކޮޓަރިއަށް ވަނީ ހިތްހަމަނުޖެހުނު ވަރުންނެވެ. އޭނާ ކޮޓަރި ދޮރު ޖެހިލެއް ބާރުކަމުންވެސް އެކަން ސާފުވެއެވެ. އަޔާޒް ގޯހެއް ހަދައިފާނެތީ ރަތީބާ އިނީ ކަންބޮޑުވެފައެވެ. ރިޔާޝާ ގޮވައިގެން ގޮސް ފަޔާޒްވެސް ކޮޓަރިއަށް ވަނުމުން ރަތީބާވެސް އެތާގައި އިތުރަށް މަޑުނުކޮށް ދިޔައީ ކޮޓަރިއަށެވެ.\n“ދަރިފުޅާ! ރަން ކިޔުއްވަން ފޮނުވާ ވާހަކަ ޝިފާން ބުނީ ކޮން ދުވަހަކުތަ؟” ދިޔާނާ ވާހަކަދެއްކީ ޢައިޝާއާއެވެ. “މިއަދު މެންދުރުފަހު ދޭއް ޖަހާއިރު އެމީހުން އަންނާނެ ވާހަކަ ބުނީ. މަންމާ! އަހަރެން އެބަ ވަރަށް ހިތްއަވަސްވޭ.” ޢައިޝާ ބުންޏެވެ. “ދަރިފުޅާ! ކަންބޮޑުނުވޭ. އިރާދަކުރެއްވިއްޔާ އެއްވެސް ކަމެއް ގޯހެއް ނުވާނެ. މިހާރު ރަން ކިޔާނެ ވަރެއް ކަނޑައަޅައިފިންތަ؟” ދިޔާނާ އަހާލިއެވެ. “އާނ މަންމާ! އަޅުގަނޑުމެން ވާހަކަދައްކާފައި ނިންމީ ފަސްސަތޭކަ ފަންސާސް ފަސް ރުފިޔާއަށް ކިޔަން. ރަނގަޅުވާނެއެއްނު ދޯ؟ އެހާ ބޮޑު އަގެއް ކިޔާކަށް ނުވާނެއެއްނު ދޯ؟” ޢައިޝާ އެހެން ބުނެލުމުން ދިޔާނާ ޢައިޝާގެ ބޮލުގައި ފިރުމާލަމުން ބުނެލިއެވެ. “އާނ ދަރިފުޅާ! ރަނަށް އެހާ ބޮޑު އަގު ކިޔާކަށް ނުވާނެ. މިއީކީ ކުރާ ވިޔަފާރިއެއް ނޫން. ބައެއް މީހުންނަށް އެކަން ނުވިސްނޭތީ ހާހުން ދެހާހުން ރަން ކިޔަނީ. ދަރިފުޅުގެ ތި ނިންމުމަށް މަންމަ ވަރަށް ތާއީދު.” ދިޔާނާ އިނީ ޢައިޝާގެ ވިސްނުންތެރިކަމާމެދު އުފާވެ ފަޚްރުވެރިވެފައެވެ.\nދޭއް ޖެހިއިރު ރަން ކިޔުއްވަން އައި މީހުން ދިޔުމުން ޢައިޝާ އިނީ ސިޓިންގރޫމްގައި އޭނާގެ ދިރިއުޅުމާމެދު ވިސްނާލާށެވެ. ޝިފާނާއި ކައިވެނިކުރަން ނިންމުނު ނިންމުމަކީ ރަނގަޅު ނިންމުމަކަށް ވޭތޯ އޭނާ ހިތާހިތުން ދުޢާކުރިއެވެ. ޝިފާންއަކީ ވަރަށް ރަނގަޅު ޒުވާނެކެވެ. ބަރާބަރަށް ނަމާދުކޮށް ދީނީ ކަންކަމަށް ލޯބިކުރާ އަޚްލާޤް ރަނގަޅު ޒުވާނެކެވެ. އަނެއްކޮޅުން ބަލާއިރު ބަލާލަންވެސް ރީތި ޒުވާނެކެވެ. މާދިގު ނޫނަސް ޝިފާނަކީ ކުރު މީހެކޭ ނުބުނެވޭނެއެވެ. އިސްކޮޅާއި ގުޅޭ ރޫފައެއް ލިބިފައިވެއެވެ. ހަންގަނޑުގެ ކުލަ އާދައިގެ ވަރަކަށް ހުރިއިރު ބޯކޮށް ހުރި ތުނބުޅިން އޭނާގެ ފިރިހެންވަންތަކަން އިތުރުކޮށްދެއެވެ. ޢައިޝާއަށް ބޭއިޚްތިޔާރުގައި ހީލެވުނީ ޝިފާންފަދަ ހެޔޮލަފާ މީހަކާއި އޭނާގެ ކައިވެނި ކުރެވޭތީއެވެ. ހަފްތާއެއް ފަހުން އޭނާ ޝިފާންގެ އަނތްބަކަށް ވާނެއެވެ.\nނިއުމާއަކީ ޢައިޝާގެ އެކުވެރިއެކެވެ. އޭނާ އައިސް ވަތްއިރު ޢައިޝާ ޚިޔާލެއްގައި އިނުމުން ދިމާކޮށްލާ ހިތްވިއެވެ. “އޭތް މިހާ އަވަހަށް ސުހާގް ރާތުގެ ޚިޔާލުތައް ކުރަން ފެށީތަ؟” ނިއުމާ އައިސް ޢައިޝާގެ ގާތުގައި އިށީންނަމުން ބުނެލިއެވެ. “ސާބަހޭ ނިއު. ކިޔައިފާނެ ކޮންމެފަދަ އެއްޗެކޭވެސް. މަންމަ ހުރިނަމަޔޯ؟” ޢައިޝާ ބަދިގެއާއި ދިމާއަށް ބަލާލަމުން ބުނެލިއެވެ. “ނާއްތައަކަށް ނޭނގޭނެއެއްނު ސުހާގް ރާތު އެއީ ކޮން އެއްޗެއް ކަމެއް.” ނިއުމާ އެހެން ބުނެލުމުން ޢައިޝާ ބަލާލިއެވެ. “ނޭނގި ހުންނާނެތަ؟ އެއީ ހިންދީ ބަހުގެ ޑިކްޝަނަރީއެކޭ.” ޢައިޝާ އެހެން ބުނުމުން ނިއުމާ ގާތަށް ވަރަށް ހިނިއައެވެ. “ޑިކްޝަނަރީއެކޭ.” “އާނ. އިންޑިޔާގެ ފިލްމީ ތަރިންނަކަށްވެސް ނޭނގޭނެ ކަންނޭނގެ އެވަރަކަށް.” ޢައިޝާވެސް އެހެން ބުނެފައި ނިއުމާއާއި އެކު ހީގަތެވެ.\nހެނދުނު ނާސްތާ ކުރަން އެންމެން ހަމަވިއިރު އަޔާޒެއް ނާދެއެވެ. އެހެންކަމުން ރަތީބާ ދިޔައީ އޭނާއަށް ގޮވާށެވެ. ދެފަހަރު ދޮރުގައި ޓަކި ދިނުމުންވެސް ޚަބަރެއް ނުވިއެވެ. ކޮޓަރިން އެއްވެސް އަލިކަމެއް ފެންނަން ނެތުމުން ރަތީބާ ތަޅުގައި ހިފާ އަނބުރާލިއިރު ދޮރު ހުރީ ތަޅުނުލައެވެ. ކޮޓަރީގެ ހޮޅިބުރި ދިއްލާލުމާއެކު ރަތީބާގެ ބޮލުގައި ރިއްސައިގަތެވެ. ތަރުތީބު ގެއްލިފައިވާ ކޮޓަރިއަށް ހީވަނީ ވަރުގަދަ ތޫފާނެއް އައިސްފައިވާހެންނެވެ. އެތެރެއަށް ވަދެ ތަންތަން ބަލާލުމުން ފާހަގަވީ އަޔާޒްގެ އެއްވެސް އެއްޗެއް ކޮޓަރީގައި ނެތްކަމެވެ. އަލަމާރި ހުޅުވާލާފައި ބެލިއިރު އެންމެ އަންނައުނެއްވެސް ނެތެވެ. އެހެންކަމުން އަޔާޒް އެގެ ދޫކޮށްލާފައި ދިޔައީކަން ރަތީބާއަށް އެނގުނެވެ. އަންގާވެސްނުލާ އެގޮތަށް އަޔާޒް ނުކުމެގެން ދިއުމުން ރަތީބާ ވަރަށް ދެރަވިއެވެ. އެންމެ ފަހު ފަހަރަށް ނަމަވެސް އަޔާޒްގެ ގައިގައި ބައްދާލާ ހަދާލަން އޭނާ ހުރީ ނުހަނު ބޭނުންވެފައެވެ.\nކޮޓަރިން ނުކުންނަމުން ކޮޓަރި ތެރެއަށް ނަޒަރު ހިންގާލި ވަގުތު، ކޮޓަރީގެ އެއް ކަނެއްގައި ހުރި މޭޒުމަތީގައި އޮތް ފޮތެއްގެ ދަށުން އެއްބައި ނުކުމެފައި އޮތް ކަރުދާސްގަނޑެއް ރަތީބާގެ ލޮލުގައި އަޅައިގަތެވެ. އޭނާ އަނެއްކާވެސް އެތެރެއަށް ވަނީ އެއީ ކޮން ގަނޑެއްތޯ ބަލާލާ ހިތްވީލެއް ބޮޑުކަމުންނެވެ. އޭނާ އަވަސްއަވަހަށް ގޮސް އެގަނޑު ނަގާ ބަލާލިއިރު އެއީ އަޔާޒް އޭނާއަށް ލިޔެފައިވާ ކުރު ސިޓީއެކެވެ. އޭގައި އޭނާ އެގެއިން ދާން ޖެހުނީތީ ހިތާމަކުރާކަން ހާމަކޮށްފައިވެއެވެ. އޭގައި އޭނާއާއި ރިޔާޝާގެ ގުޅުން ވަރަށް ތަފްސީލުކޮށް ބަޔާންކޮށްފައިވެއެވެ. އަދި އޭނާގެ ނުކުޅެދުންތެރިކަންވެސް ބަޔާންކޮށްފައިވެއެވެ. އޭނާގެ ހިތުގައި މަންމައާއި މެދު އެއްވެސް ހިތްބުރަކަމެއް ނެތްކަމަށާއި ދުވަހަކުވެސް ދެން އެމީހުންގެ ދިރިއުޅުމަށް އޭނާގެ ހިޔަނި ނޭޅޭނެ ކަމުގައި ލިޔެފައިވެއެވެ.\nރަތީބާ ނައިސް ލަސްވެގެން ފަޔާޒް ނުކުތީ ރަތީބާ ކޮބައިތޯ ބަލާލާށެވެ. ފަޔާޒްގެ ކޮޓަރި ދޮރު ހުޅުވާފައި ހުރުމުން ރަތީބާ ވީ އެކޮޓަރީގައިކަން ފަޔާޒަށް އެނގުނެވެ. “މަންމާ! ކިހިނެއް މިތަނަށް ވެފަ މިއޮތީ؟” ފަޔާޒް ހައިރާންކަމާއެކު އެހެން ބުނެލުމުން ރަތީބާ އޭނާ އަތުގައި އޮތް ސިޓީ ދިއްކޮށްލިއެވެ. ފަޔާޒް އެސިޓީ ކިޔާ ނިމުމާއެކު ރިޔާޝާއަށް ވަރަށް ބާރަށް ގޮވާލިއެވެ. އޭރު އޭނާ ރުޅިން ތުރުތުރުއަޅައެވެ. ފަޔާޒް އެހާ ބާރަށް ގޮވާލުމުން ރިޔާޝާ ހީކުރީ ބޮޑު ކަމެއް ވީކަމަށެވެ. އޭނާ އައިސް ވަދެފައި ކިހިނެއްވީތޯ ސުވާލުކުރިއެވެ. “މީ ކޮންކަމެއް؟” ރިޔާޝާގެ މޫނަށް އެސިޓީ ޖަހަމުން ރުޅިވެރިކަމާއެކު ފަޔާޒް އަހާލިއެވެ. ރިޔާޝާ ހައިރާންކަމާއެކު އެސިޓީ ނަގާ ކިޔަންފެށިއެވެ. ސިޓީ ކިޔާ ނިންމާލުމާއެކު އޭނާއަށް ދެލޯ ބޮޑުކޮށްލެވުނެވެ.\n“ތީގަ ތިއޮތީ ތެދު ވާހަކައެއްތަ؟” ފަޔާޒް ރުޅިވެރިކަމާއެކު އަހާލިއެވެ. ރިޔާޝާ ބޯހޫރާލިއެވެ. “ނޫން. ތީގަ ތިއޮތީ ތެދު ވާހަކަތަކެއް ނޫން. އަހަރެން ފަޔާ ނޫން އިތުރު އެއްވެސް މީހަކާ އެކަހަލަ ގުޅުމެއް ހިންގާފައެއް ނުވާނެ. އަދި އެވެސް ކައިވެނީގެ ބޭރުން. އަޔާޒްގެ ވާހަކަ ޤަބޫލު ނުކުރޭ ފަޔާ. އޭނައަކީ ދޮގުވެރިއެއް. އަނިޔާވެރިއެއް. އަހަރެން ފަޔާއަކަށް އެއްވެސް ކަމެއް ސިއްރެއް ނުކުރަން. ދޮގެއްވެސް ނުހަދަން. ކައިވެނީގެ ކުރިން އަހަރެން ފަޔާއަށް ހުރިހާ ވާހައެއް ކިޔައިދިނީމެއްނު. އަހަރެން މަރުވެ ދާނީވެސް ތެދުވެރި ވަފާތެރިއެއްގެ ގޮތުގައި.” ރިޔާޝާއަށް ރޮވުނެވެ. ރިޔާޝާ ރޯން ފެށުމުން ފަޔާޒްގެ ހިތަށް ތަދުވިއެވެ. އެހެންކަމުން އޭނާ ގޮސް ރިޔާޝާގެ ގައިގައި ބައްދާލާ މާފަށް އެދުނެވެ. އަދި ރަތީބާވެސް ގޮވައިގެން ގޮސް ބަދިގެއަށް ވަނީ ހެނދުނުގެ ނާސްތާ ކުރުމަށެވެ.\nއަޔާޒް ސްޓޯރ ރޫމްގައި އުޅެމުން ދިޔައީ ނުހަނު ސިއްރިއްޔާތުގައެވެ. އޭނާގެ ހިތުގައި ފޮނިފޮނި އުންމީދުތަކެއް އާވެގަތެވެ. ރަތީބާ އެސިޓީ ކިޔާފައި ރިޔާޝާ އެގެއިން ބޭރުކޮށްލާނެ ކަމުގައި އަޔާޒް ހީކުރިއެވެ. ފަޔާޒްވެސް ރިޔާޝާ ދޫކޮށްލާނެއެވެ. އޭރުން އެވީ ރިޔާޝާ އޭނާގެ މިލްކަކަށް ހަދާށެވެ. އޭނާއަށް އެކުރެވުނީ ކިހާ ބޮޑު ކުށްހީއެއްކަން އޭނާއަށް ނުވިސްނުނީ ރިޔާޝާއާހެދި އޭނާ ދީވާނާވެފައިވާ ވަރުންނެވެ. އޭނާއަށް ޤަބޫލުކުރެވިފައި އޮންނަނީ ހިތް އެދޭ ކޮންމެ އެއްޗަކީ ހާސިލްކުރަން ޖެހޭ އެއްޗެއްކަމަށެވެ. އެއީ އޭ މިހުރިހާ ދުވަހު ބައްޕަ ކަމުގައި ދެކިގެން އުޅުނު ވަޙީދު އޭނާއަށް ދީފައިވާ ތަރުބިއްޔަތެވެ. ހަސީނާ އެކަމާ ދެކޮޅަށް އެއްޗެއް ބުނާ ކޮންމެ ފަހަރަކުވެސް ވަޙީދު ރުޅިއަންނަނީ ހަސީނާ ދެކެއެވެ. އަޔާޒް ހިނގަމުން އެދަނީ ވަޙީދު ދެއްކި މަގުންނެވެ.\nދުވަސްތައް ފާއިތުވަމުން ގޮސް ހަފްތާއެއްވީ ނުލާހިކު އަވަހަށެވެ. ދިޔާނާ ޢައިޝާއަށް ނަޞޭޙަތް ދެމުން ދިޔައީ މިރޭ އޭނާ ޝިފާންގެ ގެއަށް ބަދަލުވާނެތީއެވެ. “ދަރިފުޅާ! ކައިވެންޏަކީ ވަރަށް މާތް މަޤްސަދެއްގައި ކުރެވޭ ކަމެއް. އެއްވެސް ހާލެއްގައި ކައިވެނީގެ މަޤްސަދު ހަނދާން ނައްތާނުލާތި! ފިރިމީހާއަށް ވަފާތެރިވާތި! ފިރިމީހާ އެދޭ އެއްވެސް ކަމަކަށް ދެކޮޅު ނުހަދާ ކިޔަމަންތެރިވާތި! އެކަމަކު އެއީ ރަނގަޅު ކަމެއް ކަމަށްވާނަމަ. ފިރިމީހާގެ ޢާއިލާ މީހުންނާއި ގުޅިގެން އުޅޭތި! ޝިފާންގެ އަންހެނުންނާވެސް ގުޅިގެން އުޅޭތި! އޭރުން އޭނަވެސް ރަނގަޅުވާނެ.” “މަންމާ! އަހަރެންނަށް ތިކަން އެނގޭ. މަންމަގެ ތި ނަޞޭޙަތް އަހަރެން އަބަދުވެސް ޤަބޫލުކުރާނަން.” ޢައިޝާ ދިޔާނާގެ ގައިގައި ބައްދާލަމުން ބުނެލިއެވެ.\nޢައިޝާ މާބޮޑު ޕާޓީއެއް ބާއްވަން ބޭނުން ނުވީތީ ޝިފާންވެސް ބޭނުންވީ ކުޑަ ވަރެއްގެ ކެއުމެއް ރައްޓެހިންނާއި ޢާއިލާ މީހުންނަށް ބާއްވާލާށެވެ. އެކަމާ ދިޔާނާވެސް ވަރަށް އުފާވިއެވެ. މިރެއަކީ ޢައިޝާއާއި ޝިފާންގެ ކައިވެނި ކުރެވޭ ރެއެވެ. އެހެންކަމުން އެދުވަހުގެ ވަގުތުގައި އަންހެންވެރިން އުޅުނީ ކެއްކުމުގައި އަވަދިނެތިއެވެ. ޝިފާންއާއި ކަލީމްގެ އިތުރުން އެމީހުންގެ ބައެއް އެހެން އެކުވެރިންނާއި އެމީހުންގެ އަނބިންވެސް އައިސް އެކި ކަންކަމުގައި އެހީތެރިވުމުގައި އުޅުނެވެ. އެންމެންތައް ކެއްކުމުގައި އުޅުނުއިރު ޢައިޝާއަށް ހީވީ ބޮޑު ހަފްލާއަކަށް ކައްކަން މީހުން ޖަމާވެފައި އޮތްހެންނެވެ. މިހުރިހާ ހުރިހާ ކަމެއް ހިނގަމުން ދިޔައިރުވެސް އެންމެ ބޮޑު ބައިވެރިވުމެއް ފެނިގެން ދިޔައީ އައިންތުގެ ފަރާތުންނެވެ.\nއަންހެންވެރިން ކެއްކުމުގައި އުޅުނުއިރު އެކި ވާހަކަތައް ދައްކަމުން ދިޔައެވެ. ދެއަނތްބަށް މީހުންނާއި އިންނަ ވާހަކަދެއްކުމުން އައިންތުވެސް ވަރަށް ގަޔާވެފައި ވާހަކަދެއްކިއެވެ. “އަސްލު އަހަރެމެން އަންހެނުންގެ ވިސްނުން މާ ހަނީ. ދެއަނތްބަށް މީހުންނާ އިނުމަކީ މައްސަލައެއް ނޫން. އަދި އެއީ އަހަރެމެންގެ މާތްވެގެންވާ އިސްލާމްދީނުގައި އެކަމަށް ކުޅަދާނަވެގެންވާ މީހުންނަށް ކުރުން އެދެވިގެންވާ ކަމެއް. އެކަމަކު އަހަރެމެންނަށް ވާގޮތަކީ ބަތްތަށީގެ އެއްފަޅިން ކާން ބޭނުން ނުވަނީ. ފަހަރެއްގައި ވެދާނެ ފިރިމީހާ ދެއަނތްބަށް މީހަކާ އިންނަން އުޅެންޏާ ތިމަންނަ މަތިން ފޫހިވީއޭ ހީވަނީކަމަށް. އެކަމަކު އަސްލު އެހެނެއް ނޫން އެވަނީ. އަނބިމީހާގެ ފަރާތުން ކޮންމެވެސް ކަމެއް ނުފުދޭތީ ގިނަ ފަހަރު ދެވަނަ އަނތްބެއް ޚިޔާރުކުރަން ޖެހެނީ. އަހަރެމެންނަށް އެކަން ޤަބޫލުނުކުރެވޭތީ އަސްލު މައްސަލައަކީ. އަހަރެންނަށް ހީވާ ގޮތުގައި އަސްލު ފިރިމީހާގެ އެކަހަލަ ކަންކަމަށް ހުރަސްއަޅަންޏާ ފިރިމީހާ ފޫހިވާނީ. ދެއަނބިން ގުޅިގެން އުޅެންޏާ ހަމަ ނުލާހިކު ރީތި ދިރިއުޅުމެއް އުޅެވޭނެ.” އައިންތުގެ ވާހަކައަށް އެތަނުން ތަންކޮޅެއް ހަރުވަރުގެ އަންހެނަކު ވާހަކަދެއްކިއެވެ. އަދި އައިންތުގެ ހެޔޮލަފާކަމަށް ތަޢުރީފުކުރިއެވެ.\nޢައިޝާ ކޮޓަރީގައި އިނީ ކައިވެންޏަށް ތައްޔާރުވާށެވެ. ކައިރީގައި ނިއުމާ އުޅުނީ އޭނާގެ މޭކަޕް ކޮށްދޭށެވެ. “ނިއު! އެހާ ގަދަޔަށް ނުކުރައްޗޭ. ވަރަށް ނެޗުރަލް މޭކަޕެއް އިނގޭ ބޭނުމީ.” ނިއުމާގެ ގާތުގައި ޢައިޝާ ބުނެލިއެވެ. “މައްސަލައެއް ނޯންނާނެ. ޢައިޝާ ބޭނުންވާ ގޮތަކަށް ކޮށްދޭނީ. އެކަމު އަހަރެން ބޭނުންވަނީ ވަރަށް ގަދަކޮށް ޢައިޝާގެ މޭކަޕްކޮށްލަން. އޭރުން ހާދަ ރީތިވާނެޔޭ.” ނިއުމާ އެހެން ބުނެލުމުން ޢައިޝާ އަނގަޔަށް ވައްތަރެއް ޖައްސާލިއެވެ. “ނަސީބެއް ބޮޑު ވެޑިންގއެއް ބާއްވާހިތް ނުވިކަން. ނޫންނަމަ މިރޭ އަހަރެން ކުލަ ޖިންނިއަކަށް ހަދާލާނެ މި މޭކަޕް އާޓިސްޓް.” ޢައިޝާ އެހެން ބުނެލުމުން ނިއުމާ ހިނިގަނޑެއް ޖަހާލިއެވެ. “ސާބަހޭ. ބަލަ ސެލޫންއަށްދާ މީހުން ބުނާ ގޮތަށޭ އަހަރެމެން މޭކަޕް ކޮށްދެނީ. ވަރަށް ނެޗުރަލް މޭކަޕްވެސް ކޮށްދީފަ ހުންނާނެ ހަމަ.” ނިއުމާވެސް އޭނާގެ ކޮޅު ގަދަކޮށްލިއެވެ.\nނުވައެއް ޖަހަން ފަސް މިނެޓަށް ވީތަނާ ދިޔާނާ އައިސް އެންމެން ހަމަވެއްޖެކަމަށް ބުންޏެވެ. ހަމަޖެހެން މަސައްކަތް ކުރަމުން ޢައިޝާވެސް ބޭރަށް ނުކުތެވެ. އޭނާ ގޮސް މޭޒުކައިރީ އިށީންއިރު އޭނާގެ އަތްފައި ފިނިކަމުން ހީވަނީ ގަނޑުފެންކޮޅެއް ހެންނެވެ. ކައިވެނީގެ މަޖިލިސް ފެށިގެން ގޮސް ޝިފާން އަނބި ޤަބޫލުކޮށްފީމޭ ބުނި ވަގުތު ޢައިޝާއަށް ދެލޯ މަރާލެވުނެވެ. އޭނާގެ ހިތަށް ބަޔާންކުރަން ދަތި ހިތްހަމަޖެހުމެއް ލިބިގެން ދިޔައެވެ. އޭނާއަކީވެސް ޒިންމާދާރު މީހަކަށް ވާންވީ ވަގުތު ޖެހުނީކަމުގައި އޭނާ ދުށްޓެވެ. އޭނާވެސް އަމިއްލަ ދިރިއުޅުމެއް ފެށުމަށް ދެކެމުން އައި ހުވަފެންތަކުގައި ޙަޤީޤީ ކުލަ ޖެހުނީއެވެ. މިހާރު އޭނާއަކީ ޝިފާންގެ އަނބިމީހާއެވެ. ކައިވެނީގެ މަޖިލިސް ނިމުމުން ކެއުމުގެ ކަންތައްތައް ފެށުނެވެ. ކޮންމެ މީހަކުވެސް މިރޭ ކައިވެނީގެ ގޮށް ޖަހާލި ދެ ޒުވާނުންނަށް މަރުޙަބާ ކިޔުމާއެކު އެދިރިއުޅުމުގައި ބަރަކާތް ލެއްވުން އެދި ދުޢާކޮށްލައެވެ.\nވަލީމާގެ ކަންތައް ނިމުމުން ދެޒުވާނުންވެސް މިސްރާބުޖެހީ ޢައިޝާގެ ކޮޓަރިއަށެވެ. ކޮޓަރިއަށް ވަދެ ހޮޅިބުރި ދިއްލާލުމާއެކު ޢައިޝާގެ ދެލޯ ބޮޑުވެގެން ދިޔައީ އެކޮޓަރި ތައްޔާރުކޮށްފައިވާލެއް ފުރިހަމަކަމުންނެވެ. ހަމަ ގައިމުވެސް އޭނާ ކައިވެންޏަށް ނުކުތްއިރު އެކޮޓަރި އޮތީ އެގޮތަކަށް ނޫނެވެ. އެހާ ކުޑަ ވަގުތުކޮޅެއްގެ ތެރޭގައި އެތަން އެހާ ފުރިހަމައަށް ތައްޔާރުކޮށްފައި އެވަނީ ވަރަށް ރަނގަޅަށް ޕްލޭންކޮށްފައި އޮތީމަތާއޭ ޢައިޝާގެ ހިތަށްއެރިއެވެ. އެނދުގައި ހިތެއްގެ ބައްޓަމަށް ރަތް ފިނިފެންމަލުގެ ފިޔައިން ކުރެހުން އަޅާފައިވާއިރު ހުދުކުލައިގެ މުށިތަކު މަތީގައި ރަތް ފިނިފެންމާ ފިޔައިން ކުދި ކުދި ހިތްތަކެއް ކުރަހާފައިވެއެވެ. ފަންކާ ޖަހާލިއިރަށް މުޅި ކޮޓަރި ތެރެއަށް ފިނިފެންމާ ފިޔަތައް ފެތުރިގަތްއިރު ފަންކާ ފިޔަތަކުގެ މަތީގައިހުރި ފިނިފެންމާ ފިޔަތައްވެސް ކޮޓަރި ތެރެއަށް އުދުހިގަތެވެ.\nދޮރު ތަޅުލާފައި ޢައިޝާ ޝިފާންއަށް ބަލާލިއިރު ޝިފާން ހުރީ އެއްޗެއް ވިސްނާށެވެ. ޢައިޝާއަށް ހީކުރީ ޝިފާން އެވިސްނަނީ އައިންތުއާ ދޭތެރޭގައި ކަމަށެވެ. “ޝިފާން! ކޮން އެއްޗެއް ތިވިސްނަނީ؟” ޢައިޝާގެ އަޑަށް ޝިފާން ކުޑަކޮށް ސިހުނެވެ. “ނުވިސްނަން.” ޝިފާން އެހެން ބުނެފައި ޢައިޝާ އޭނާގެ އަތްދަނޑިމައްޗަށް ލައިގެން ގެންގޮސް އެނދުމަތީ ބޭއްވިއެވެ. އަދި ގަމީހުގެ ގޮށްތައް ނައްޓަމުން އެނދުގައި އޮށޯވެލިއެވެ. “އަހަރެން މި ހިތަށް އަރަނީ ޢައިޝާއަށް އަހަރެންނާ އެކީ ނިދޭނެބާއޭ؟” ޝިފާން އެހެން ބުނެލުމުން ޢައިޝާ ބަލާލީ ނުނިދެންވީ ކީއްވެހޭ އަހާލާފަދަ ގޮތަކަށެވެ. “އަހަރެން ވަރަށް ބާރަށް ގުގުރި ދަމާނެ.” ޝިފާން އެހެން ބުނެލުމުން ޢައިޝާއަށް ބާރަށް ހެވުނެވެ. ދެމީހުން ހުނުމުގެ ތެރެއިން ގޮސް ރޭގެ އުފާ ހާސިލްކުރަމުން ދިޔައެވެ.\nއަޔާޒް އެގެއިން ދިޔަފަހުން އަޔާޒްގެ އެއްވެސް އުނދަގުލެއް ނުފޯރާތީ ރިޔާޝާ ހުންނަނީ ހިތްހަމަޖެހިފައެވެ. ނަމަވެސް އޭނާގެ ހިތަކުން އަދިވެސް ބިރުވެރިކަމެއް ނުފިލައެވެ. އަޔާޒް ދަމުންވެސް ދިޔައީ އޭނާ ރިޔާޝާގެ ދިރިއުޅުމުން ދުރަށް ނުދާނެކަމުގެ ސިގްނަލެއް ދީފައެވެ. އޭނާ އެސިޓީގައި ދޮގު ވާހަކަތަކެއް ލިޔުމުގެ ސަބަބަކީ ރިޔާޝާގެ މައްޗަށް ފަޔާޒްގެ ހިތުގައި ޝައްކު އުފެއްދުންކަން ރިޔާޝާއަށް އެނގެއެވެ. އަޔާޒް ދިޔަފަހުން ރަތީބާވެސް ހުންނަނީ ފާޑަކަށެވެ. ރިޔާޝާއާއި މާގިނައިން ވާހަކަދައްކައެއްވެސް ނޫޅެއެވެ. ރިޔާޝާ ހީކުރީ އެއީ އިމާދުގެ ކުއްލި މަރާއި އަޔާޒް ކުއްލިއަކަށް ގެ ދޫކޮށްލާފައި ދިއުމުން ވީގޮތެއްކަމަށެވެ. ދުވަސްކޮޅެއްވުމުން ރަތީބާ ހަމައަކަށް އެޅިދާނެ ކަމުގައި ރިޔާޝާ ހީކުރިއެވެ. އޭނާއަށް ނޭނގުނީ ރަތީބާއަށް އެއައި ބަދަލުގެ އަސްލަކީ އަޔާޒް ލިޔުނު ސިޓީގައިވާ ވިޔާނުދާ ދޮގު ވާހަކަތައްކަމެވެ.\nފަޔާޒްއާއި ރިޔާޝާގެ ދެމެދުގައި ވަރުގަދަ ފާރެއް ލެވިއްޖެކަމުގައި ރިޔާޝާއަށް އިހުސާސްކުރެވެން ފަށައިފިއެވެ. މިހާރު ފަޔާޒް ގިނަ ވަގުތު ހޭދަކުރަނީ ގެއިން ބޭރުގައެވެ. ގިނައިން ކަނީވެސް ގެއިން ބޭރުންނެވެ. ކުރީގައި ހުންނަ މަޖާ މިޒާޖު ވަނީ ބަދަލުވެފައެވެ. އަބަދުވެސް ހުންނަނީ ނެގިމަޑުވެފައެވެ. ގޭގައި އުޅޭ ވަގުތުތަކުގައިވެސް މާގިނައިން ރިޔާޝާއާއި ވާހަކަދައްކައެއް ނޫޅެއެވެ. ގިންއިން އޮންނަނީވެސް ފިކުރެއްގައެވެ. ވަރަށް ބޮޑު ފިކުރެއް ކުރަމުންދާކަން ޔަޤީނެވެ. ނަމަވެސް ރިޔާޝާއަށް ނޭނގެނީ ފަޔާޒް އެފިކުރު ކުރަނީ ކޮންކަމަކާ ކަމެވެ. މިކަންތައްތައް ވެގެންދިޔައީ ރިޔާޝާއަށް ކެތްނުކުރެވޭވަރުގެ ކަމަކަށެވެ. ފަޔާޒަށް އެ ބަދަލު އައި ސަބަބަކީ އަޔާޒްގެ ސިޓީކަން ރިޔާޝާއަށް ޔަޤީނެވެ. އެހެންކަމުން އޭނާ ފަޔާޒާއި އެވާހަކަ ދައްކަން ނިންމިއެވެ. ފަޔާޒް ގެއަށް އައިގޮތަށް ވަނީ ކޮޓަރިއަށެވެ. އޭނާ ގަމީސް ބާލައި ކޮނޑުގައި އަޅުވާލާފައި އެނދުމަތީގައި އޮށޯވެލިތަނާ ފޯނަށް އައީ ވައިބަރ މެސެޖެކެވެ. އޭނާ މެސެޖް ހުޅުވާލިއިރު އެއީ ވީޑިއޯއެކެވެ. ވީޑިއޯ ޕްލޭކޮށްލުމާއެކު އޭނާގެ ދެލޯ ބޮޑުވިއެވެ.\nމިބައި އަޕްކުރުން ލަސްވި ކަމަށްޓަކައި ކިޔުންތެރިންގެ ކިބައިން ވަރަށް ބޮޑަށް މާފަށް އެދެން\nRiyasha ? thagey vahaka the miyo anehka..?\nHehe..riyaa and ayaa dhoa..;-)\n?? ehenvuhva kiyaneh..?\nIts ok saandy.v salhi mi beyves.ayaax haadha gohey dho…next part kiyaahihvany hama..kiyaalan libidhaanetha mirey? Pls…\nޝުކުރިއްޔާ! އިރާދަކުރެއްވިއްޔާ މާދަމާ އަޕްކޮށްލަދޭނަން\nvaahaka v reethi.. avahah up kohdeythi plx\nMi v hadi vaahakayeh\nNulaahiku salhi. Hadihyaa nukiyabe dhw. Dhn kon mehn hadi ey kiyaaha cmnt nukuriya kas. Saandy vaahaka liyanyevaahaka aa dhey therey hih hama jehey myhun kiyaa shey bro\nkonthaaku mi vaahaka v salhi…v habeys…. Bad girl ebunii thede 😉 saandy keep it up…..\nޝުކުރިއްޔާ ތިން ކުދިންނަށްވެސް\nvaahaka varah reethi.dhen Ayaa rangalheh nuvaane tha? varah sad vaane Fayaa aa Riyaasha vaki vejjiyyaa.RIYAA aa FAYA Vaki koh nulahchey.\nyer…saandy dnt do that…plex\nޝުކުރިއްޔާ! އެނގިދާނެތާ ވާގޮތެއް\nreethi vaahaka eh mee..\nEkam avahah up kohdhehchey.\nWOW… v v reethi… Saandy!! Mi Ayaaz maraalabala nikan… heyonuvaane… kihaa dhera kamehtha mee dhen… aan dhen hama Riyaashaa ufaluga ulhunas nudheyn vegen… ehen meehaku hoadhaigen ineema nimunynu ? ehmaaban’du beybege life halaaku kollan dheraehves nuvey… amilla edhumun foavefa… I hate Ayaaz ?\nޝުކުރިއްޔާ! ރުޅިއާދެވޭ ދޯ އަސްލުވެސް ހަމަ އަޔާޒް އުޅޭ ގޮތުން\nEy v salhi mibaives.. Ayaazge nubaikan hahdhu fahana alhaafaehnu thihury.. next part avahah up kollahchey.. V inthizaaru kurevey eba\nޝުކުރިއްޔާ!އިރާދަކުރެއްވިއްޔާ މާދަމާ އަޕްކޮށްލަދޭނަން\nSaandy!!! kee thikuri….yageen eii riyaa ge vedioekan……den vaane gothe ves ney ge…..next part kiyaa hithun mihaaru mi Dhunanii hope next part avaha up ko dey ne kama…..\nRiyaashaa ur correct ayaaz genubaikan mihaaru hadufaha na Malhaaedani…..den oy baa kiyaaliima ingey nii vaagoy ves….?? 😕 :! 🙂 🙂\nޝުކުރިއްޔާ! ހޫމް… ދެން އޮތް ބައި ކިޔާލީމަ އިނގޭނެ އެވީ ގޮތެއްވެސް\nRiyaashaa ur correct ayaaz genubaikan mihaaru hadufaha na alhaaedani…..den oy baa kiyaaliima ingey nii vaagoy ves….?? 😕 :! 🙂 🙂\nޝުކުރިއްޔާ! އިރާދަކުރެއްވިއްޔާ މާދަމާ އަޕްކޮށްލާނަން\nv salhi ingey mi part vex….saandy ulhenii rashuga dhw..??\nޝުކުރިއްޔާ! ޔެސް… ރަށުގަ އުޅެނީ\nVaahaka vara furi hama next part kiyaa hithun mihaaru nuvx nidhey hama aslu vx\nވަރަށް ބޮޑަށް ޝުކުރިއްޔާ! އިރާދަކުރެއްވިއްޔާ މާދަމާ އަޕްކޮށްލާނަން\nIslam dheenuga firihenunah23 nuvatha4nuny eahvure gina anbin hudha kurahvaafaivany ekabalunah ehytherivumuge gothun. Anbinge faraathun nufudhy kanthatha hureemaeh noon. V foohivey egothah visnaa meehun dheke.\nޔެސް… ރަނގަޅު ވާހަކައެއް ތިބުނީ\nއަދި މަޢުލޫމާތަށްޓަކައި ބުނެލަން… އިސްލާމްދީނުގައި ފިރިހެނަކަށް ހުއްދަކުރައްވާފައިވަނީ ގިނަވެގެން4އަނބިން\nkeeve miadhu pu konulevenii….haada digu inthezaa rekey eii saandy…..\nސޮރީ! މިއަދު ކުޑަ ރެސްޓެއް ބޭނުންވީ އަސްލު… އަދި ނުލިޔެވި އޮތީވެސް… ވަރަށް ހަމަޖެހިލައިގެން ހިތްހަމަޖެހޭ ގޮތަށް ލިޔެލެވޭނީ… އެހެންވެ\nV sahi mi partves?\nkoba 28 vana bai? haadha slow ey mihaaru\nމިދުވަސްކޮޅު މާ ބިޒީވީމަ ތަންކޮޅެއް ލަސްވަނީ… އެކަމާ މާފަށް އެދެން… އިރާދަކުރެއްވިއްޔާ މެންދުރު އަޕްކޮށްލަދޭނަން\nits afternoon Sandy……cant wait to read the story. can u plx give an exact time possible to upload the next part?\nއިންތިހާ – 19\nލޯބި November 17, 2020\nހިތާމަ ކުރުވާހަކަ އެހެނިހެން February 6, 2019


September 2018 – Haftha\nކަފާލާތުގެ ދަށުން ފާރިސް ވެސް މިނިވަންވެއްޖެ\nކަފާލާތުގެ ދަށުން ދިއްގަރު ދާއިރާގެ މެންބަރު އަހުމަދު ފާރިސް މައުމޫން މިއަދު ހައިކޯޓުން މިނިވަންކޮށްފި އެވެ.\nކަފާލާތުގެ ދަށުން ފާރިސް މިނިވަންކުރަން ހައި ކޯޓުން ނިންމީ، އެ ކޯޓުގައި މިއަދު ބޭއްވި ފާރިސްގެ ޖަލު ހުކުމްގެ އިސްތިއުނާފުގެ އަޑުއެހުމުގައި އޭނާގެ ފަރާތުން އެކަމަށް އެދިފައިވާތީއެވެ. އެގޮތުން އޭނާ މިނިވަންކުރީ އިސްތިއުނާފުގެ މައްސަލާގައި ވަކި ގޮތެއް ހައި ކޯޓުން ކަނޑައަޅަންދެނެވެ.\nކަފާލާތުގެ ދަށުން ފާރިސް މިނިވަންވިއިރު، އޭނާ ގެންދެވީ އިދިކޮޅު ޕާޓީތަކުން ބޭއްވި ނޫސްވެރިންގެ ބައްދަލުވުމެއްގައި ޕީޕީއެމްގެ ލޯގޯ އާއި ދިދަ ބޭނުންކުރި ކަމަށް ބުނެ، މިދިޔަ ޖޫން މަހުގެ ތެރޭގައި އުފުލި ޝަހުސު އޮޅުވާލުމުގެ ދައުވާ ސާބިތުވެ ހަތަރު މަހާއި 24 ދުވަހުގެ ޖަލު ހުކުމެއް ތަންފީޒު ކުރައްވަމުންނެވެ.\nފާރިސްގެ އެ ހުކުމް އިސްތިއުނާފުކުރުމަށް ހުށަހެޅި މައްސަލާގައި ފުރަތަމަ ޝަރީއަތުގެ އަޑުއެހުން ހައިކޯޓުގައި އޮތީ މިއަދު ހެނދުނެވެ. މާދަމާ ވެސް އެ މައްސަލައިގެ އަޑުއެހުމެއް ބާއްވާއިރު، ފަނޑިޔާރުން ވަނީ މި ހަފްތާ ތެރޭގައި ފާރިސްގެ ހުކުމް އިސްތިއުނާފު ކުރުމާ ގުޅޭ މައްސަލާގެ ހުކުމް އިއްވަވާނެ ކަމަށެވެ.\nފާރިސްގެ އިތުރުން ކުރީގެ ރައީސް މައުމޫން އަބްދުލްގައްޔޫމް އަދި ޖުމްހޫރީ ޕާޓީގެ ލީޑަރު ގާސިމް އިބްރާހިމް ވެސް ކަފާލާތުގެ ދަށުން މިރޭ ވަނީ މިނިވަންކޮށްފައެވެ.\nAuthor މުޙައްމަދު އިބްރާހިމްPosted on September 30, 2018 Categories ޚަބަރު\nމިނިވަންވެ، ގާސިމް ބުދަ ދުވަހު ރާއްޖެ ވަޑައިގަންނަވަނީ\nކަފާލާތުގެ ދަށުން މިއަދު މިނިވަންވެވަޑައިގަތް، ޖުމްހޫރީ ޕާޓީގެ ލީޑަރު އަދި މާމިގިލީ ދާއިރާގެ މެންބަރު ގާސިމް އިބްރާހިމް ރާއްޖެ ވަޑައިގަންނަވަން ނިންމަވައިފިއެވެ.\nޖަރުމަނުގައި އަމިއްލައަށް އަރުވާލެއްވިގެން ހުންނެވި ގާސިމް މިރޭ ވީޓީވީއަށް ދެއްވި އިންޓަވިއުއެއްގައި ވިދާޅުވީ، އޭނާއާއެކު ޖަރުމަނުގައި ދިރިއުޅުއްވަމުން ގެންދަވާ ކުރީގެ ނައިބް ރައީސް ޑރ. މުހައްމަދު ޖަމީލް އަހުމަދާއި ޖުމްހޫރީ ޕާޓީގެ ރައީސް އަލީ ވަހީދު ވެސް ރާއްޖެ ވަޑައިގަންނަވާނެ ކަމަށެވެ.\nއަދި ބުދަ ދުވަހުގެ މެންދުރުފަހު 3:00ގައި އެބޭފުޅުން ތިއްބަވާނީ ވެލާނާ އިންޓަނޭޝަނަލް އެއާޕޯޓުގައި ކަމަށް ވިދާޅުވިއެވެ.\nރައްޔިތުންގެ މަޖިލިހުގެ މެމްބަރުންނަށް ރިޝްވަތު ހުށަހެޅުއްވިކަން ސާބިތުވެ މިދިޔަ އަހަރުގެ އޯގަސްޓް މަހުގެ ތެރޭގައި ތިން އަހަރާއި ދެ މަހާއި 12 ދުވަހުގެ ޖަލު ހުކުމެއްގައި ހުންނަވަނިކޮށް، ހިތްޕުޅުގެ އާލާސްކަންފުޅަށް ބޭސްކުރައްވަން ގާސިމް ސިންގަޕޫރަށް ފުރާވަޑައިގަތީ ސެޕްޓެމްބަރު 5، 2017 ގައެވެ.\nސިންގަޕޫރުން ބޭސްފަރުވާ ކުރެއްވުމަށް ފަހު، އޭނާ ވަކި ހިސާބަކުން ޖަރުމަނަށް ވަޑައިގެން އެ ގައުމުން ހިމާޔަތް ހޯއްދެވި ގޮތަށް އުޅުއްވަނީ ޖަރުމަނުގަ އެވެ.\nކަފާލާތުގެ ދަށުން ގާސިމް ދޫކޮށްފައި ބެހެއްޓުމަށް ހައި ކޯޓުން މިރޭ އަމުރުކުރީ އޭނާ ޖަލަށްލާން ކުރި ހުކުމުގެ އިސްތިއުނާފް ނިމެންދެން އޭނާ ކަފާލާތުގެ ދަށުން ދޫކޮށްދޭން އެދި ހައި ކޯޓަށް ހުށަހެޅުމުންނެވެ. އަދި ސިންގަޕޫރުގައި ހުއްޓާ ކެންސަލްކުރި ގާސިމްގެ ޕާސްޕޯޓް ވެސް މިރޭ ވަނީ ދޫކޮށްލައިފައެވެ.\nމި ސަރުކާރުގެ އިންތިހާބީ ނައިބް ރައީސް ޑރ. ޖަމީލު އިނގިރޭސިވިލާތަށް ވަޑައިގަތީ ރައްޔިތުންގެ މަޖިލީހަށް މައްސަލައެއް ވައްދައި، ނައިބް ރައީސް ކަމުގެ މަގާމުން 2015 ވަނަ އަހަރުގެ ޖުލައި މަހުގެ 21 ވަނަ ދުވަހު ދުރުކުރުމުން އޭގެ ދުވަސްކޮޅެއް ފަހުންނެވެ. އެފަހުން ރައީސް އަބްދުﷲ ޔާމީން ހައްޔަރުކުރަން އދ. މާމިގިލީ ކޯޓުން އަމުރެއް ނެރުނު މައްސަލައިގައި ޑރ. ޖަމީލުގެ ބައިވެރިވުމެއް ހިމެނޭ ކަމަށް ތުހުމަތުކޮށް ޖިނާއީ މައްސަލައެއް ފުލުހުން ތަހުގީގުކުރިއެވެ.\nއެ ތުހުމަތު ޖަމީލް ދޮގު ކުރެއްވި ނަމަވެސް، ތަހުގީގަށް ޖަވާބުދާރީވެ ވަޑައިގަތުމަށް ފުލުސް އޮފީހަށް ހާޒިރުވާން އެ މަނިކުފާނަށް އެންގިއެވެ. އަދި އޭގެ ފަހުން އެމަނިކުފާނު ހައްޔަރުކުރަން ކޯޓު އަމުރެއް ވެސް ފުލުހުން ހޯދައި ޕާސްޕޯޓް ވެސް ހިފެހެއްޓިއެވެ. ޖަމީލު ފަހުން ވަނީ ޖުމްހޫރީ ޕާޓީއާ ވެސް ގުޅިވަޑައިގަންފައެވެ.\nކަފާލާތުގެ ދަށުން ގާސިމް ދޫކޮށްލަން ހައި ކޯޓުން އަމުރު ކުރިއިރު، އަދުލު އިންސާފު ގާއިމްކުރުމަށް ހުރަސްއެޅިކަމުގެ ކުށް ސާބިތުވެ ޖަލު ހުކުމެއް ތަންފީޒު ކުރައްވަމުން ގެންދެވި ކުރީގެ ރައީސް މައުމޫން އަބްދުލްގައްޔޫމާއި އެމަނިކުފާނުގެ ދަރިކަނލުން ރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ވެސް ކަފާލާތުގެ ހައި ކޯޓުން މިރޭ ވަނީ މިނިވަންކޮށްފައެވެ.\nAuthor މުޙައްމަދު އިބްރާހިމްPosted on September 30, 2018 September 30, 2018 Categories ޚަބަރު\nރައީސް މައުމޫން ޖަލުން މިނިވަންކޮށް، ގެއަށް ބަދަލުކޮށްފި\nޖަލު ހުކުމެއް ތަންފީޒު ކުރައްވަމުން ގެންދަވާ ކުރީގެ ރައީސް މައުމޫން އަބްދުލްގައްޔޫމް ޖަލުން ގެއަށް ބަދަލުކޮށްފިއެވެ.\nމިއަހަރުގެ ފެބްރުއަރީ އެކެއްގައި ސުޕްރީމް ކޯޓުން ނެރުނު އަމުރަށްފަހު ހައްޔަރުކުރުމަށްފަހު، ފުލުހުން ހިންގި ތަހުގީގަށް ފޯނު ނުދެއްވި މައްސަލާގައި އަދުލު އިންސާފު ގާއިމްކުރުމަށް ހުރަސް އެޅިކަމުގެ މައްސަލައެއް ސާބިތުވެ ރައީސް މައުމޫން ގެންދަވަނީ މާފުށީ ޖަލުގައި ހުކުމް ތަންފީޒު ކުރައްވަމުންނެވެ.\nއެމަނިކުފާނު މިއަދު ގެއަށް ބަދަލުކޮށްފައި މިވަނީ، ޖަލުގައި ނުބަހައްޓާ ގެއަށް ބަދަލު ކުރުމަށް މޯލްޑިވްސް ކަރެކްޝަނަލް ސާވިސް (އެމްސީއެސް)ގެ ދަށުގައިވާ މެޑިކަލް ބޯޑުން ނިންމުމުން ވެސް، ގެއަށް ބަދަލުނުކޮށް ޖަލުގައި ބަހައްޓާފައި ހުރުމުން އެކަމާ އެމަނިކުފާނުގެ އަރިސް ބޭފުޅުންނާއި އާންމުން ކަންބޮޑުވުން ފާޅުކުރަމުންދަނިކޮށެވެ.\nއެގޮތުން ރައީސް މައުމޫން ގެއަށް ބަދަލުކޮށްދޭން އެމްސީއެސްގެ މެޑިކަލް ބޯޑުން ދީފައިވާ ލަފައާ އެއްގޮތަށް އެ އިދާރާގެ ވެރިޔާ އަހުމަދު ޝިހާން އަމަލު ނުކުރައްވައި، އެކަމަށް ހުރަސްއަޅުއްވާ ކަމަށް ބުނެ އޭނާގެ މައްސަލައެއް، މައުމޫންގެ ގާނޫނީ ވަކީލުންގެ ޓީމުން ވަނީ ފުލުހަށް ވެސް ހުށަހަޅައިފައެވެ.\nއަދި މިދިޔަ ޖުލައި މަހުގެ ތެރޭގައި ރައީސް މައުމޫން ކަފާލާތުގެ ދަށުން މިނިވަން ކޮށްދިނުމަށް އެދި ހައި ކޯޓަށް ސިޓީއެއް ފޮނުވާފައިވާއިރު، އެ މައްސަލައިގެ އަޑުއެހުމެއް މިިހާތަނަށް ވެސް ބާއްވާފައެއް ނުވެއެވެ. އެހެންކަމުން މައުމޫންގެ ފަރާތްޕުޅުން އެ މައްސަލަ މިދިޔަ އަންގާރަ ދުވަހު ވަނީ ސުޕްރީމް ކޯޓަށް ވެސް ހުށަހަޅައިފައެވެ.\nއުމުރުފުޅުން 82 އަހަރުގެ ރައީށް މައުމޫންއަކީ ކުއްލިއަކަށް ބޯއަނބުރައި ކޮއްޅަށް ހުންނަން ދަތިވެ އަމިއްލަ އަށް އެއްވެސް ކަމެއް ނުކުރެވޭ ހާލަތަށް ދާ ބައްޔެއް ކަމަށްވާ ޕްރޮކްސިސިމަލް ޕޮޒިޝަނަލް ވާޓިގޯގެ ބައްޔަށް ފަރުވާ ހޯއްދަވަމުން ގެންދަވާ ބޭފުޅެކެވެ.\nއަދި އެކަމާ ގުޅިގެން އެމަނިކުފާނުގެ އާއިލާގެ ފަރާތުން ތަކުރާރުކޮށް ކަމާބެހޭ އިދާރާތަކަށް ވެސް ވަނީ ކަންބޮޑުވުން ފާޅުކުރައްވާ އެމަނިކުފާނު ގެއަށް ބަދަލުކޮށްދިނުމަށް އެދިވަޑައިގެންފައެވެ.\n1 އުރަމަތީގައި ރިއްސުން.\n2 ދަށްބަނޑަށް ކޮންމެވެސް ވަރަކަށް އުދަގޫކަމެއް އިހުސާސް ކުރެވުން.\n3 ކުރިމަތިފަރާތުން ދިޔައިއެއްޗެތި ފައިބާވަރު ގިނަވުން.\n4 ހަށިގަނޑުގެ ފިނިހޫނުމިން 0.5ޑިގުރީވަރު މަތިވުން. މިކަން ފާހަގަ ކުރެވޭނީ ތަމޯމީޓަރަކުން ހެނދުނު ތެދުވާގޮތަށް ބޭރަށް ނުނިކުމެ ބެލުމުންނެވެ. އަދި މިގޮތަށް ބަލާއިރު ރަނގަޅީ ފުރަގަސްފަރާތަށް ތަމޯމީޓަރު ލައްވައިގެން ބެލުމެވެ.\n5 އަދި ބައެއް އަންހެނުންގެ ކުރިމަތި ފަރާތުން ކޮންމެވެސް ވަރަކަށް ލޭއައުމަކީވެސް އެކަށީގެނވާ ކަމެކެވެ.\nއެހެންކަމުން ދަރިޔަކު ހޯދަން ތައްޔާރުވާއިރު މިކަންތައްތައް ބެލުމުން ބަލިވެއިންނާނެ ކަމުގެ ޔަގީންކަން އިތުރުވާނެއެވެ.\nAuthor .Posted on September 30, 2018 Categories މަޢުލޫމާތު\nޔުއެފާ ޔޫރޯ ފުޓްބޯޅަ މުބާރާތް 2024 ވަނަ އަހަރު ބާއްވާ ގައުމަކަށް ޖަރުމަނުވިލާތް\nޔޫރަޕުގެ ގައުމުތަކުގެ މެދުގައި ކުޅެވޭ އެންމެ ޝަރަފުވެރި ފުޓްބޯޅަ މުބާރާތް ކަމަށްވާ ޔުއެފާ ޔޫރޯ ފުޓްބޯޅަ މުބާރާތް 2024 ވަނަ އަހަރު ބާއްވާ ގައުމަކަށް ޖަރުމަނުވިލާތް ހަމަޖެހިއްޖެއެވެ.\nޔުއެފާގެ މެމްބަރު ގައުމުތަކުގެ މެދުގައި ބުރާސްފަތި ދުވަހު ވޯޓުލުން ކުރިޔަށް ގެންގޮސްފައިވާއިރު އިންތިހާބުގައި ވާދަކުރުމަށް ބިޑު ހުށަހެޅީ ޖަރުމަނުވިލާތާއި އަދި ތުރުކީ އިންނެވެ.\n2024 ވަނައަހަރުބާއްވާ ޔުއެފާ ޔޫރޯ ފުޓްބޯޅަ މުބާރާތްވެގެންދާނީ 2006 ވަނަ އަހަރުގެ ފަހުން ޖަރުމަނުގައި ބާއްވާ މިފަދަ ބައިނަލްއަގާވާމީ ފުރަތަމަ ފުޓްބޯޅަ މުބާރާތަށެވެ.\nތިން ފަހަރެއްގެ މަތިން ޔޫރޯ ފުޓްބޯޅަ މުބާރާތް ކާމިޔާބު ކޮށްފައިވާ ޖަރުމަނުން މިފަހަރު ހުށަހެޅި ބިޑުގެ އެމްބެސަޑަރެއްގެ ގޮތުގައި ހަރަކާތްތެރިވެފައިވަނީ ބަޔާން މިއުނިކްގެ ކުރީގެ ކެޕްޓަން ފިލިޕް ލާމްއެވެ. އޭނާއަކީ 2014 ވަނަ އަހަރުގެ ވާރލްޑް ކަޕް ޖަރުމަނުން ކާމިޔާބުކުރި އިރު ކެޕްޓަންވެސް މެއެވެ.\nޖަރުމަނުގެ 10 ސިޓީއެއްގައި މި މުބާރާތުގެ މެޗުތައް ކުޅުމަށް ހަމަޖެހިފައިވާއިރު ޖަރުމަނުގެ ފުޓްބޯޅަ ފެޑެރޭޝަންގެ ސެކްރެޓަރީ ޖެނެރަލް ފްރީޑްރިކް ކަރޓިސް ވިދާޅުވީ ޔޫރަޕުގެ ގައުމުތަކުގެ މެދުގައި އެފަދަ ބޮޑު މުބާރާތެއް ބޭއްވުން ވެގެންދާނީ ފުޓްބޯޅައަށް ލިބިގެންދާނެ ބޮޑު ކުރިއެރުމަކަށް ކަމަށެވެ.\nތުރުކީ އާއި ވާދަކޮށް މިމުބާރާތްބާއްވާގައުމަކަށް ޖަރުމަންހަމަޖެހިފައިވާއިރު ވޯޓުލުމުގެ ކުރިން ޔޫއެފާއިން ނެރުނު އިވެލުއޭޝަން ރިޕޯޓުތަކުގައި ވަނީ ތުރުކީގައި މުބާރާތް ބާއްވައިފިނަމަ ހުރި ބައެއް ނުރައްކާތައް ފާހަގަކޮށްފައެވެ. އެގޮތުން މުބާރާތް ބޭއްވުމަށް ތުރުކީއިން ކަނޑައެޅި ބައެއް ސިޓީތަކުގެ ހޮޓެލްތަކުގައި ބޭނުންވާ ވަރަށް ކޮޓަރި ނެތް ކަމަށާއި އިންސާނީ ހައްގުތަކާއި ގުޅިގެން ތުރުކީއިން އެކްޝަން ޕްލޭނެއް ތައްޔާރު ކޮށްފައިނުވާކަން އެ ރިޕޯޓްގައި ފާހަގަ ކޮށްފައިވެއެވެ. ހަމައެހެންމެ ތުރުކީގެ ދަތުރުފަތުރުގެ ނިޒާމަކީ ވެސް އެފަދަ ބޮޑު މުބާރާތެއް ބާއްވާ ގައުމެއްގައި އޮންނަން ޖެހޭ ވަރަށް ވުރެ ކުޑަ ނިޒާމެއް ކަމަށް ވެސް ވަނީ އިވެލުއޭޝަން ރިޕޯޓްގައި ފާހަގަ ކޮށްފައިވެއެވެ.\nAuthor .Posted on September 30, 2018 Categories ކުޅިވަރު\nފުލުހުންގެ އެސިސްޓެންޓް ކޮމިޝަނާ މަންނާނަށް އަލުން ވަޒީފާދީފި\nފުލުހުންގެ އެސިސްޓެންޓް ކޮމިޝަނާގެ މަގާމުގައި ހުންނަވަނިކޮށް ވަޒީފާއިން ވަކިކޮށްފައިވާ އަބްދުލް މަންނާނަށް އަނބުރާ ފުލުހުންގެ ވަޒީފާ ދީފިއެވެ.\nމަންނާނަށް އަލުން ވަޒީފާ ދޭން ނިންމާފައި މިވަނީ އޭނާ ވަޒީފާ އިން ވަކިކުރަން ނިންމި މައްސަލަ ފުލުހުންގެ އެޕީލް ބޯޑަށް ހުށަހެޅުމުން އޭނާ ވަޒީފާ އިން ވަކިކޮށްފައިވަނީ ރަނގަޅަށް ނޫން ކަމަށް އެޕީލް ބޯޑުން ނިންމުމުން ކަމަށް މައުލޫމާތު ލިބިފައިވެ އެވެ.\nފުލުހުންގެ ވަޒީފާއިން މަންނާނު ވަކިކުރަން ފުލުހުންގެ ޑިސިޕްލިނަރީ ބޯޑުން ނިންމީ މިދިޔަ މެއި މަހުގެ 14 ވަނަ ދުވަހު އެވެ.\nމައުލޫމާތު ލިބިފައިވާ ގޮތުގައި ފުލުހުންގެ ވަޒީފާއިން މަންނާނު ވަކިކުރަން ނިންމީ ސުޕްރީމް ކޯޓުން އެކެއް ފެބްރުއަރީގައި ނެރުނު އަމުރު ތަންފީޒު ކުރަން މަސައްކަތް ކުރި ފުލުހުންގެ ތެރޭގައި މަންނާނުވެސް ހިމެނޭ ކަމަށް ތުހުމަތުކުރުމަށްފަހު އެވެ.\nAuthor .Posted on September 30, 2018 Categories ޚަބަރު\nފާރިސް ހައިކޯޓަށް ހުށަހަޅަފައިވާ އިސްތިއުނާފުގެ މައްސަލަ މި ހަފުތާގައި ގޮތެއްނިންމަނީ\nރައްޔިތުންގެ މަޖިލީހުގެ ދިއްގަރު ދާއިރާގެ މެމްބަރު އަހުމަދު ފާރިސް މައުމޫން ޝަހުސު އޮޅުވާލުމުގެ ކުށުގެ ހުކުމާއި ގުޅިގެން ހައިކޯޓަށް ހުށަހަޅާފައިވާ އިސްތިއުނާފުގެ މައްސަލަ މި ހަފުތާގެ ތެރޭގައި ހުކުމް އިއްވަވާނެ ކަމަށް ފަނޑިޔާރު ވިދާޅުވެއްޖެއެވެ.\nޕީޕީއެމްގެ ލޯގޯ އާއި ދިދަ ބޭނުންކުރި ކަމަށް ބުނެ ފާރިސްގެ މައްޗަށް އުފުލި ޝަހުސު އޮޅުވާލުމުގެ ދައުވާ ސާބިތުވެގެ ހަތަރު މަހާއި 24 ދުވަހުގެ ޖަލު ހުކުމެއް ކުރިމިނަލް ކޯޓުން ފާރިސްގެ މައްޗަށް މިދިޔަ ޖޫން މަހުގެ ތެރޭގައި އިއްވާފައިވާ ހުކުމާއި ގުޅިގެން ހައިކޯޓުގައި މިއަދު ބޭއްވި އިސްތިއުނާފު ޝަރީއަތުގެ އަޑުއެހުމުގައި ފަނޑިޔާރުންގެ ބެންޗުގެ އިސް ފަނޑިޔާރު މުހައްމަދު ފައިސަލް ވިދާޅުވީ މިމައްސަލަ ހައިކޯޓުގައި އިސްތިއުނާފު ކޮށްފައިތާ ގިނަ ދުވަސްތަކެއް ވެފައިވާތީ މިމައްސަލަ މިހަފްތާއި ނިންމޭތޯ މަސައްކަތް ކުރައްވާނެ ކަމަށެވެ.\nފަނޑިޔާރު ފައިސަލްގެ އިތުރުން ދެން ބެންޗްގައި ތިއްބަވަނީ ހައިކޯޓުގެ އިސް ފަނޑިޔާރު ސުޖާއު އުސްމާން އާއި ފަނޑިޔާރު ހަސަން އަލީ އެވެ.\nހައިކޯޓުގައި އިސްތިއުނާފްކުރުމަށް ހުށަހަލާފައިވާތާ ގިނަދުވަސްތަކެއްވެފައިވާ މިމައްސަލައިގެ މިއަދު ހެދުނު ހައިކޯޓުގައި އޮތް އަޑުއެހުމުގައި ފާރިސްގެ ފަރާތުން ވަނީ ދިފާއުގައި ގިނަކަންތަށްތަކެއްހުށަހަޅަފައެވެ.\nފާރިސްގެ ފަރާތުން ދިފާއުގައި ހުށަހެޅި މައިގަނޑު ކަންތައްތަކުގެ ތެރޭގައި ގާނޫނުއަސާސީގެ 17 ވަނަ މާއްދާއާއި 20 ވަނަ މާއްދާގައި ބުނާ ހަމަހަމަކަން ނެތް ކަމަށާއި ޕީޕީއެމްގެ ދިދައާއި ލޯގޯ ބޭނުން ކުރައްވައިގެން އެންމެ ފަހުން ބޭއްވި ރައްޔިތުންގެ މަޖިލީހުގެ އިންތިހާބުގެ ދުވަސްވަރު ޕީޕީއެމް މެމްބަރުން ނޫން މެމްބަރުން ކެމްޕެއިން ކޮށްފައިވާ ކަމަށެވެ.\nމީގެއިތުރުން ފާަރިސްގެ ގާނޫނީވަކީލް އިބްރާހީމް ޝަމީލް ވިދާޅުވީ، މައްސަލާގެ ތަހުގީގު ވެސް ހިންގާފައިވަނީ ގާނޫނާ ހިލާފަށް ކަމަށާއި ޝަރީއަތް ހިންގިއިރު ވެސް ޖިނާއީ އިޖުރާއަތުގެ ގާނޫނާ ހިލާފަށް އަމަލުކޮށްފައިވާ ކަމަށެވެ. އެގޮތުން ފާރިސްގެ ފަރާތުން ހުށަހެޅި ދިފާއީ ހެކިން އެއްވެސް ސަބަބެއް ދެއްކުމެއް ނެތި ހާޒިރުކޮށްފައިނުވަކަން ވަކީލް ފާހަގަކުރެއްވި އެވެ.\nދައުލަތުން ހުށަހެޅި ހެކިންގެ ހެކިބަސްވެސް ޖިނާއީ އިޖުރާއަތުގެ ގާނޫނާއި އިސްލާމީ އުސޫލުތަކާ ވެސް ހިލާފަށް ހެކިންގެ ހެކި ބަސް ސިއްރުން ނަގާފައިވާކަމަށްވެސް ޝަމީލް ވިދާޅުވި އެވެ. ޝަމީލް ވިދާޅުވި ގޮތުގައި ސިއްރުން ހެކި ބަސް ނެގޭނެ ގޮތެއް ހެއްކާ ބެހޭ ގާނޫނެއްގައި އަދި އިސްލާމީ ޝަރީއަތުގައި ނެތެވެ. އޭގެއިތުރުން ޝަރީއަތް ފެށުމުގެ ކުރިން ހުށަހަޅާ ހުށަހެޅުންތަކުގައި ހެކިން ސިއްރުކުރަން ދައުލަތުން ނޭދޭ ކަމަށާއި ދައުލަތުން އެ މަރުހަލާގައި ހެކި ސިއްރު ކުރަން ނޭދޭއިރު ސިއްރުން ހެކި ބަސް ނެގޭނެ ހަމައެއް ނޯންނާނެ ކަމަށްވެސް ޝަމީލް ވިދާލުވިއެވެ.\nފާރިސްގެވަކީލް ވިދާޅުވީ ފާރިސްގެ މައްޗަށް ސަހުޝު އޮޅުވާލުމުގެ ދައުވާ އުފުލީ އޭނާ ހުއްދަ ކަމެއް ކުރުމުން ކަމަަށާއި އޭނާ އެ ނޫސްވެރިންގެ ބައްދަލުވުމުގައި ބައިވެރިވެވަޑައިގެންނެވިއިރު ފާރިސް ޕީޕީއެމްއިން ވަކިކޮށްފައިނުވާ ކަމަށެވެ. އަދި އޭރު ރައްޔިތުންގެ މަޖިލީހުގައި ވެސް ފާރިސް ތަމްސީލްކުރައްވަމުންގެންދެވީ ޕީޕީއެމް ކަމަށްވެސް ވަކީލް ފާހަގަކުރައްވާފައިވެއެވެ.\nއަދި ޝަހުސު އޮޅުވާލި ކަމަށްބުނާ މައްސަލައިގެ ދިފާއުގައި ދެއްކި ވާހަކަތަކަށް ރިޔާއަތްކޮށްފައި ނުވާކަމަށާއި، އެހުކުމަކީ ކުރިން ލިޔެވިފައިވާ ހުކުމެއް ކަމަށް ގަބޫލު ކުރެވޭ ކަމަށްވެސް ފާރިސްގެ ދިފާއުގައި ހައިކޯޓަށް މިއަދު ހުށަހެޅުއްވި ނުކުތާތަކުގައި ގާނޫނީ ވަކީލް ޝަމީލް ވިދާޅުވެފައިވެއެވެ.\nAuthor .Posted on September 30, 2018 September 30, 2018 Categories ޚަބަރު\nއުތީމުގައި ބިދޭސީއަކު ވަޅުގަނޑަކަށް ވެއްޓި މަރުވެއްޖެ\nއުތީމު ނަރުދަމާ އެޅުމުގެ މަސައްކަތުގައި އުޅުނު ބިދޭސީއަކު ވަޅުގަނޑެއްގެ ތެރެއަށް ވެއްޓި ލިބުނު ޒަޚަމްތަކަށް ފަރުވާދެމުން ދަނިކޮށް މަރުވެއްޖެއެވެ.\nފުލުހުންގެ މީޑިއާ އޮފިޝަލަކު ވިދާޅުވީ އުތީމުގައި މަސައްކަތް ކުރަމުން ދިޔަ ބިދޭސީ މީހަކު ވަޅުގަނޑަކަށް ވެއްޓުމާ ގުޅިގެން އޭނާއަށް އެ ރަށު ސިއްހީ މަރުކަޒުން ފަރުވާ ދެމުން ގެންދިޔަ ކަމަށެވެ. އެއަށް ފަހު ދިއްދޫއަށް ބަދަލުކޮށް ފަރުވާދެމުން ގެންދަނިކޮށް އޭނާ މަރުވެފައިވާ ކަމަށް ފުލުހުން ބުންޏެވެ.\nއެހާދިސާ ހިނގާފައި ވަނީ މިއަދު ހެނދުނު 10:30 ހާއިރުގައި ކަމަށެވެ. އޭނާ ވިދާޅުވީ، މަރުވި މީހާއަކީ ބަނގުލަދޭޝްގެ ފިރިހެނެއް ކަމަށާއި އޭނާ މަރުވީ، ނަރުދަމާ އެޅުމަށް ކޮނެފައިވާ ވަޅުގަނޑެއްގެ ގުންޑޮޅި ވެއްޓި ލިބުނު އަނިޔާތަކާއި ގުޅިގެން ކަމަށެވެ.\nއުތީމުގެ ނަރުދަމާ އެޅުމުގެ މަސައްކަތަކީ ދައުލަތުގެ ބަޖެޓުން 13 މިލިއަން ރުފިޔާ ޚަރަދު ކުރާ އެމަޝްރޫއުއެކެވެ. މި މަސައްކަތް ސަރުކާރުން ހަވާލުކޮށްފައި ވަނީ ސަސީ ކޮންސްޓްރަކްޝަން ޕްރައިވެޓް ލިމިޓެޑް ނަމަކަށް ކިޔާ ކުންފުންޏަކާއެވެ.\nފާރިސް ގެ އިސްތިއުނާފު އަޑުއެހުން މިއަދު 10:00ގައި\nދިއްގަރު ދާއިރާގެ މެންބަރު އަހުމަދު ފާރިސް މައުމޫންގެ ފަރާތުން ހައިކޯޓަށް ހުށަހަޅާފައިވާ އިސްތިއުނާފު މައްސަލާގެ އަޑުއެހުމެއް މިއަދު 10:00އަށް ތާވަލުކޮށްފި އެވެ.\nކުރިމިނަލް ކޯޓުން ފާރިސްގެ މައްޗަށް ހަތަރު މަހާއި 24 ދުވަހުގެ ޖަލު ހުކުމެއް މިދިޔަ ޖޫން މަހުގެ ތެރޭގައި އިއްވީ އިދިކޮޅު ޕާޓީތަކުން ބޭއްވި ނޫސްވެރިންގެ ބައްދަލުވުމެއްގައި ޕީޕީއެމްގެ ލޯގޯ އާއި ދިދަ ބޭނުންކުރި ކަމަށް ބުނެ ފާރިސްގެ މައްޗަށް އުފުލި ޝަހުސު އޮޅުވާލުމުގެ ދައުވާ ސާބިތުވެގެންނެވެ.\nއެ ހުކުމް ފާރިސް ތަންފީޒު ކުރައްވަމުންދާއިރު މިއަދު ބާއްވާ އަޑުއެހުމުގައި ފާރިސް މިނިވަންކޮށް ދިނުމަށް އެދިވަޑައިގަންނަވާނެ ކަމަށް އޭނާގެ ގާނޫނީ ވަކީލް މައުމޫން ހަމީދު ވަނީ ވިދާޅުވެފައެވެ.\nހައިކޯޓުގައި ފާރިސްގެ މައްސަލަ މިއަދަށް ތާވަލުކޮށްފައިވާއިރު، ރިޔާސީ އިންތިހާބުގައި ކާމިޔާބު ހޯއްދެވި އިބްރާހިމް މުހައްމަދު ސޯލިހު، އިބޫ ވަނީ އޭނާގެ ވެރިކަމެއްގައި ފާރިސް މިނިވަން ކުރައްވާނެ ކަމަށް ތަކުރާރުކޮށް ވިދާޅުވެފަ އެވެ.\nމުވައްޒަފުންގެ އަގުވަޒަންކޮށް މި ކުންފުނިން ހަދިޔާކުރީ އަގުބޮޑު މާސީޑީސް-ބެންޒު ކާރު!\nމަސައްކަތުގެ މާހައުލުގައި ލިބޭނެ އެންމެ ބޮޑު އުފުލަކީ ކުރާ މަސައްކަތުގެ އަގު ވަޒަންކުރުމެވެ. ނުވަތަ ލިބޭ މުސާރަ ބޮޑުވެ، އެކިކަހަލަ އިނާޔަތްތަކާއި ހަދިޔާ ލިބުމެވެ. ހާއްސަކޮށް މަސައްކަތްކުރާ ތަނަކަށް ގިނަ ދުވަހު ހިދުމަތް ކުރުމުން އެކަމުގެ އަގުވަޒަންކޮށްލުމަކީ ވެސް ބައެއް މުވައްޒަފުންނަށް ލައްކަ ވަރެކެވެ.\nނަމަވެސް އިންޑިއާގެ ގުޖުރާތު ސްޓޭޓްގެ އެންމެ ބޮޑު ސިޓީ، ސޫރަތްގައި ހުންނަ އަލިމަސް ވިއްކާ ކުންފުންޏެއް ކަމަށްވާ ހަރި ކްރިޝްނާ އެކްސްޕޯޓްސް ޕްރައިވެޓް ލިމިޓެޑްގެ ފައުންޑަރު އަދި ޗެއާމަން، ސަވްޖީ ދޮލާކިއާ އަކީ މުވައްޒަފުން އަގުވަޒަންކުރުމުގައި ނަމޫނާ ބޭފުޅެކެވެ. ސަބަބެއް ނެތިއެއް ނޫނެވެ.\nދާދި ފަހުން އޭނާގެ ކުންފުނީގައި 25 އަހަރު ދުވަސް ވަންދެން ހިދުމަތް ކުރި ސީނިއާ ތިން މުވައްޒަފެއްގެ އަގުވަޒަންކުރުމަށް ދޮލައިކާ ވަނީ، ތިން ކުރޯޑް އިންޑިއަން ރުޕީސް (413700 އެމެރިކާ ޑޮލަރު)ގެ އަގުހުރި މާސީޑީސް-ބެންޒު އެސްޔޫވީސް އެއް ކޮންމެ މުވައްޒަފަކަށް ހަދިޔާ ކޮށްފައެވެ.\nކާރު ހަދިޔާކުރި ތިން މުވައްޒަފުންނަކީ ވެސް ހަރި ކްރިޝްނާ އެކްސްޕޯޓްސްގައި އެމީހުންގެ ފުރާވަރު އުމުރުން ފެށިގެން މަސައްކަތްކުރަންފެށި، އަދި މިހާރު އެ ކުންފުނީގެ މުހިއްމު ތިން ޑިޕާޓްމަންޓެއް ހިންގުމާ ހަވާލުވެގެން ތިބި މީހުންނެވެ.\n“އެ ތިން މީހުން އަހަރެންގެ ކުންފުންޏާ ގުޅުނީ އެމީހުންގެ އުމުރުން ގާތްގަނޑަކަށް 13 ނުވަތަ 15 އަހަރުގައި. އެމީހުން ފުރަތަމަ ފަށައިގަތީ އަލިމަސް ކަނޑާ ޕޮލިސް ކުރަން ދަސްކޮށްގެން. އަދި މިއަދު އެމީހުންނަކީ ހަމައެކަނި މާހިރުންގެ އިތުރުން ކުންފުނީގެ އެންމެ ސީނިއާ އަދި އެންމެ އިތުބާރު ހިފޭ މީހުން،” ޓައިމްސް އޮފް އިންޑިއާއަށް ދޮލައިކާ ވިދާޅުވެފައިވެއެވެ.\nމިއީ ދޮލައިކާ އޭނާގެ މުވައްޒަފުން ކުރާ މަސައްކަތުގެ އަގު ވަޒަންކޮށް އަގުބޮޑު ހަދިޔާދިން ފުރަތަމަ ފަހަރެއް ނޫނެވެ. މީގެ ކުރިން އޭނާ ވަނީ ނިސާން ކުންފުނީގެ ދަށުން ހިންގާ އޮޓޯމޯބައިލް ބްރޭންޑެއް ކަމަށްވާ ޑަޓްސަން ބްރޭންޑުގެ ކާރުތަކެއް އެ ކުންފުނީގެ 1200 އަށްވުރެ ގިނަ މުވައްޒަފުންނަށް ހަދިޔާއެއްގެ ގޮތުގައި ދީފައެވެ.\nހަމައެކަނި 12.5 އިންޑިއަން ރުޕީސް ހިފައިގެން އާންމުން ދަތުރުކުރާ ބަހެއްގައި ސޫރަތް ސިޓީއަށް އައި ގުޖުރާތުގެ ހުޅަނގުގައި އޮންނަ އަމްރެލީ ޑިސްޓްރިކްޓް ކުޑަ އަވަށަކަށް އުފަން ދޮލައިކާގެ ހަރި ކްރިޝްނާ އެކްސްޕޯޓާސް އަކީ މިއަދު 6000 ކުރޯޑް އިންޑިއަން ރުޕީސް ވަންނަ ވިޔަފާރިއެއްގެ ވެރިއެކެވެ. އަދި އޭނާގެ ދަށުން މިހާރު 5500 އަށްވުރެ މުވައްޒަފުން މަސައްކަތްކުރެއެވެ.\nAuthor މުޙައްމަދު އިބްރާހިމްPosted on September 30, 2018 Categories ދުނިޔެTags އިންޑިއާ، ލުއި ހަބަރު


SunOnline: Mi aharuge "Unveiling Visions" hukuru dhuvahu\nމިއަހަރުގެ އަންވެއިލިން ވިޝަންސް ހުކުރު ދުވަހު\nއަހުމަދު ޖައިޝަން 21 Oct 2020, 16:09\nމިދިޔަ އަހަރު ކުރިއަށް ދިޔަ އަންވެއިލިން ވިޝަންސް އާޓް އެގްޒިބިޝަންގެ ތެރެއިން --- ފޮޓޯ : ނޭޝަނަލް ސެންޓާ ފޮ އާޓްސް\nމޯލްޑިވިއަން އާޓިސްޓް ކޮމިއުނިޓީ (އެމްއޭސީ) އިން ސިލްސިލާކޮށް ބާއްވަމުން ގެންދާ އާޓް އެގްޒިބިޝަން ކަމަށްވާ "އަންވެއިލިން ވިޝަންސް"ގެ މިއަހަރުގެ އެޒިބިޝަން އަންނަ ހުކުރު ދުވަހު ފެށުމަށް ނިންމައިފި އެވެ.\nރާއްޖޭގެ ގިނަ އާޓިސްޓުންގެ ހުނަރުތައް އެއް ތަނަކުން ދައްކުވާލުމަށް ބާއްވަ އެ އިވެންޓަކީ ގިނަ ބައެއްގެ ތަރުހީބު ލިބެމުން އަންނަ އިވެންޓެކެވެ.\nނޭޝަނަލް ސެންޓާ ފޮ އާޓްސް (އެންސީއޭ) އާއި ޔޫތު މިނިސްޓްރީއާ ގުޅިގެން މިއަހަރު ކުރިއަށް ގެންދިޔުމަށް ހަމަޖެހިފައިވާ އެގްޒިބިޝަން ކުރިއަށްދާނީ ނޭޝަނަލް އާޓް ގެލެރީގަ އެވެ.\nއެމްއޭސީއިން ބުނާގޮތުގައި ކޮންޓެމްޕޮރަރީ އާޓްސްއަށް ހާއްސަކޮށްގެން ބާއްވާ އެ އާޓް އެގްޒިބިޝަން ކުރިއަށްދާނީ މި ހުކުރު ދުވަހުން ފެށިގެން އަންނަ ހަފްތާގެ ބުރާސްފަތި ދުވަހުގެ ނިޔަލަށެވެ. އަދި އާޓް އެގްޒިބިޝަން ހުޅުވާފައި ހުންނާނީ ހެނދުނު 10:00 އިން ފެށިގެން 2200 އަށެވެ.\nޒުވާން އާޓިސްޓުންގެ ހުނަރުތައް ދައްކާލުމަށް ފުރުސަތު ދިނުމުގެ ގޮތުން ބާއްވާ އެ އެގްޒިބިޝަންގައި ލައިވް އާޓް އިވެންޓްތަކާއި އާޓް ވޯކްޝޮޕް އަދި ކުޑަކުދިންނަށް ހާއްސަކޮށް ހަރަކާތްތަކެއް ވެސް ވަނީ މީގެކުރީ އިވެންޓްތަކުގައި ބާއްވާފަ އެވެ. އަދި މިއަހަރުގެ އިވެންޓުގައިވެސް އެފަދަ ހަރަކާތްތައް ކުރިއަށްދާނެ އެވެ.\nއަންވެއިލިން އާޓް އެޒްގިބިޝަން ވަނީ ފާއިތުވި ތިން އަހަރު ވިދިވިދިގެން ކުރިއަށް ގެންގޮސްފަ އެވެ.\nސިމްބޮލިކް އިން މަކަރު ހެދި ކަމަށް ނުބުނަން: ލަވަފޮށި


Noosverikamuge minivankamuge dhuvas: aakurierunthakaaeku bodethi gonjehunthakeh\nނޫސްވެރިކަމުގެ މިނިވަންކަމުގެ ދުވަސް: އާކުރިއެރުންތަކާއެކު ބޮޑެތި ގޮންޖެހުންތަކެއް\nބައިނަލްއަޤްވާމީ ފެންވަރުގައި ފާހަގަކުރާ ނޫސްވެރިކަމުގެ މިނިވަންކަމުގެ ދުވަސް މިއަދު ފާހަގަކުރަމުންދާއިރު ނޫސްވެރިކަމަށް ލިބެމުންދާ ކުރިއެރުންތަކާއި ނޫސްވެރިކަމަށް މިރާއްޖޭގައި ދިމާވަމުންދާ ގޮންޖެހުންތަކުގެ މައްޗަށް ކުރު ގޮތަކަށް ނަމަވެސް ބަލާލުމަކީ މުހިއްމު ކަމެކެވެ.\nދިވެހިޖުމުހޫރިއްޔާގެ ގާނޫނުއަސާސީގެ 28 ވަނަ މާއްދާގައި ނޫސްވެރިކަމުގެ މިނިވަންކަން ވަރަށް ފުރިހަމައަށް ދީފައިވެއެވެ. ހަބަރާއި، މައުލޫމާތާއި، ފެންނަގޮތްތަކާއި، ހިޔާލުތައް ފާޅުކުރުމާއި، ޝާއިޢުކުރުމާއި، ފެތުރުމުގެ މިނިވަންކަން ގާނޫނުއަސާސީން ވަނީ ލިބިދީފައެވެ. އަދި ހަމަ އެހެންމެ ނޫސްވެރިއަކު ފަތުރާ ހަބަރެއްގައި ނުވަތަ ފާޅުކުރާ މައުލޫމާތެއްގެ މަޞްދަރު ހާމުކުރުމަށް އެއްވެސް މީހަކަށް މަޖުބޫރު ނުކުރެވޭނެކަމަށް ގާނޫނުއަސާސީގައި ބުނެފައިވެއެވެ.\nނޫސްވެރިކަމުގެ މިނިވަންކަމުގެ ދުވަސް ފާހަގަކުރަމުންދާއިރު ލިބޭ ކުޑަ ހިތްހަމަޖެހުމަކީ ނޫހުގައި ލިޔާއެއްޗެއްގެ ސަބަބުން ދައުލަތުގެ ފަރާތުން ދައުވާއެއް ނުއުފުލާނެކަމުގެ ޔަގީންކަން ލިބިފައިވުމެވެ. ނުވަތަ، ދައުލަތުގެ އިދާރާއެއްގެ ހަބަރެއް ފަތުރައިގެން ފަސޭހައިން ކޯޓަށް ނުދެވޭނެކަން އެނގޭތީ ލިބޭ ހިތްހަމަޖެހުމެވެ. އަދި، މައުލޫމާތު ނުވަތަ މަޞްދަރު ހޯދިގޮތެއް ބުނެދޭންނުޖެހޭނެކަމަށް ގާނޫނުއަސާސީގައި ކަޅާއި ހުދުން ލިޔެފައިވާތީ ލިބޭ ހިތްހަމަ ޖެހުމެވެ. އެހެންނަމަވެސް ސިޔާސީ އިސްބައެއް ފަރާތްތަކުން ނޫސްވެރިން “ކަތިލުމަށް” ހިންގަމުންގެންދާ ޖަރީމާތަކުގެ މަތިން ހަނދާންކުރަންޖެހެއެވެ. ނޫސްވެރިންނަށް ތަފާތު އިންޒާރުތައްދީ ޖިސްމާނީގޮތުން އަނިޔާތަށް ދިވެހި ނޫސްވެރިންނާމެދު ކުރެވެމުންދާކަން ފާހަގަކުރަންޖެހެއެވެ.\n21 ވަނަ ގަރުނުގެ ދުވަސްތައް ޒަމާނީ ޓެކްނޮލޮޖީގެ އާއުސްމިންތަކަކާއެކު ނޫސްވެރިންނަށް މައުލޫމާތު ހޯދުމުގައި ފަސޭހަތަކެއް ލިބިފައިވާކަން ފާހަގަކުރެވެއެވެ. އަދި، ހަބަރުފެތުރުމުގައިވެސް ފަސޭހަތަކެއް ލިބިގެން ދިޔަކަމަށް ގަބޫލުކުރެވެއެވެ. އެހެންނަމަވެސް ނޫސްވެރިކަމަށް އޮތް އެންމެ ބޮޑު ގޮންޖެހުމަކީ މައުލޫމާތު ހޯދާ ލިބިގަތުމުގައި ހުރި ހުރަސްތަކެވެ. ސަރުކާރާ ދައުލަތުގެ އެހެނިހެން މުއައްސަސާތައް އަދިވެސް މީޑިޔާގެ ވަޞީލަތްތަކާއިމެދު ދެކޭގޮތުގެ ސަބަބުން ނޫސްވެރިކަން ތަރައްޤީ ކުރުމުގައި ދިމާވާ ގޮންޖެހުންތަކެވެ.\nނޫސްވެރިންނަށް ދިމާވާ ހުރަސްތަކުގެ ވާހަކަ ދައްކާއިރު ނޫސް އެޖެންސީތަކުގެ އެތެރޭގައިވެސް ނޫސްވެރިންނަށް މިނިވަންކަން އޮންނަންޖެހެއެވެ. ނޫސް އެޖެންސީތަކުން ނޫސްވެރިންގެ ހައްގުތައް އެމީހުންނަށް ލިބިދެވޭކަން ކަށަވަރުކުރަންޖެހެއެވެ. ނޫސްވެރިންނަށް ދިމާވާ ނުރައްކާތެރި ހާލަތްތަކުގައި އެނޫސްވެރިޔާގެ ހައްގު ހޯދައިދިނުމުގައި ނޫސް އެޖެންސީތަކުން މުހިއްމު ދައުރެއް އަދާކުރަންޖެހެއެވެ. އަދި ނޫސްވެރިންނަށް އެކަށީގެންވާ އުޖޫރައެއް ދޭންޖެހޭނެކަން ނޫސްވެރިކަންކުރާ އިދާރާތަކުން ގަބޫލުކުރަންޖެހެއެވެ.\nހަރުދަނާ ޑިމޮކްރަސީއެއް ބިނާކުރުމަށް ނޫސްވެރިކަމަކީ މުހިއްމު ދައުރެއް އަދާކުރާ އެއްޗެކެވެ. ހިޔާލުފާޅުކުރުމުގެ މިނިވަންކަމަކީ ޑިމޮކްރަސީގެ އެންމެ މުހިއްމު އެއް ކާނާއެވެ. މައުލޫމާތު ފެތުރުމާއި މައުލޫމާތު ލިބިގަތުމުގެ މިނިވަންކަން ލިބިނުދެވެނީސް ޑިމޮކްރަސީގެ ބިންގާ ވަރުގަދަ ވެގެންނެއް ނުދާނެއެވެ. ގާނޫނުގެ ވެރިކަން ނަގަހައްޓާ، ރައްޔިތުންގެ ހައްގުތައް އެރައްޔިތުންނަށް ހޯދައިދިނުމުގައި ނޫސްވެރިން މުހިއްމު ރޯލެއް އަދާކުރެއެވެ. ކޮރަޕްޝަނާ ފަސާދަ ނައްތާލުމުގައި ނޫސްވެރިން އަދާކުރަމުންދަނީ މުހިއްމު ދައުރެކެވެ. މިހުރިހާ ކަމަކާއެކުވެސް ރައްޔިތުންގެ ޒާތީ ދިރިއުޅުމާއި ޒާތީ މުއާމަލާތުތަކަކީ ނޫސްވެރިންވެސް އެއަށް އިހުތިރާމް ކުރަންޖެހޭނެ ކަންކަމެވެ.


Tottenham Ge Aa Coach Akah Nuno, Havaaluvee2Aharah - Vaguthu\nޓޮޓެންހަމްގެ އާ ކޯޗަކަށް ހަމަޖެއްސި ނޫނޯ\nޓޮޓެންހަމް ހޮޓްސްޕާސްގެ ހުސްވެފައިވާ ކޯޗު ކަމުގެ މަގާމަށް ކުރިން ވުލްސްގެ ކޯޗުކަންކުރި ނޫނޯ އެސްޕިރިޓޯ ސަންޓޯ ހަމަޖައްސައިފިއެވެ.\nއުމުރުން 47 އަހަރުގެ ކޯޗު ޓޮޓެންހަމްއާ ހަވާލުވީ ދެ އަހަރު ދުވަހުގެ އެއްބަސްވުމެއްގެ ދަށުން ކަމަށް ރިޕޯޓުތައް ބުނެއެވެ. އޭނާ ރަސްމީކޮށް ޓޮޓެންހަމް އާ ހަވާލުވާނީ މިހާރު ކުރިޔަށްދާ ޔޫރޯ ނިމުމުންނެވެ.\nއާ ކޯޗެއް ހަމަޖެއްސި އިރު، ޓޮޓެންހަމް އިން ވަނީ މީގެކުރިން މަޝްހޫރު ގިނަ ކޯޗުންތަކަކާއި މަޝްވަރާކޮށްފައެވެ. ނަމަވެސް އެއްވެސް ކޯޗެއް އެ ކުލަބާއި ގުޅެން އެއްބަސްނުވިއެވެ. މައިގަނޑު މައްސަލައަކީ ޓޮޓެންހަމް އިން އެ ކޯޗުންގެ މުސާރައަށް ކިޔާ އަގު ކުޑަވުމުންނެވެ.\nޓޮޓެންހަމް އިން ވާހަދެއްކި ބައެއް ކޯޗުންގެ ތެރޭގައި ހިމެނެނީ ނާޕޮލީ އާއި ކުރު މުއްދަތެއްގެ ތެރޭގައި ފިއޮރެންޓީނާގެ ކޯޗުކަން ކުރި ޖެރާރޯ ގަޓޫސޯ އާއި ޖަރުމަނުގެ ބަޔާން މިއުނިކްގެ މިހާރުގެ ކޯޗު ހޫލިއަން ނާގަލްސްމަން އާއި އިންޓަމިލާނުގެ ކޯޗުކަމުން ވަކިވި އެންޓޯނިއޯ ކޮންޓޭ އާއި ރޯމާގެ ކުރީގެ ކޯޗު ޕައޮލޯ ފޮންސެކާ ، ޓޮޓެންހަމްގެ ކުރީގެ ކޯޗު މައުރީސިއޯ ޕޮޗެޓީނޯ އާއި ބެލްޖިއަމް ގައުމީ ކޯޗު ރޮބާޓޯ މާޓިނޭޒްއެވެ.\nޓޮޓެންހަމްގެ ކޯޗުކަން އެންމެފަހުން ކުރީ ހޯސޭ މޮރީނިއޯއެވެ. އެ ކުލަބަށް އާ ކޯޗެއް މި އައްޔަނުކުރީ މޮރީނިއޯ ވަކިކުރިތާ 72 ދުވަސް ފަހުންނެވެ. ނަން މަޝްހޫރު ކޯޗެއް އެ ކުލަބަށް ނުގެނުވުނު މައިގަނޑު އެއް ސަބަބަކީ މާލީ ހާލަތު ގޯސްވެ ކުލަބުގެ ދަރަނި އިންތިހާއަށް ބޮޑުވުމުން ކަމަށް ރިޕޯޓުތައް ބުނެއެެވެ.\nނޫނޯ އެންމެފަހުން ކޯޗުކަން ކުރީ ވުލްވްސް އަށެވެ. އޭނާ ވަނީ އިނގިރޭސި ދެވަނަ ޑިވިޝަނުން އެ ކުލަބު ޕްރިމިއަރ ލީގަށް ޕްރޮމޯޓުކޮށްދިނުމަށް ފަހު ޔުރޮޕާ ލީގުގައި ވެސް ވާދަކޮށްފައެވެ.


Kulhudhuffushi kulhee ge masthah maru vanee\nކުޅުދުއްފުށީ ކުޅީގެ މަސްތައް މަރު ވަނީ\nކުޅިދުއްފުށީ ކުޅީގެ މަސްތައް މަރުވެގެން ފެނުން މައްޗަށް އަރާފަ --\nހދ. ކުޅުދުއްފުށީގެ ކުޅީގެ މަސްތައް މަރުވަމުންދާތީ އެ ރަށުގެ ބައެއް ޒުވާނުން ކަންބޮޑުވުން ފާޅުކުރަން ފަށައިފި އެވެ.\nގިނަ އަދަދަކަށް މަސްތައް ދިރިއުޅޭ އެ ކުޅިން މަސްތައް މަރުވަމުން ދަނީ ހޫނުގަދަވެ، ކުޅީގެ ފެންގަނޑު ވަރަށް ބޮޑަށް ހިނދެމުންދާތީ އެވެ. އާންމުކޮށް ކޮންމެ އިރުވައި މޫސުމެއްގައި ވެސް އެ ކުޅި ހިކެ އެވެ.\nމީގެކުރިން ކުޅީގެ ބޮޑު ބައެއް ހިކުނު ނަމަވެސް ކުޅީގެ ވަކި ބައެއް ނޫނީ ފުން ސަރަހައްދުގެ ފެންގަނޑު ނުހިކެ އެވެ. ހޫނު މޫސުމުގައި މަސްތައް ޖަމާވަނީ އެ ސަރަހައްދަށެވެ. ނަމަވެސް އެ ސަރަހައްދު އެއާޕޯޓް އެޅުމަށްޓަކައި މިހާރު ވަނީ ހިއްކާފަ އެވެ.\nމިދިޔަ އަހަރުގެ ހޫނުގަދަވި ދުވަސްވަރު ވެސް ކުޅި ހިކުނެވެ. އޭރު ވެސް އެ ސަރަހައްދު އޮތީ ހިއްކާފަ އެވެ. އެކަމަކު މަސްތައް މަރުނުވެ ސަލާމަތްވީ އެއާޕޯޓް ހެދުމަށް އެ ސަރައްދުގައި އެމްޓީސީސީއިން ކެނޑި ކޯރުތަކަކަށް މަސްތައް ޖަމާވުމުންނެވެ.\nނަމަވެސް މިހާރު އެ ކޯރުތައް ވެސް ފޮރުވާލާފަ އެވެ. އެހެންވެ، ހޫނުގަދަވެ ފެންގަނޑު ހިކިގެންދާއިރު ވެސް މަސްތައް ޖަމާވާނެ އިތުރު ސަރަހައްދެއް މިހާރު ނެތެވެ. މަސްތައް މަރުވަމުން ދަނީ އެހެންވެ އެވެ.\nކުޅުދުއްފުށީ ކުޅީގެ ބާކީ އޮތް ބައި ހިމާޔަތްކުރުމަށް "މެންގްރޫވް އެކްޝަން ޕްރޮޖެކްޓް"ގެ އެހީ ހޯދުމަށް ސަރުކާރުން ވަނީ ނިންމާފަ އެވެ. ނަމަވެސް އެ މަސައްކަތް އަދި ނުފެށެ އެވެ. މެންގްރޫވް އެކްޝަން ޕްރޮޖެކްޓަކީ ދުނިޔޭގެ ކުޅި، ފާ ފަދަ ތަންތަން ހިމާޔަތް ކުރުމަށް މަސައްކަތްކުރާ ބައިނަލްއަގްވާމީ ނެޓްވޯކެވެ.\nއެ މަސައްކަތް އަވަހަށް ފެށުމަށް އެ ރަށުގެ ބައެއް ޒުވާނުން މިއަދު ސޯޝަލް މީޑިއާގައި ވަނީ ގޮވާލާފަ އެވެ. ނޫންނަމަ ވަގުތު ފާއިތުވެގެން ގޮސް ކުޅީގެ ދިރުންތައް ނެތިގެން ގޮސްދާނެ ކަމުގެ ބިރު އެ ޒުވާނުން ފާޅުކޮށްފައިވެ އެވެ.\nތިމާވެށި ކުޅުދުއްފުށި އީޕީއޭ\nކުޅުދުއްފުށި ކުޅި ހިމާޔަތް ކުރަން ގޮވާލައިފި\nކުޅިއާ ގުޅޭ ގޮތުން ކުރި ދިރާސާ ހިއްސާކޮށްފި\nމަށި ކުޅި ދިރާސާ ކުރަން އެކްސްޕާޓުން ކުޅުދުއްފުށީގައި\nކުޅުދުއްފުށީ ކުޅިއަށް ދިރުން ގެންނަން މާހިރުންގެ އެހީ ހޯދަނީ


Inthihaabee councillorunnah mauloomaathu dheefi\nމާލޭގެ މޭޔަރު ޝިފާ އަދި އިންތިހާބީ މޭޔަރު ޑރ. މުހައްމަދު މުއިއްޒު. މުއިއްޒާއެކު މާލޭ ސިޓީ ކައުންސިލަށް އިންތިހާބުވި އުންސިލަރުންނަށް ވަނީ މައުލޫމާތު ދީފައި-- ފޮޓޯ: މާލޭ ސިޓީ ކައުންސިލް\nމާލޭގެ މޭޔަރުކަަމަށް އިންތިހާބުވި ކުރީގެ ހައުސިން މިނިސްޓަރު ޑރ. މުހައްމަދު މުއިއްޒާއި އަލަށް އިންތިހާބްވި މާލޭ ސިޓީގެ ކައުންސިލަރުންނަށް އެ ސިޓީ ކައުންސިލްއިން މައުލޫމާތު ދިނުމުގެ ބައްދަލުވުމެއް މިއަދު ބާއްވައިފި އެވެ.\nމިއަދު ހެނދުނު މާލޭ ސިޓީ ކައުންސިލްގެ މާފަންނު އޮފީހުގައި ބޭއްވި އެ ބައްދަލުވުމުގައި އިންތިގާލީ ކޮމިޓީގެ ޗެއާޕާސަން އަދި މާލޭ ސިޓިގެ މޭޔަރު ޝިފާ މުހައްމަދުވެސް ބައިވެރިވެވަޑައިގެންނެވި އެވެ.\nމިއަދުގެ ބައްދަލުވުމުގައި މާލޭ ސިޓީ ކައުންސިލުން ނިމިގެން މިދިޔަ ދައުރުގައި ކުރި މަސައްކަތްތަކާ އަދި މިހާރު ކުރަމުންދާ އަދި އަލަށް ފަށަން ތައްޔާރުވެފައިވާ މަސައްކަތްތަކުގެ މައުލޫމާތު އިންތިހާބީ ކައުންސިލަރުންނާ ވަނީ ހިއްސާކޮށްފަ އެވެ.\nއިންތިހާބީ ކައުންސިލަރުންނާ ބައްދަލުކުރުން. މާލޭ ސިޓީ ކައުންސިލަށް އިންތިހާބުވި އުންސިލަރުންނަށް ވަނީ މައުލޫމާތު ދީފައި-- ފޮޓޯ: މާލޭ ސިޓީ ކައުންސިލް\nއެގޮތުން މާލޭގެ މަގުތައް ރަނގަޅު ފެންވަރަކަށް ހެދުމަށް ހިންގާ ސްޓްރީޓް ސްކޭޕިންގް ޕްރޮޖެކްޓާްި ބުޅަލުގެ އުނދަގުލުން މާލޭ ސީޓިގެ ރައްޔިތުން ސަލާމަތް ކުރުމަށް ފަށަން ތައްޔާރުވަމުންދާ މަސައްކަތްތަކާއި ވީކެންޑް މާކެޓާއި ކުނީގެ މައްސަލައަސް ހައްލެއް ގެނައުމަށް ރާވާފައިވާ މަަސައްކަތްތަކާއި މާލޭގެ ޕާކިން އަށް ހައްލެއް ގެނެސް ބަސްދަތުރު ފުޅާކުރުމަށް ރޭވިފައިވާ މަސައްކަތް ހިމެނެެއެވެ.\nމިއަދުގެ ބައްދަލުވުމުގައި މޭޔަރު ޝިފާ ވިދާޅުވީ ނިމިގެން މިދިޔަ ދައުރުގައި ގޮން ޖެހުންތަކާ ކުރިމަތިވި ކަމަށާއި ނަމަވެސް ޖުމްލަކޮށް ސިޓީ ކައުންސިލްގެ މަސައްކަތްތަކާ މެދު ހިތްހަމަ ޖެހޭ ކަމަށެވެ. މިހާރު މާލޭގެ ބިންތައް އަމާނާތްތެރި ކަމާއެކު ނަގުލުކުރެވޭ ގޮތަށް އޮތުން ފާހަގަ ކުރައްވައި ޝިފާ ވިދާޅުވީ މިިދިޔަ ދައުރުގައި އެއްވެސް ފަރާތަކަށް ބިން ދޫކުރުމުގެ ބަދަލުގައި ބިންތަކުގެ އޮޅުން ބޮޅުން ފިލުވާފައިވާ ކަމަށެވެ.\nޝިފާ ވިދާޅުވީ މިހާރުވެސް ވަރަށް ގިނަ ބިމުގެ މައުލޫމާތު ސާފުކޮށް ނިމިފައިވާ ކަމަށެވެ. އަދި އެ މައުލޫމާތުތައް އިންތިހާބީ ކައުންސިލަރުންނަށް ފޯރުކޮށް ދެއްވާނެ ކަމަށެވެ.\nމިއަދުގެ ބައްދަލުވުމުގައި ޑރ. މުއިއްޒު ވަނީ ރައްޔިތުންނާ ގާތުން ފަސޭހައިން ހިދުމަތްތައް ލިބޭނެ ގޮތްތަކެއް ގާއިމު ކުރައްވާނެ ކަަމަށް ވިދާޅުވިއެވެ. އަދި މާލޭ ސިޓީ ކައުންސިލް އިން އިންތިގާލީ ކަންކަން ރޭވުންތެރިކަމާއެކު ކުރިއަށް ގެންދާތީ ޝުކުރު އަދާ ކުރެއްވި އެވެ.


Male' ge hotel adhi Guest housethah mi mahuge 14 gai hulhuvan huhdha dhenee\nމާލޭގެ ހޮޓާތަކާއި ގެސްޓްހައުސްތައް މި މަހު 14 ގައި ހުޅުވަން ހުއްދަ ދެނީ\nމާގިރި ހޮޓެލް --\nމާލެ ސަރަހައްދުގައި ހުރި ސިޓީ ހޮޓާތަކާއި ގެސްޓް ހައުސްތައް ހުޅުވުމުގެ ހުއްދަ މި މަހުގެ 14 ވަނަ ދުވަހު ދޭން ނިންމައިފި އެވެ. އެކަން ހާމަކޮށްފައިވަނީ ޓޫރިޒަމް މިނިސްޓަރު ޑރ. އަބްދުﷲ މައުސޫމް މިރޭ ކުރެއްވި ޓްވީޓެއްގައެވެ.\nކޮވިޑް-19 ގެ ބަލިމަޑުކަމާއި ގުޅިގެން ރާއްޖޭގެ ބޯޑަރު ބަންދުކޮށް ޓޫރިޒަމްގެ ވިޔަފާރި މެދުކަނޑާލިއެވެ. އަލުން ބޯޑަރު ހުޅުވާ ފަތުރުވެރި ކަމަށް ރާއްޖެ ހުޅުވާލީ ޖުލައި މަހުގެ 15 ވަނަ ދުވަހުއެވެ. އަދި އޮކްޓޫބަރު 15 ވަނަ ދުވަހު މާލެ ސަރަހައްދުގައި ހުރި ގެސްޓްހައުސްތަކަށް ފިޔަވައި އެހެން ގެސްޓްހައުސްތައް އޮޕަރޭޓް ކުރަން ހުއްދަ ދިނެވެ.\nމާލެ ސިޓީއަކީވެސް ކޮވިޑްގެ ޓްރާސްމިޝަނެއް އޮތް ސިޓީއެއް ކަމުން މި ސަރަހައްދުގެ ގެސްޓްހައުސްތައް ހުޅުވަން ހުއްދަ ދީފައެއް ނުވެއެވެ.\nމިނިސްޓަރު މައުސޫމް މިރޭ ވިދާޅުވީ މާލެ ސަރަހައްދުގައި ހުރި ގެސްޓް ހައުސްތައް ހުޅުވުމުގެ ހުއްދަ މި މަހުގެ 14 ވަނަ ދުވަހު ދޭނެ ކަމަށެވެ. ގެސްޓްހައުސްތަކާއި ހޮޓާތަކަށް އަންނަ ފަތުރުވެރިން 72 ގަޑިއިރު ނުވާ ޕީސީއާރު ނެގެޓިވް ނަތީޖާއެއް ހުށައަޅަން ޖެހެއެވެ.\nމާލެ ސަރަހައްދުގައި ހުރި ސިޓީ ހޮޓާތަކާއި ގެސްޓް ހައުސްތައް ހުޅުވުމުގެ ހުއްދަ ދޭން ނިންމާފައިވާއިރު މާލެ ސިޓީން ކޮވިޑަށް ޕޮޒިޓިވްވާ މީހުންގެ އަދަދު ކޮންމެވެސް ވަރަކަށް ވަނީ ދަށްވެފައެވެ. އަދި ބަލި ކޮންޓްރޯލް ކުރެވެމުންދާތީ ފިޔަވަޅުތަކަށްވެސް ސަރުކާރުން ދަނީ ލުއި ދެމުންނެވެ.\nގެސްޓްހައުސްތަކަށް ހުއްދަ ދިނުމާއެކު މިހާތަނަށް 13 ރަށެއްގެ 49 ގެސްޓްހައުުސްއެއް ދަނީ ހިންގަމުންނެވެ.\nގެސްޓް ހައުސް ވިޔަފާރި ޓޫރިޒަމް މިނިސްޓްރީ އޮފް ޓޫރިޒަމް + ޑރ. އަބްދުﷲ މައުސޫމް ގެސްޓް ހައުސްތައް


BREAKING NEWS: Harukashi Fikuru Fethurumugai Iskoh Ulhey Meehaku Hayyarukoffi - Vaguthu\nހަރުކަށިފިކުރު ފެތުރުމުގަައި އިސްކޮށް ހަރަކާތްތެރިވާ މީހަކު ހައްޔަރުކޮށްފި\nހަރުކަށިފިކުރު ފެތުރުމުގަައި އިސްކޮށް ހަރަކާތްތެރިވާ މީހަކު ހައްޔަރުކޮށްފިއެވެ.\nފުލުހުން ދެންމެ ވިދާޅުވީ ހަރުކަށިފިކުރު ފެތުރުމުގަައި އިސްކޮށް ހަރަކާތްތެރިވާ މީހެއްކަމަށް ތުހުމަތުކުރެވޭ 49 އަހަރުގެ ދިވެހި ފިރިހެނެއް މާލެއިން މިރޭ ހައްޔަރުކޮށްފައިވާ ކަމަށެވެ.\nއޭނާ ހައްޔަރުކުރިކަން ފުލުުހުން ކަށަވަރުކޮށްދިން ނަމަވެސް އިތުރު އެއްވެސް މައުލޫމާތެއް ހާމައެއް ނުކުރެއެވެ.\nމައުލޫމާތު ލިބިފައިވާ ގޮތުގައި ހައްޔަރުކޮށްފައި ވަނީ އަބްދުﷲ އަލީމަނިކު (މޮޅަދޫ އަބްދުﷲ) ކިޔާ މީހެކެވެ. އޭނާ ހައްޔަރުކޮށްފައި ވަނީ ދީނީ ނުވަތަ ހައްދުފަހަނަ އަޅާފައިވާ ފިކުރެއް ކުރިއެރުވުމައްޓަކައި މާލެ ސިޓީ ސަރަހައްދުގައި ވަކި ޖަމާއަތް ހަދައިގެން ނަމާދުކޮށް އިސްލާމްދީނުގެ ނަމުގައި ހަރުކަށި ފިކުރު ފެތުރުމަށް ހިތްވަރުދޭ ކްލާސްތައް ބާއްވާ، ދިވެހިރާއްޖޭގެ ދީނީ އެއްބައިވަންތަކަން ނަގާލުމަށް މަސައްކަތްކުރާކަމަށް ތުހުމަތުކޮށެވެ.\nއޭނާ ހައްޔަރުކުރަން ނެރުނު ކޯޓު އަމުރުގައި އޭނާ އަކީ ޓެރަރިޒަމް މަނާކުރުމުގެ ޤާނޫނުގެ 18 ވަނަ މާއްދާއިން ރައީސުލްޖުމުހުރިއްޔާ ކަނޑައަޅާފައިވާ ޓެރަރިސްޓް ޖަމާޢަތްތަކަށް ތާއީދުކޮށް، ޖިހާދުގެ ނަމުގައި ރާއްޖެއިން ބޭރުގެ އެކިއެކި ޤައުމު ތަކުގައި ހިނގާ ދާޚިލީ ހަނގުރާމަތަކަކީ ސަބަބުވެރި ޢަމަލެއްކަމުގައި ދައްކުވައިގެން ދިވެހިރާއްޖެއިން ޖިހާދުކުރުމަށް މީހުން ފޮނުވާ، އަދި މީހުން ޖިހާދަށް ފޮނުވުމަށް ރެކްރޫޓް ކުރުމާއި، ދިވެހިރާއްޖޭގައި ހަރަކާތްތެރިވަމުންދާ ދީނީ ހަރުކަށި ފިކުރުގެ ފަރާތްތަކުން ދިވެހިރާއްޖޭގައި ޤައުމީ ސަލާމަތަށް ނުރައްކާވާފަދަ ޓެރަރިޒަމްގެ ހަމަލާއެއް ރާވަމުންދާ ކަމަށް ތުހުމަތުކުރެވުނު މައްސަލައިގައި ކަމަށް ވަނީ ބުނެފައެވެ.\nހައްޔަރުކުރި މީހަކީ ރައީސް ނަޝީދަށް ދިން ހަމަލާއާއި ގުޅުންހުރި މީހެއްކަން އަދި ފުލުހުން ކަށަވަރުކޮށެއް ނުދެއެވެ.\nހައްޔަރުކުރި މޮޅަދޫ އަބްދުﷲ އަކީ 2007 ވަނަ އަހަރު އއ.ހިމަންދޫގައި ހަރުކަށި ފިކުރުގެ ބަޔަކު ވަކިން ޖަމާޢަތް ހަދައިގެން ނަމާދުކުރިއިރު އަދި އެމައްސަލައިގައި ސަލާމަތީ ބާރުތަކުން އެރަށަށް އެރުމުން ސަލާމަތީބާރުތަކާއި ކުރިމަތިލުމުގައި އިސްކޮށް ހުރި މީހެކެވެ.\nމެއި 18, 2021 22:32\nތިމީހުންގެ ފޮޓޯ އާމުނުކުރަނީ ކީއްވެތޯ؟\nމެއި 19, 2021 08:57\nލާދީނީ މީހުން ތިހެން ހައްޔަރު ނުކުރެވެނީ ކީއްވެ ތޯ؟؟؟\nމެއި 19, 2021 09:23\nއެއީ ތިކަހަލަ ތަން ދޮރު ނުދަންނާތީ. މުސްލިމަކާ ދިމާލަށް ކާފަރަކޭ ނުބުނެވޭނެ މޮޔަޔާ.\nމެއި 18, 2021 22:33\nތި ބައިގަނޑު އެެއްކޮށް ހިފާ ހައްޔަރު ކުރަންވީ 👏🏻👍🏻\nމެއި 18, 2021 22:36\nމާމިގިލީގަ ވެސް އެބައުޅޭ ހަރުކަށި ފިކުރުގެ ބައިގަނޑެއް. މިމީހުންގެ ފިކުރު ފަތުރާން، ކެނޑިނޭޅި މަސައިތްކަތް ކުރަމުން ދަނީ. އަދި މިމީހުން ހުކުރަށް ވެސް ދަނީ މާމިގިލި ކައިރީ އޮންނަ، ފަޅު ރަށެއް ކަމައްވާ، އަރިޔަދޫ މިސްކިތައް.\nމެއި 18, 2021 22:37\nލާދީނީ މީހުން ތިހެން ހައްޔަރު ނުކުރެވެނީ ކީއްވެބާ؟؟؟؟؟؟؟؟؟؟؟؟؟؟\nމެއި 18, 2021 22:44\nކޮބައިތަ ހަރުކައްޓަކީ؟ ﷲ އަށް އީމާންވެ ނަމާދު ގާއިމުކޮށް ރޯދަހިފާ ޒަކާތް ދިނުންދޯ؟ ހަރުކައްޓެއްނޫންދޯ އިޒުރޭލު ޔަހޫދީންނެއް؟ އެމީހުން ޅަދަރިން މަރަނީ އަމިއްލަ ދިފާއުގައޯ؟ ސުބުހާނަﷲ. މިގައުމުގައިވެސް، މިއާލާކުރަނީ ޒައިނިސްޓުންގެ "ޓެރަރިސްޓް" ގޮތްގަނޑު. އިސްލާމު ދީނަކީ ހަރުކަށި ފިކުރޭ ކިޔާ ވެރިކަމެއް މިތާ މިއޮތީ. ޔާﷲ މިނުބައިވެރިކަން ނިމުމަކަށް ގެނެސްދެއްވާ ﷲ ގެ އަދުއްވުން ބަލިކުރައްވާނދޭވެ. އާމީން. އާމީން. އާމީން\nމެއި 18, 2021 22:45\nހެޔޮނުވާނެއޭ ހަރުކަށި ފިކުރޭ ކިޔާ ތަމެން އިސްލާމް ދީނަށް އުޅޭ މީހުން ހައްޔަރު ކުރާއިރު ކެނެރީގެ ނަޝީދަށް ހަނަކާ ދިނީ އޭނާގެ ޕާރޓީ ތެރޭންނޭ...\nމެއި 18, 2021 23:06\nސާބަސް އުމުރުން ދުވަސްވެ މުސްކުޅިވީމަވެސް ތެޅޭފާޑު ދެން. އަމަތްޔާތް ގެންގޮސް އަނދަގޮޑި ޖަހާބަލަ\nމެއި 18, 2021 23:30\nދީނައްފުރައްސާރަ ކުރާ. މީހުން ހައްޔަރު ނުކޮށް ހަރުކަށި. ފިކުރޭ ކިޔައި މީހުން ހައްޔަރު. ކުރުމީ ކޮންފަދަ އިންސާފެއްތޯ؟\nދީނަށް ފުރަށްސާރަ ކުރާ މީހުން އަބަދުވެސް ގޮވާނަގަނީ ހަރުކަށި ފިކުރު ފަތުރަނީ ދީނީ މަދަރުސާ ތަކުން ކޔަވާ މީހުނޭ އެކަމަކު މީނަ ކިޔެވީ އިގިރޭސި މީޑިއަމް އަށް ކިޔަވައިދޭ މާލޭގެ ސުލޫލަކުން، ހަރުކަށި ފިކުރުގެ މީހުން ވެސް އެބަތިބި ނެތެކޭނޫން ޢެކަމަކު އެފިކުރު ގެ މިހުން ގިނަވާން ދިމާވާ އެންމެ ބޮޑު އެއް ސަބަބަކީ ދީނަށް ފުރަށްސާރަ ކުރާ މީހުނަށް ފިޔަވަޅު ނޭޅުން.\nމެއި 19, 2021 00:33\nހަމަ މިގޮތަށް ދީނަށް ފުރައްސާރަކުރާ ލާދީނީ މީ ހުންގެ މައްސަލަތައްވެސް ތަ ހްގީގް ކުރަން ޖެ ހޭ. ދީނީ އެއްބައިވަންތަކަމާއި ގުޅޭ ގާނޫނުން އެކަން ކުރެވޭނެ\nމެއި 19, 2021 02:03\nތިއޮތީ ވާ ކަމެއް ކޮބާ މަޑު ކަށި ފިކުރުތަށް އެއްކަލަ ލާދީނީ މެން ނިދާފަތަ؟\nމެއި 19, 2021 02:07\nއަސްލު ދީނަކީ ކުޅޭކުޅޭ އެއްޗަކަށް ވެގެން ނުވާނެ، ދީނަށް އުޅެންޏާ ޖެހޭނީ ދީނަށް އުޅެން އެދީނުގައި އަންގަވާފައި ވާގޮތަށް، ދީނަށް އުޅެން ޖެހޭގޮތާއި، އުޅެން ނުޖެހޭ ގޮތް ފިލާވަޅު ނަގައިގެން ދަސްކުރަން އެބަޖެހޭ، މިއީ ދީނީ ތަޢުލީމަށް އިހުމާލުވުމުގެ ހިތި ނަތީޖާ! ރާއްޖެ، ދެވަނަ އަފްޣާނިސްތާނަކަށް ނުވަތަ ޕާކިސްތާނަކަށް ވާންބޭނުމެއް ނޫން. ހަމަ އެހެންމެ އެމެރިކާ އަކަށްވެސް ވާން ބޭނުމެއްނޫން. މިތާގައި އޮންނަންވީ އިސްލާމީ ސަރުކާރެއް! ދީނުގެ ހުކުމަށް ހުކުންކުރެވޭ، އެފަދަ ޤާނޫނު ތަކާއި ގަވާއިދު ހަދަންވީ، ދީނީ މީހުން ފަހަތުން ދާންވާނީ، ކަންކަންމަތީ ގުރޫޕް ހަދައިގެން އެތިބޭ ބޯދިގު ކުދިނާއެކު، އެކީ އެކައްޗަކަށް ގައުމު ސަލާމަތް ކުރުމުގެ މަސައްކަތްކުރަންވީ! ޒާތީ ތަޢައްޞަބުން އެއްކިބާވެތިބެ، މިކަން ކުރަންޖެހެނީ މިއަދަކުނޫން، އެދުވަސްތަކަށް ތިޔަބޭފުޅުން ވަނީ ވަރަށް ބޮޑަށް އިހުމާލުވެފައި، ﷲ ބިރުވެތިވެ، މަހުޝަރުދުވަހު ތިކަމާ ސުވާލުވެވޭނޭކަން ހަދާން ކުރާތި!\nމެއި 19, 2021 09:21\nއިލްމު ނުލިބި މާ ބޮޑަށް ދީން އިގުނީމަ ވާ ގޮތެއް ތީ. މި ބައިގަޏޑަށް ހީވަނީ ދީން ހިމާޔަތް ކޮށް ބެލެހެއްޓުމަކީ މި މީހުންގެ މަސައްކަތެކޭ. މިކަހަލަ ހަރުކަށި ބައިގަނޑެއް ދީން ހަލާކްކުރަން އަންނާނެކަން އަހަރެމެން ކިޔެވި ފޮތްތަކުގައި ވޭ.\nމެއި 19, 2021 09:24\nހެހ! ހަރުކަށި ފިކުރު؟!\nކޮބާ ލާދީނީ ފިކުރު.؟ ލާދީނީ ފިކުރު ފަތުރާ މީހުން ހައްޔަރު ނުވަނީ ކީއްވެ؟\nމެއި 19, 2021 09:35\nދީނަށް ފުރއްސާރަ ކުރާ މީހުން ކީއްވެ ހައްޔަރު ނުކުރެވެނީ؟\nމެއި 19, 2021 10:26\nވަރައް ބާލާލުމުން ހައްދު ފަހަނަޅައިފައި ހުރި އިސްސާނެއްގެ ސަފައިގައިހުރި ޖަނ ވ ވައްތަރު. ކޮންމެފަދަ ެަނިޔާއެއްވެސް ދީފާނެ އިންސާނަކައް\nޢެމްޑީޕީއިން އޭރުވަނީ މިމީހުންކުރި ހުރިކަމަކައް ތާއީދުކޮއް އެރަށައްގޮސް ހިއްވަރުދީފަ.\nމެއި 19, 2021 12:32\nހަރުކަށި ފިކުރާ އެކުމެ ލާދީނީ އައންނި ހަ އްޔަރުކުރޭ. ލާދީނީ އެމްޑީ އެން ރިޕޯޓު ލިޔެ ނެރުނު މީހުން ޖަލަށް ލާ. ލާދީނީ ފިކުރު ފުހެލާ... ފުލުހުންނާ ސިފަ އިން ހަ އްގުމަގަށް ރުޖޫޢަވޭ. އިސްލާމް ދީނަށް ފުރަ އްސާރަކުރާ މީހުންނާ ދެކޮޅަށް ބަސްބުނުމަކީ ހަރުކަށި ފިކުރުކަމަށް ކަނޑަ އަޅާ ބިލްތަ އް ފާސްކުރުން ހު އްޓާލާ. އިސްލާހުގެ ނަމުގާ ފަސާދަ އުފަ އްދާ ލާދީނީ ވާހަކަ ދަ އްކާ މީހުން ހު އްޓުވާ ހަ އްޔަރު ކުރޭ. އޮބޭ ޓު ދަ ރޫލްސް. ޑޯނޓް ޖަސްޓް އޮބޭ ޓު އޯޑާސް.


Student adhi housing loan ah lui dheyn mashvaraa kuraane\nސްޓޫޑެންޓް އަދި ހައުސިން ލޯނަށް ލުއި ދޭން މަޝްވަރާ ކުރާނެ\nދަރިވަރުންތަކެއްގެ ދަސްވެނިވުމުގެ ރަސްމިއްޔާތު: ސުޓޫޑެންޓް ލޯނު ލުއިކޮށްދޭން މަސައްކަތް ކުރާނެ ކަމަށް ސަރުކާރުން ބުނޭ\nސްޓޫޑެންޓް ލޯން އަދި ހައުސިން ލޯނަށް ލުއި ދޭން މަޝްވަރާ ކުރައްވާނެ ކަމަށާ ނަމަވެސް މިހާތަނަށް އެކަމަށް ނިންމުމެއް އަދި ނެތް ކަމަށް ރައީސް އިބްރާހިމް މުހައްމަދު ސޯލިހް ވިދާޅުވެއްޖެ އެވެ.\nކޮވިޑްގެ ހާލަތު ގޯސްވެ ފިޔަވަޅުތައް ވަރުގަދަ ކުރުމުން އެތައް ބަޔަކު އާމްދަނީ ހޯދަން ކުރަމުން އައި މަސައްކަތަށް ވަނީ ބުރޫ އަރާފަ އެވެ. ސަރުކާރުން ރޭ ވަނީ އަންނަ މަހު ކަރަންޓް ބިލުން 40 ޕަސެންޓް އަދި ފެން ބިލުން 30 ޕަސެންޓްގެ ޑިސްކައުންޓެއް ދިނުމަށް ނިންމާފައިވާކަން އިއުލާނު ކޮށްފައެވެ. މިއީ މިދިޔަ އަހަރުވެސް މަސް ދުވަހަށް ދިން ލުޔެކެވެ.\nމިދިޔަ އަހަރު ވަނީ ހައުސިން ލޯނުތައް ފަސް ކޮށްދީ ސްޓޫޑެންޓް ލޯންތައް ވެސް ވަކި މުއްދަތަކަށް ފަސް ކޮށްދީފަ އެވެ.\nއެފަދަ ނިންމުމެއް މިފަހަރު ނިންމާފައިވޭތޯ ސުވާލު ކުރުމުން ރައީސް ރޭ ވިދާޅުވީ ކިޔަވާ ކުދިންގެ ލޯނުތަކަށް ލުއި ދިނުމާމެދު މަޝްވަރާ ކުރައްވާނެ ކަމަށެވެ. އަދި ހައުސިން ލޯނަށް ލުއި ދިނުމާމެދު މިވަގުތު ގޮތެއް ނިންމާފައި ނުވިނަމަވެސް އެކަމުގައި ދެވޭނެ ލުއިތަކެއް އޮތްތޯ ބައްލަވާނެ ކަމަށެވެ.\n"ރައްޔިތުންނަށް ދެވޭނެ ލުއިތަކާމެދު، ވެވޭނެ އެހީތެރި ކަމާމެދު މި ދަނީ މަޝްވަރާ ކުރަމުން. އަޅުގަނޑު ދެކޭގޮތުގައި މިވަގުތު ލޯނު ނަގައިގެން ވެސް ބޮރޯ ކޮށްގެން ވެސް ރައްޔިތުންނަށް އެހީތެރިވެ ދިނުން އެއީ އެންމެ ރަނގަޅު ކަމަކީ،" ރައީސް ވިދާޅުވި އެވެ.\nރައީސް ވިދާޅުވީ މި ހާލަތުގައި ސަރުކާރުގެ ހަރަދުތައް ވެސް ކުޑަ ކުރުމަށް ފިނޭންސް މިނިސްޓްރީން ހާއްސަ މަސައްކަތްތަކެއް ކުރަމުން ގެންދާ ކަމަށެވެ.\nމީގެ އިތުރުން ކޮވިޑް 19 އިގެ ހާލަތު ރަނގަޅު ކުރުމަށް ސަރުކާރުން އަޅާ ފިޔަވަޅުތަކާ ގުޅިގެން ލިބޭ ގެއްލުންތައް ކުޑަކުރުމަށްޓަކައި އެހީތެރިކަން ފޯރުކޮށް ދިނުމަށް 375 މިލިއަން ރުފިޔާގެ ސްޓިމިއުލަސް ލޯން ޕެކޭޖެއް ތައާރަފް ކުރުމަށް ނިންމާފައިވާ ކަމަށްވެސް ރައީސް ވިދާޅުވިއެވެ.\nރައީސް ސޯލިހް ވިދާޅުވީ ރިލީފް ލޯންގެ ގޮތުގައި ސޮފްޓް ލޯންތަކެއް ދޫކުރަން ވަރަށް އަވަހަށް ފައްޓަވާނެ ކަމަށެވެ. ލޯން ދޫކުރުމަށް ހަމަޖައްސާފައިވަނީ ބެންކް އޮފް މޯލްޑިވްސް މެދުވެރިކޮށެވެ.\nބޭންކް އޮފް މޯލްޑިވްސް ރައީސް އިބްރާހިމް މުހައްމަދު ސޯލިހު ބޯހިޔާވަހިކަން + ސުޓޫޑެންޓް ލޯން ޕްރޮގްރާމް ކޮވިޑް-19\n"ވެކްސިނަށް ވުރެ ބޮޑު ގައުމީ ކަމެއް ނެތް"